
TISZTELT 
BUDAPESTTEK! 


Vitézy Dávid vagyok, 38 éves közgazdász-urbanista, városi közlekedési 
szakértő. Itt születtem, itt nőttem fel, húsz éve dolgozom Budapest 
fejlesztésén. Azért fordulok Önökhöz, és azért indulok a főpolgármester- 
választáson, mert szeretett fővárosunk legfontosabb problémáival nem 
foglalkozik érdemben senki, a két politikai oldal pártpolitikai csatatérré 
tette Budapestet. Valódi városfejlesztés helyett egymásra mutogatás, 
panaszkodás és lájkbajnokság zajlik. 


Sokkal több van ebben a városban, rengetegen tudnának és akarnának 
többet tenni ezért a városért. Budapest tele van lehetőségekkel, tele van 
ötlettel, tele van ambíciókkal, tele van tehetséges emberekkel, közösségek- 
kel, helyi vállalkozásokkal, tenni akaró civil mozgalmakkal. Mi, budapestiek 
egyszer már felépítettük a világ egyik leggyorsabban fejlődő városát, 

ahol mindenki kreativitása és tehetsége szerint érvényesülhetett. Ezek 

az energiák mostis benne vannak a városban, de nem tudnak érvényre jutni, 
nem tudnak kiteljesedni. Egy jó városvezetés a kreativitásnak, a vállalkozási 
kedvnek újra teret tud adni és Budapest szolgálatába állítani. 


Sokkal több van ebben a városban, mint csak a turistabelváros. Miközben 
a budapestiek háromnegyede a körúton túl él, a külső kerületeket magára 
hagyta a pártpolitika. Gyönyörű épített örökség, árnyas Duna-partok, 


zöldterületek, értékes közösségek a külső kerületek sajátjai. Azonban az itt 


élőknek kohószökevény hévek, bezárt kulturális intézmények, légkondicio- 
nálás nélküli orosz metrók, hiányzó kerületközpontok, évtizedek óta rohadó 
nagy közlekedési csomópontok jutnak. Eközben szinte minden fejlesztési 
forrást ott költenek el, ahol az ide látogató külföldiek szelfiznek. 


Sokkal több van ebben a városban, mint amennyit ma kihoznak belőle. 

Az uniós forrásokat befagyasztották, a kormány a lehető legszűkebbre 
szabja az önkormányzatok mozgásterét, de még ilyen keretek között is sok- 
kal többet lehetne tenni. Üres önkormányzati ingatlanok lehetnének pezsgő 
művészeti terek, bezárt üzletek kezdő vállalkozók indulásának helyszínei, 

a murvás városházi parkoló élő köztér, a rakpart kellemes Duna-parti sétány. 

Ez nem pénzkérdés, hanem elkötelezettség, tenni akarás, kemény munka, 
vízió és kreativitás kérdése. És persze a megvalósítási képességé: e téren 

a BKK élén elért eredményeim, a Budai fonódó villamoshálózat létrehozása, a 
buszpark cseréje és az új utastájékoztatási rendszer létrehozása mind bizo- 
nyítják, hogy ha nem lehetetleníti el a pártpolitika, képes vagyok csapatom- 
mal a jó tervekből gyorsan valóságot teremteni. 


Sokkal több van ebben a városban, ezért készült ez a 101 pontos program, 
ami valójában már egy részletes cselekvési terv. Nem egyedül írtam, nemis 
csak az általam felkért kiváló szakértők, hanem minden budapesti, aki meg- 
tisztelt az ötleteivel és problémáival. Összesen 5 673 budapesti osztotta meg 
velem véleményét közösségi programalkotásunk során arról, mit várnak el 


Budapest következő főpolgármesterétől. Köszönöm nekik ezúton is! 
Mindezek figyelembevételével állt össze 101 pontból álló munkatervünk. 

Ez tehát nem egy politikai program, hanem egy álláspályázat a világ legszebb 
városának főpolgármestereként dolgozni, aminél megtisztelőbb és szebb 
feladat nincs is. 


Ezt az álláspályázatot 5 évente írják ki, és az állásinterjút abudapestiek 
tartják. Ez a dokumentum a pályázatom. Nem a többiekről szól, nem 

a kifogásokról szól, nem a , mit miért nem lehet megcsinálni" örök logikáján 
született, hanem azt mutatja be, milyen terveket szeretnék valóra váltani, 
milyen szemléletet szeretnék képviselni, és milyen programokat szeretnék 
útjára indítani, ha megkapom a budapestiek bizalmát. Ahogy azt számos 
munkahelyen szokás, negyedévente be fogok számolni a program teljesülé- 
séről, ha a fővárosi választók engem választanak ki a főpolgármesteri állásra, 
közös ügyeink intézésére és képviseletükre. 


Köszönöm, ha elolvassák és június 9-én támogatásukról biztosítanak. 
Meg fogom szolgálni a bizalmukat. 


Tisztelettel: 


szlhös 

VÁROS AZ EMBERÉRT 


EMBERI LÉPTÉKBEN 


A közterületek Budapesten — kevés kivétellel — ma nem az emberi lét igé- 
nyeit, hanem a hetvenes évek beton- és autóközpontú közlekedéspolitikai 
szemléletét tükrözik, tetézve a gondozatlanság és nemtörődömség szembe- 
tűnő jeleivel. A gyalogosok számára az utcák nem kellően biztonságosak, 

a levegőminőség rossz, az aszfaltozott felületek túlnyomó aránya miatt 
nyáron a közterületek forrók, nem nyújtanak árnyékot, az egyre gyakoribb 
nagy esőzések vizét nem képesek hasznosítani. Nincs elég hely a találko- 
zásra, pihenésre és kikapcsolódásra. 


Bogotától Varsóig számtalan nagyvárosban felismerték, hogy az urbánus 
ságos utcákkal, közösségi helyekkel, játszóterekkel, csillapított forgalmú 
övezetekkel enyhíthető számos egészségügyi és társadalmi probléma, mint 
a bűnözés, elmagányosodás, iskolakerülés stb. Ezzel Budapesten is sokan 
tisztában vannak, de kevés döntéshozó vállalja fel a közterületek emberlép- 
tékű átalakításának lassú és konfliktusokkal teli feladatát. (Pozitív kivételként 
említhetjük az elmúlt évekből a II., a VI. és a VIII. kerület önkormányzatát.) 


A Fővárosi Önkormányzat elsősorban a főutakért és a nagyobb közterekért 


felelős. A Budapest Szíve program 2007—2014 között ebben komoly előrelé- 
pést hozott (Ferenciek tere, Károly krt. megújítása); ha az akkori lendület foly- 
tatódott volna, ma egészen más városban élnénk. Az előző két ciklus során 
azonban egyik városvezetésnek sem volt mersze végleges döntést hozni 
olyan kérdésekben, mint a Rákóczi út, a Nyugati tér vagy a rakpartok jövője. 
Sőt, gyakran a probléma létéről is mélyen hallgattak. 


Választanunk kell: a közterületek további lassú lezüllését vagy a fokozatos, 
nyugodt építkezést és a legjobb európai mintákat követő, zöld, emberléptékű 
jövőt választjuk. 


íj KÖZTERÜLETI RENDRAKÁS 


Kitakarítjuk a közterületeket, és emberköz- 
pontúvá alakítjuk az utcákat és a tereket. 


Elég végignézni bármelyik utcán, hogy lássuk: 
Budapest ma szinte gazdátlan. Tucatszám egy- 
mást követő, gyakran logikátlan KRESZ-táblák, 
üresen álló telefonfülkék és pavilonok sokasága 
képez akadályt a járdákon. A külső kerületekben 
az utak mentén éktelenkedő óriásplakátok, a bel- 
ső kerületekben állandósult építési reklámhálók 
csúfítják el az utcaképet. A beruházások során 
túlzó mennyiségű tábla, korlát, felsővezeték- 
tartó oszlop kerül ki, amelyek aztán szintén 
fokozzák a vizuális és funkcionális zűrzavart. 


Feladatunk, hogy összehangoljuk az egyébként 
széttartó részérdekeket, és magasabb minő- 
ségű közterületeket hozzunk létre Budapesten. 
A Fővárosnak és a kerületi önkormányzatoknak 
e téren nagyon sok egyeztetést, szabályozási 


aprómunkát kell elvégeznie, hogy a városban 


lépésről lépésre rendet teremtsenek. 


A fővárosi utakon haladéktalanul felszámol- 
juk a feleslegessé vált pavilonokat, és kez- 
deményezzik az államnál a telefonfülkékre 
vonatkozó idejétmúlt szabályozás eltörlését. 
Jelentős erőforrásokat mozgósítunk, hogy 
az elvben mais szigorú, de soha számon nem 
kért reklámszabályokat betartassuk. Lesze- 
detjük az utakat szegélyező tábladzsungelt, 
megbírságoljuk a nyerészkedés céljából , kint 
felejtett" építési reklámhálók tulajdonosait. 
Érvényt szerzünk a településképi rendele- 
tekben foglaltaknak, hogy az üzletportálok, 
teraszok egységesebbé és visszafogot- 
tabbá váljanak 

A jogszabályi lehetőségeken belül törek- 
szünk a közlekedési jelzések egyszerűsí- 
tésére. 


Kézikönyvekben rögzítjük a köztárgyak- 


kal, utcai berendezésekkel kapcsolatos 
műszaki és esztétikai elvárásokat. Az új 
beruházásoknál városszerte meghatároz- 
zuk a járdaburkolatok, padok, szemete- 
sek, közműszekrények stb. alkalmazható 
típusait, hogy az utcakép nyugodtabb és 
rendezettebb, a jövőbeni üzemeltetés 
hatékonyabb és olcsóbb legyen. 


Város az emberért [ Emberi léptékben 


02 GYALOGOS FŐHÁLÓZAT 


Hozzunk együtt bátor döntéseket, tegyük 
a városi utcákat sétára alkalmassá, 
és alakítsuk az együttlét tereivé! 


A séta a legtermészetesebb közlekedési móag, 
egyben lehetőség a találkozásra és a környezet 
élményeinek befogadására. Budapest akkor lesz 
igazán jó hely, ha a gyaloglás mindenki számára 
magától értetődő választás, mert a közterületek 
kialakítása vonzó, barátságos és stresszmentes. 


Párizstól Varsóig sok nagyvárosban sikerrel 
formálták át az utcákat az elmúlt években. Olyan 
tereket hoztak létre, amelyek az emberi tevé- 
kenységek léptékéhez és tempójához igazodnak, 
hozzájárulnak használóik és az ott élők testi-lelki 


jóllétéhez, és lehetővé teszik a helyi közösségek 
megerősödését. 


Ez Budapesten is lehetséges: 


HI A gyalogosok érdekeinek érvényesítésére 
főpolgármesteri biztos ügyel, aki ösz- 
szefogja az érdekelt fővárosi szervezetek 
tevékenységét, megvalósítva a szempont- 
jaikat aberuházások tervezése és 
a közútkezelői engedélyek kiadása során. 

Hi Minden egyes utcaszakaszon felülvizsgál- 
juk a járdák szélességét. Ahol a jelenlegi 
jogszabályokbanis rögzített minimális 
15 méter szabad szélesség sincsen meg, 
ott átalakítjuk a parkolási rendet, elbontjuk 
a zavaró köztárgyakat és teraszokat. 

El Teljeskörűen akadálymentesítjük a fővá- 
rosi kezelésű utak járdáit, a kórházak és 
más közintézmények előterét, hogy azok 
babakocsival vagy kerekesszékkel, illetve 
látássérültek számára is használhatók 
legyenek. 


A gyalogosokat előnyben részesítő, biz- 


tonságos közterületek hálózatával tesz- 
szük besétálhatóvá a történelmi belvárost, 
városszerte a tereket összekötő, legfon- 
tosabb útvonalakat és a külső kerületek 
hagyományos központjait. 

Egységes, közérthető útbaigazító 
rendszert telepítünk a közterületeken, 
hogy segítsük a tájékozódást. 

Az utcák optimális kialakítását széles körű 
egyeztetések alapján, az ott élők és 

a használók bevonásával tervezzük meg. 
Egyszerűsítjük és rugalmasabbá tesszük 
az ideiglenes közterület-használati enge- 
délyek kiadását, legyen szó akár éttermi 
kitelepülésről vagy utcazenéről. 


Város az emberért [ Emberi léptékben 


Biztonságosabbá tesszük a kertvárosi utcá- 
kat, hogy a séta, a játék és a gyalogosköz- 
lekedés ismét minden korosztály számára 
természetes legyen. 


Budapest külső kerületei az elmúlt évtizedekben 
rohamtempóban épültek be családi és társas- 
házakkal. Nemcsak a lakók száma sokszoro- 
zódott meg, de az autóforgalom is: a korábban 
csendes kertvárosi utcákban a gépjárművek 
váltak uralkodóvá. Ezekben az utcákban gyakran 
nincsen járda; vagy nem épült meg, vagy hely 
sem lett volna rá. Nem vonzó és sokszor nemis 
biztonságos gyalog közlekedni, emiatt 

a gyalogos másodrendű polgárrá válik, ami végül 
autóforgalmat generál, ha még a buszmegállóig 
sem lehet elsétálni akadálymentesen és bizton- 
ságosan. Aki teheti, maga is autóba ül tehát, au- 
tóval megy dolgozni és bevásárolni, autóval viszi 
iskolába a gyermekeit. A torlódás tehát egyre nő, 


a kertváros pedig lassan felfalja önmagát, 

az emberi lét kiszorul az utcákról: a gyerekek 
nem találkoznak, nem ismerik meg a szűkebb 
környezetüket, az idősek kénytelenek a közleke- 
désben másokra hagyatkozni. 


Az élhető város a saját lakókörnyezetünkkel 
kezdődik. Ha csendes, zöld és mindenki számára 
biztonságos utcákat hozunk létre, otthonosabbá 
válik a lakóhelyünk. Ha a séta és biciklizés 

a mindennapok részévé válik, egészségesebbé 
és kiegyensúlyozottabbá válunk, gyerekeink 
önállóságot tanulnak, és jobban megismerjük 

a közösséget, ahol élünk. És természetesen 
minden autó, ami reggel a garázsban marad, 

jó a pénztárcának, jó a városnak és jó 

a bolygónak is. 


Ennek érdekében átfogó programot indítunk 


valamennyi külső kerületben 


Soroksártól Rákosmentéig. 


A kerületi önkormányzatokkal együttmű- 
ködésben azon dolgozunk, hogy a legjobb 
nyugat-európai gyakorlatokat követve 
tegyük biztonságosabbá a lakóutcákat 

az ott élők számára. Az utcák kialakítását 
és forgalmi rendjét úgy módosítjuk, hogy 
minden gyalogos biztonságban érezze 
magát. 


Minden lakóutcára kiterjesztjük 

a 20 km/órára vagy 30 km/órára 
korlátozott sebességű (Tempo30 vagy 
lakó-pihenő) övezeteket; megvédjük 


az ott élőket az átmenő közúti forgalomtól. 


Felülvizsgáljuk a forgalmas gyűjtőutak 
kereszteződéseit, kamerák telepítésével 
tartatjuk be a sebességhatárokat, 

a veszélyes helyszíneken kijelölt 
gyalogátkelőket építünk, a csomópon- 
tokat belámpázzuk vagy körforgalommá 
alakítjuk át. 


Csendes lakóutcákból, sétányokbáól, 


2 


,kertek alatt vezető" gyalogutakból olyan 
hálózatot szervezünk, amely megkönnyíti 
és élménnyé teszi a mindennapos sétát 
és kerékpározást, a fontos célpontok — 
iskolák, üzletek, közösségi közlekedési 


megállók stb. — elérését. 


Város az emberért [ Emberi léptékben 


Újra méltóvá tesszük Budapesthez: vissza- 
adjuk a városlakóknak a lezüllött Rákóczi 
út—Kossuth Lajos utca tengelyt, és 5 éven 
belül élő, vonzó és árnyas bevásárlóutcává 
alakítjuk a Ferenciek terétől a Keleti pálya- 

Minden nagyvárosnak van legalább egy olyan 
főútja, ahol egymást érik az üzletek sokszínű 


HET 


kirakatai, szüntelen a pezsgés, és élmény 
végigsétálni. Budapesten a városegyesítéstől 
az 1970-es évekig ilyen volt a Rákóczi út és a 
Kossuth Lajos utca, a belváros kelet—nyugati 
tengelye, tele áruházakkal és kávézókkal. 


A valaha virágzó üzletutcának ma csak üres, 
romladozó maradványait láthatjuk azonban, mivel 
tönkretette a városi plázák megjelenése, a sok- 
szorosára nőtt autóforgalom. 1973-ban alakítot- 


ták ki a Rákóczi út mai, 2 x 3 sávos elrendezését 
Fortepan / Bauer Sándor 


és a rávezető utakat, amivel a közúti tranzit- 
forgalom fő csatornájává változtatták 
Budapest főutcáját. 


Az elmúlt fél évszázadban folyamatosan romlott 
az állapota, de a Budapest Szíve program lokális 
beavatkozásait és a Blaha Lujza tér felújítását 
leszámítva igazán senki nem tett semmit a folya- 
mat visszafordítására. Faltól falig át kell építeni 

a tengelyt, biztosítva a Rákóczi úton fonódó 
autóbuszjáratok folyamatos haladását, a kerék- 
páros és gyalogosközlekedés számára megfele- 
lő felületekkel és a fasorok kiegészítésével. 


Mivel az elöregedett közművek már egyébként 
is cserére szorulnak, végképp elérkezett az idő 
arra, hogy 2029-re megújítsuk Budapest főut- 
cáját. A város lakói megérdemlik, hogy vonzó 
környezetben, széles, fásított járdákon, rendezett 
üzletportálok mellett sétáljanak és vásároljanak. 
De nemcsak a gyalogosokra gondolunk: 
zavartalanná tesszük az autóbuszok haladását 
a buszsávok középre helyezésével, összefüg- 
gő és védett kerékpáros infrastruktúrát hozunk 
létre. Az üzlethelyiségek tulajdonosaival együtt- 
működést kezdeményezünk, hogy egységes 

birtokba az újjáéledő belvárosi sugárutat. 


Város az emberért [ Emberi léptékben 


05 BUDAPEST FŐTERE 


Karácsony Gergely egyik fontos vállalása 
volt 2019-ben, hogy megnyitja a Városháza 
épületét, és közparkká alakítja az épület mö- 
götti autóparkolót. Öt év alatt mindössze egy 
tervpályázatig és a választások előtti kapko- 
dása jelképévé váló popup park létesítéséig 
sikerült eljutnia. ő félmegoldásokkal kampá- 


nyol — mi valóban teljesítjük, amit ő vállalt. 


A budapesti Városháza hatalmas barokk műem- 
lék épülete 300 éve eredetileg hadikórháznak és 
veteránotthonnak épült. 130 éve működik benne 
a fővárosi önkormányzat, de az ideiglenesség ér- 
zete mindmáig körüllengi. Méretével és udvarai- 
nak elzártságával szigetet képez a belvárosban, 
hátat fordítva a Károly körútnak. 


Az elmúlt száz évben több tervpályázatot is kiír- 
tak az épület világvároshoz méltó átalakítására, 

a legutolsót 2021-ben. Volt, amelyikből a második 
világháború miatt nem lett semmi, míg a legutób- 
bi kísérlet a puszta tehetetlenség áldozata. 


Pedig az alapvető elképzelésekkel egyetértünk — 


a különbség, hogy továbbfejlesztve és kibővítve 
megis valósítjuk azokat: 


Fotó: Építészfórum 


A választási hajrában sebtében meg- 
szüntetett parkolók helyén közösségi 
teret hozunk létre. A Károly körútig nyúló 

új Városháza park a város ikonikus főte- 

re lesz, a középpontját képező zöld kör 
jelképesen és a gyakorlatban is Budapest 
elkötelezettségét jelképezi a fenntartható- 
ság mellett. 

A földszinti helyiségek megnyitásával, 
galériák, üzletek és kávézók elhelyezésé- 
vel beengedjük a városlakókat az épület 
udvaraira. Itt alakítjuk ki a Budapest Tudás- 
központot, a város múltjáról és jövőjéről 
való gondolkodás központi műhelyét is. 
Átépítjük a Károly körútra néző homlokza- 
tot, hogy méltó legyen a városképhez. 


Város az emberért [ Emberi léptékben 


ag, 


Fokozatosan felújítjuk a legrosszabb 
állapotú belvárosi aluljárókat, és biztosítjuk 
a felszíni átkelés lehetőségét is. 


Az aluljárók gyalázatos állapota minden egyes 
nap több százezer közlekedő érzetét befolyá- 
solja, pedig a minőségi, akadálymentes környe- 
zet mindenkit megillet. 


A belvárosi gyalogos-aluljárók — a metró- 
állomásokkal egy időben épült, építészetileg 
igényesnek szánt föld alatti terek — az 1960— 
70-es években egyet jelentettek a korszerűség- 
gel: kelj át gyorsan és várakozás nélkül 

a forgalmas utakon, esetleg vásárolj az időjárás- 
tól védetten! Hamar kiderült azonban, hogy 

a városlakók nem akarnak a föld alatt bolyonga- 
ni, le-fel épcsőzni, és csak kényszerből veszik 
igénybe a metróhoz vezető aluljárókat. Lerom- 
lásuk a rendszerváltást követően kezdődött: 


közbiztonsági szempontból kétes hírnevet vívtak 
ki, zugaikban igénytelen bérlemények telepedtek 
meg, megjelenésük elavult, mára pedig egyene- 
sen Budapest szégyenfoltjaivá váltak. 


A mozgásukban korlátozottak, idősek, baba- 
kocsival vagy poggyásszal közlekedők számára 
külön bosszúságot okoz a felszíni gyalogátkelők 
hiánya. Igaz, ebben az utóbbi tíz évben javulás 
tapasztalható: a BKK létrejöttével 2010 óta 
számos hiányzó zebrát pótoltunk, az elmúlt 
években is történt előrelépés. 


Az M3-as metró felújításával párhuzamosan 
remek alkalom kínálkozott volna a vonal menti 
gyalogos-aluljárók felújítására, mozgólépcsők 
telepítésére. A tervek el is készültek, de 

a kivitelezésük elmaradt. 


Le kell zárni a tétlenség időszakát, új szemlélet 


és azonnali cselekvés szükséges, mert naponta 
több százezer Budapesten közlekedő érzi magát 
harmadik világbeli körülmények között. 

Ha versenyképes, vonzó közösségi közlekedést és 
emberléptékű utcákat szeretnénk, a kettő közötti 
terek sem maradhatnak a jelenlegi állapotukban. 


Ezért több ütemben, fokozatosan nekilátunk, 
hogy a legkritikusabb állapotú belvárosi alul- 
járókat biztonságosabbá tegyük, megtisztítsuk 
és felújítsuk. 


Tiszta, világos, átlátható és biztonságos 
tereket hozunk létre, amelyek állapotát 
megerősített felügyelettel és éjszakai 
lezárással őrizzük meg. 

Akadálymentes illemhelyeket működte- 
tünk. 

Ahol műszakilag megoldható, a kényelmes 
fel- és lejutás érdekében mozgólépcsőket 
telepítünk. 

Minden érintett csomópontot akadálymen- 
tessé teszünk, biztosítva a felszíni átkelés 
lehetőségét. 


Felújítjuk a fontosabb külvárosi aluljárókat is. 
Azonban megszüntetjük az összes olyat, 
amelyek már feleslegessé vált. 


A pénzhiány nem lehet mentség arra, hogy a 
takarítást elhanyagoljuk. A város élhetősé- 
ge a köztisztasággal kezdődik, minden más 
csak ezt követően lehetséges. 


Budapest ma koszosabb és szemetesebb, mint 
néhány évvel ezelőtt. Az itt élők a város legsú- 
Ilyosabb problémái között említik a köztisztaság 
helyzetét, a kaszálás és takarítás hiányát. 
Karácsony Gergely 2020-ban az utcai 
szemetesek 30 százalékát, mintegy 

3000 tárolót leszereltetett. 


Kukaleszerelési program helyett a ciklus 
végéig 10 000 új szemetest kihelyezve 

a fővárosi kezelésű utcákon, tereken is 
megvalósítjuk a szelektív hulladékgyűjtést. 
Az utcai szemetesek gyakoribb ürítésé- 
vel gondoskodunk közterületeink tisztán 
tartásáról. 


ELLA 


A kevésbé sűrűn lakott városrészekben is 
megszervezzük a szelektív hulladék 
gyakoribb elszállítását. 

Garantáljuk a közterületek rendszeres 
takarítását, ehhez újabb takarítógépeket 
szerzünk be, és megerősítjük az emberi 
erős takarítást is. 


VÁROS AZ EMBERÉRT 


A SZABADIDŐ TEREI 


Valószínűleg mindenki egyetért abban, hogy zöld környezetben, víz közelé- 
ben jobb élni. Minden városvezetés célul tűzi ki, hogy növeli a közparkok terü- 
letét, fásítja az utcákat, megvédi a természeti értékeket. A kérdés az, hogy ki 
képes öt éven belül érezhető javulást elérni. 


Zöldfelületek és vízpartok szempontjából Budapest ma igen rosszul áll. Mind- 
össze 25 négyzetméter parkerdő és 6 négyzetméter közpark jut egy lakosra 
(a belvárosban 1 négyzetméter), miközben a WHO ajánlása szerint a minimum 
9 négyzetméter lenne. A fővárosból ma öt városligetnyi zöldterület hiányzik. 


A történelmi belvárosban minimális a közparkok aránya, az utcák a közműháló- 
zat és a parkolás miatt fátlanok, a Duna-part szinte hozzáférhetetlen, hiányoz- 
nak a sportra, szabadidő eltöltésére vagy kötetlen összejövetelekre alkalmas 
területek. A meglévő kisszámú park emiatt túlterhelt. A lakótelepeken jelentős 
a zöldfelületek aránya, de azok — kevés kivételtől eltekintve — az elhanyagolt- 
ságuk miatt nem vonzzák a lakókat. A kertvárosnak nevezett családi házas 
övezetekben pedig paradox módon — a növekvő beépítés és a telkek 

leburkolása miatt — rohamosan csökken a zöld aránya, miközben közkertekben 
sosem voltak különösebben gazdagok. Az emberi beavatkozások következté- 
ben városszerte csökken a zöldfelületek mennyisége, amit szinte csak a felha- 
gyott barnamezős területek spontán erdősülése ellensúlyoz valamennyire. 


Négy kiemelt feladatunk a következő ciklusban: 


fül az elakadt, félbemaradt városi nagy parkfejlesztések újraindítása, mert 
vonzerejük és környezeti hatásuk a város nagy részére kisugárzik; 

jei a belvárosi zöldfelülethiány enyhítése az utcák, közterek átépítésével, 
növénytelepítéssel, zöldtetők és zöldhomlokzatok kialakításával, ami hűti 
a várost a nyári forróságban, és segít visszatartani a lezúduló csapadékvizet; 

HI a teljes fővárosi Duna-part újrafelfedezése, megnyitása és pihenés, 
kikapcsolódás, sportolás céljára való hasznosítása; 

Hi az elszigetelt zöldterületek, parkok, erdők, folyópartok elérhetőségé- 
nek javítása sétányok, zöldutak láncolatának létrehozásával, gyalo- 
goshidak építésével, ami segít a meglévő igények térbeli elosztásában. 


08 ÉSZAK-GSEPELI KÖZPARK 


Hosszú évekig tart létrehozni, de évszáza- 
dokra szóló értéket teremtünk vele: felka- 
roljuk a csepeli szigetcsúcson elképzelt 
városi park ügyét. 


Ötven éve alakították ki az utolsó, városi szinten 
is jelentős közparkot az Óbudai-szigeten, azóta 
nem volt előrelépés e téren. Teljes konszenzus 
alakult ki abban, hogy növelni kell a fővárosiak 
számára hozzáférhető közparkok számát, és 

a következő városi nagyparkot a Csepel-sziget 
északi, beépítetlen csúcsán érdemes létrehozni. 


Ennek tervezését az állami BFK a vezetésemmel 
— a Ráckevei-Duna túlpartján tervezett Diák- 
várossal együtt — elis kezdte, de 2022-ben 

a folyamat elakadt Lázár János budapesti beru- 
házásokat leállító politikája miatt. Sem a kor- 
mányzat, sem a 2019-ben még ,Nagyerdőt" ígérő 
városvezetés nem beszél a közparkráól, pedig 


az előkészítő munka folytatásához leginkább 
csak elhatározásra lenne szükség. 


A következő öt évre azt vállaljuk, hogy a projek- 
tet visszaszerezzük az államtól, és végigvisszük 
a park félbehagyott tervezését. A 70 hektáros 
terület magánkézben van, más célra nem hasz- 
nálható, nem építhető be, de megvásárlása nem 
lesz könnyű feladat. Ha ez sikerül, elindítjuk 


a terület előfásítását, hogy árnyas, zöldellő nö- 
vényzet fogadja a majdani látogatókat. 


A nagy budapesti parkoknak mind sajátos 
hangulatuk és egyedi történetük van. Az új 
észak-csepeli park lehetőséget ad a korszerű, 
ökológiailag fenntartható, a természeti környe- 
zethez idomuló szemlélet meghonosítására 

és bemutatására. Szabad tereivel ez a park 

a Ráckevei-Duna ártéri erdejének vonzerejével 
ellenpontozhatja a IX. és XI. kerület mindinkább 
beépített jellegét. Ha a területet sikerül vissza- 
szerezni, családbarát karakterét azzal erősítjük, 
hogy szintén itt, Észak-Csepelen helyeznénk el 
a főváros új vidámparkját — természetesen eb- 
ben jártas, nemzetközi tapasztalatokkal rendel- 
kező üzemeltetőket bevonva. 


TENYETMEKES ETO SETTTETTÜS GEL AYORT GT E EE ÁT 


Város az emberért] A szabadidő terei 


A Népliget a város hatalmas, rejtett kincse. 
Feltárjuk és megmutatjuk, miért jó itt elidőzni. 


Száz éven át népszerű célpontja volt a kikapcso- 
lódásra vágyó városlakóknak, de ma nem 

a biztonság és a nyugodt, tartalmas kikapcsoló- 
dás jut róla eszébe a legtöbb budapestinek. 

Az elmúlt években a Népliget tőszomszédságá- 
ban munkahelyek ezrei és új kulturális intézmé- 
nyek létesültek, a park látogatói köre, megítélése 
mégsem változott. Sőt, a liget a Planetárium 
bezárásával még inkább kiüresedett. 


Célunk, hogy a Népliget ismét , jó helyként" 
jelenjen meg a városlakók mentális térképén. 

A Városliget ellenpontját teremtjük meg itt. Olyan 
parkot, amely nem kulturális intézményekben 
gazdag, hanem fő vonzereje a természetközeli- 
ség, a csend, a nyugalom és a kötetlen kikapcso- 
lódás lehetősége. A kultúra és a sport nem a park 


belsejében, hanem körülötte, a Kőbányai út 
és az Üllői út mentén jelenik meg. 


A park hatalmas, megújítása csak lépésről lépés- 
re, egymásra épülő ütemekben valósítható meg. 


Parkőri szolgálattal, a közterület- 


felügyelet megerősítésével növeljük 
a látogatók biztonságérzetét. 
Lépésről lépésre leszűkítjük a széles 
aszfaltutakat és csökkentjük a burkolt 
területet a parkon belül. 


Élünk a taktikai urbanizmus eszközeivel, 
élettel töltjük meg a parkot: a látogatók 
számára időszakos attrakciókkal, kísérleti 
megoldásokkal a park belső részeit anélkül 
tesszük vonzóvá, hogy tömegrendezvé- 
nyekkel terhelnénk túl a környezetet. Lehe- 
tővé tesszük a parkot kímélő módon kávé- 
zók, fagylaltozók megjelenését, felújítjuk, 
és illemhellyel látjuk el a játszótereket. 

Az érintett állami intézményekkel együtt- 
működve, illetve saját erőből fejlesztjük 

a park kaputérségeit. Felszámoljuk a 
Népliget metróállomásnál uralkodó káoszt, 
támogatjuk a József Attila-lakótelep felől 
tervezett sétányt a Déli körvasút új állomá- 
sánál, és összeköttetést teremtünk 

a Kőbányai út mentén formálódó kulturális 
negyed felé. 


A Planetárium újranyitásáért minden lehet- 
séges lépést megteszünk, ezáltal olyan, 

a fővárosban egyedülálló ismeretterjesz- 
tési szereplőt hozunk vissza a Népligetbe, 
amely ismét a park egyik legfontosabb 
vonzereje lehet. 

Óvatosan és fokozatosan, az egyedülál- 
lóan értékes növényzetre ügyelve állítjuk 
helyre a park egyes részeinek karakterét. 
Lépéseket teszünk a parkot elcsúfító, ma 
a Vajda Péter utca mentén éktelenkedő 
elektromos alállomás áthelyezése érde- 
kében. 


Város az emberért I A szabadidő terei 


új VÁROSLIGET 


Új alapokra helyezett párbeszédet kezdünk 
a kormánnyal a Liget Budapest program fe- 
lülvizsgálatára. Elismerjük az eddig létrejött 
értékeket, de felül kell vizsgálni, szüksége- 
sek-e a még fel nem épített múzeumok. 


mm 


A prioritás a park rekonstrukciója kell legyen. 


Egy évtized után, féltávnál kifulladni látszik a Liget 
Budapest program, amely -— bár hangos viták- 
kal és jogos kritikákkal kísérve zajlott — érdemi 
eredményeket is fel tudott mutatni. Nemzetközi 
szinten is jegyzett kulturális épületegyüttes jött 
létre a Magyar Zene Háza és a Néprajzi Múzeum 
felépítésével, a környező parkrészek pedig ma- 
gas színvonalon újultak meg, amit a budapestiek 
megkedveltek. 


EL GES T ER 


Azonban a park másik fele, például a Vajdahunyad 


vára környéke leromlott, zavaros és rendezetlen, 
a lebontott Petőfi Csarnok és a Közlekedési 
Múzeum helyén kordonok éktelenkednek, a Kós 
Károly sétányon pedig továbbrais dübörög 

az autóforgalom. 


Ideje átgondolni a park jövőjét, amiben mi partne- 
rek leszünk a Főváros részéről. Tárgyaljunk, őriz- 
zük meg, és fejlesszük tovább a Liget Budapest 
program értékes elemeit túlzások és felesleges 
épületek nélkül! 


Város az emberért] A szabadidő terei 


Elvárásaink: 


Javasoljuk a Kormánynak, hogy a Magyar Fontosnak tartjuk, hogy a program kiegé- 
Nemzeti Galéria új épülete az értékes szüljön a Hősök tere megújításával, melyet 
múzeumi programmal együtt ne a Város- ismert karakterének megőrzésével kell 
ligetbe, hanem egy ma használaton kívüli, méltóvá tenni történelmi jelentőségéhez 
de kellően központi és jól elérhető városi és a Liget színvonalához, a feleslegessé 
helyszínre kerüljön. Például akár Rákos- váló közúti sávok helyén zöldítéssel. 
rendezőre, akár a Szabadság téri volt A Főváros részéről vállaljuk, hogy lezárjuk a 
MTV-székházba, amelynek óriási stúdió- Kós Károly sétányt, az Állatkerti körutat és 
terei kiválóan alkalmasak művészeti a Hősök terét a közúti forgalom elől, hogy 
múzeumként való hasznosításra. megnyíljon a lehetőség ezeknek a közte- 
Kezdeményezzük a Magyar Innováció rületeknek a zöldítésére is. 


Háza építésének törlését. Az építési terület 
parkká alakítandó. 

Jelentősen növelni szükséges a park 
zöldfelületét. A meg nem épülő további 
épületek helyét parkosítani kell, az építési 
kordonok mielőbb elbontandók. 

A kormánynál el kell érni, hogy három éven 
belül fejezze be a teljes park megújítását 
magas színvonalú megoldásokkal, 

a szabad, mindennapos lakossági haszná- 
lat elsőbbségét szem előtt tartva. 


Zöldutakkal és sétányokkal hálózzuk be 
a várost, hogy a közparkok a lehető legtöbb 
budapesti számára elérhetővé váljanak. 


A zöldterületek hálózata jó esetben átszövi a 
várost, összeköti a közparkokat, kíséri a vízfolyá- 
sokat, és túlnyúlik a város határain. Ez a hálózat 
Budapesten töredezett és hiányos. Helyreállításá- 
val nemcsak a természet nyer — ma még elszige- 
telt élőhelyek kerülnek egymással összeköttetés- 
be, változatosabbá válik és élettérhez jut a városi 
élővilág —, hanem az ember is. Zöldfolyosók és 
zöldutak kialakításával olyan sétányokat, futó- 

és kerékpárutakat hozhatunk létre, amelyek sűrűn 
lakott városrészeket szelhetnek át, sőt akár távoli 
kerületeket is összekapcsolhatnak. Ha négyzet- 
méterben kifejezve nem orvosolható is, de általuk 
csökkenthető Budapest krónikus zöldfelületi hiá- 
nya, mert lakóhelyükről sokkal többen juthatnak el 
így a Duna partjára vagy a nagy közparkokba. 


Zöldutak létrehozására a betonmederbe terelt 
patakok kiszabadításával, az elhanyagolt véder- 
dősávok kiegészítésével vagy a vasútfejleszté- 
sekkel felszabaduló rozsdaövezetekben van le- 
hetőség. Fásítva, igényes utcabútorokkal, egyedi 
tájépítészeti megoldásokkal és szakaszonként 


más-más kialakítással akár a városkép megha- 


tározó elemei is lehetnek. Gondoljunk csak 

az egyre híresebb New York-i High Line Parkra, 
ami egy felhagyott vasútvonal helyén létrehozott 
lineáris városi park. Budapesten is szükség lenne 
hasonlókra! 


Több helyszínen is látunk lehetőséget zöldutak 
kialakítására — különböző partnerekkel és meg- 

lalt, a Déli körvasút eredeti terveiben ígért 
széles parksávot, amely a Dunától egészen 
a Budaörsi útig kísérné a vasúti töltést. 

A Rákos-patak természetközeli állapotá- 
nak helyreállítása során nemcsak a patak 
kanyargós, ártéri növényzettel kísért med- 
rét idézzük meg, hanem a távvezetéket is 
föld alá visszük, a patakot pedig a meg- 
újított és hiányzó szakaszain kiegészített 
kerékpárúttal és gyalogutakkal kísérjük. 

A IX. kerület peremén a Határ utat szegé- 
lyező kiserdőt nemcsak a József Attila- 
lakótelep melletti szakaszán, hanem egé- 
szen a Soroksári útig bejárhatóvá tesszük. 
A volt Józsefvárosi pályaudvar fejlesztésé- 
vel zöld tengelyt hozunk létre a Népszínház 
utcától a Népligetig. 

A rákosrendezői ingatlanfejlesztés és a 
Nyugati pályaudvarra vezető vasútvonalak 
fejlesztése folyamán érvényesítjük azt 

a gondolatot, hogy a Teréz körúttól a Vágány 
utcán át a Vasúttörténeti Parkig nyújtózó 
zöldút kísérje az infrastruktúra kiépítését. 

Esőből hol túl sok, hol túl kevés van 
Budapesten. Hol a hosszú szárazsággal, 
hol pedig a hirtelen lezúduló csapadékkal 
és villámárvizekkel kell megküzdenünk. 
Elemi érdekünk, hogy a csapadékvízzel 
okosabban gazdálkodjunk. 


Az elmúlt években Budapestenis több jó kezde- 
ményezés indult a város csapadékvíz-megtartó 
képességének növelése érdekében. A hosszú, 
száraz időszakok miatt egyre többen, de még 
mindig nem elegen értik meg: a csapadék óriási 
érték. Legyen hát Budapest szivacsváros, amely 
a lehulló esőt magába szívja és megtartja addig, 
amíg egy szárazabb időszakban arra szüksége 
lesz. 


Megalkotjuk Budapest csapadékstratégiá- 
ját, és a kerületekkel, valamint a vízgazdál- 
kodásban érintett egyéb szereplőkkel 

az egyes városrészek sajátosságaira 
épülő akcióterveket dolgozunk ki. 

A lokális, kerületi vagy akár lakóközösségi 
kezdeményezések felkarolásával, támo- 
gatásával, a jó gyakorlatok és bevált ötle- 
tek bemutatásával felhangosítjuk a témát. 
Elérjük, hogy a budapestiek megértsék: 
mindannyian érintettek ezzel a problémá- 
val, és mindannyian tehetnek a megoldása 
érdekében. 

Beruházásaink, közterületi fejlesztéseink 
előkészítése során figyelemmel leszünk 

a fővárosi csapadékmegtartás szem- 
pontjaira, például vízáteresztő burkolatok, 
esőkertek létesítésének előírásával. 


Ha azt akarjuk, hogy gyermekeink és unoká- 
ink élhető környezetben nőjenek fel, egyen- 
rangú szempontként kell érvényesítenünk 


a növény- és állatvilág sajátos igényeit. 


El kellismernünk, hogy a Főváros az elmúlt vá- 
lasztási ciklusban a városi faállomány megóvása 
és megújítása, a parkfenntartás és az ökológiai 
értékek megóvása terén elődeinél lényegesen 
haladóbb szemléletet képviselt. A zöldinfrastruktú- 
ra fejlesztésében ezért irányadónak és jó alapnak 
tartjuk a 2021-ben a Főváros által elfogadott Radó 

A zöldfelületek fejlesztését abban a felfogásban 
folytatjuk, ami ezeket egy élő hálózat részeinek 
tekinti. Ennek érdekében az épített infrastruktúra 
fenntartásánál és fejlesztésénél, valamit minden 
építési beruházás tervezése és kivitelezése 
során alapvető szempontként tekintünk 


ÖSSZHANG 
A TERMÉSZETTEL 


a zöldinfrastruktúrához való illeszkedésre, az 
ökológiai értékek megőrzésére és gyarapítására. 


Ennek ma jelentős akadálya, hogy a jogszabályi 
környezet magasabb szintű védelmet biztosít 

az épített infrastruktúra elemeinek (út, vasút, 
csatorna, víz, szennyvíz, földgáz, elektromos 
hálózat, távközlés stb.), mint a beavatkozással 
érintett növényállománynak; a műszaki előírások, 
védőtávolságok és más feltételek indokolatlan 
mértékben akadályozzák a fenntarthatóság 
elveinek gyakorlati érvényesítését. 


A zöld- és az épített infrastruktúra elemeit mi 
egyenrangúnak tekintjük. Ezért a Főváros felter- 
jesztési jogával e téren is élni kívánunk, többek 
között egy zöldfelület-gazdálkodási kerettörvény 
megalkotására, a fás szárú növények törvényi 
védelmének megerősítésére. 

Sokévnyi tétovázás és halogatás után végre 
megvalósítjuk: átépítjük, majd a városlakók 
és a turisták előtt egész évben megnyitjuk 
a belvárosi Duna-partot, a pesti alsó rak- 
partot és a budai felső rakpart köztereit. 


Budapest a Dunának köszönheti létrejöttét és 
egyedülálló városképét. Ezt a szépséget 
évtizedeken át csak távolról csodálhattuk, mert 
a város hátat fordított a folyamnak, és a 
világörökségi rangú rakpartokat átengedte 

az észak-déli autóforgalomnak. A folyópartra 
lejutni, a kikötőket vagy a vizet megközelíteni 
helyenként életveszélyes vállalkozás a törede- 
zett kockakövek, szalagkorlátok és autóparkolók 
között. A part mentén sorakozó kikötők vizuálisan 
zavarosak, a szállodahajóval érkező turisták ki- 
és beszállítása rendezetlenül történik. Eközben 
a belső kerületekben hatalmas a hiány köz- 
parkokból és más zöldfelületekből, amit az élő 

vízhez való eljutás nagyban enyhítene. A buda- 
pestiek többsége számára ma már nemcsak 
elfogadható, de egyenesen vonzó idea is a pesti 


Duna-part teljes átéítése és forgalomcsillapítása. 


Ezeket a problémákat és elvárásokat 2010 

után helyesen azonosította a fővárosi vezetés. 
Számos koncepció és terv született egy ember- 
közelibb, kevésbé autócentrikus rakpart kialakí- 
tására, időszakosan pedig — a civil szféra 

bevonásával — rendezvénytérré és korzóvá ala- 
kítják a Pesti alsó rakpartot. 


Ezt látva mégis hiányérzetünk támad. Városlakó- 

ként érdemi előrelépés helyett évtizedes haloga- 
tást tapasztalunk: hosszas tervezgetés után még 
mindig nem került sor a rakpart időtálló, minőségi 
megoldásokkal történő átépítésére, az elmúlt 

öt évben sem történt semmi. 


Most elvégezzük ezt a feladatot. Összefüggő, 
vonzó környezetet kínáló sétányt és kerékpáros 
útvonalat hozunk létre a Pesti alsó rakparton 

a Nehru parttól a Kossuth térig. Szabályozzuk 

a kikötők működését; szállodahajók helyett 
közhasználatú úszóműveket telepítünk a part 
mentén, melyeken egy-egy sör vagy kávé is el- 
fogyasztható, de pusztán üldögélni és nézelődni 
is lehet. Akadálymentessé tesszük a rakpart 
lejáratait; élettel töltjük meg az elhanyagolt 
épületeket, de vigyázunk arra, hogy a rakpart 
mindenki számára nyitva álló közösségi tér 
maradjon. Összefüggő sétányt hozunk létre 

az angyalföldi Duna Arénától a csepeli közparkig 
végig a pesti Duna-parton. 


Fejlesztjük és emberközelibbé, zöldebbé, gya- 
logosbarátabbá tesszük a budai oldal Dunára 
forduló tereit: a Szilágyi Dezső teret, a Bem teret 
és a Germanus Gyula parkot is. 


vegák HÁT 

Dédszüleinknek még természetes volt, 
hogy a kánikulai hőségben megmártóznak 
a Dunában. Ez számunkra is lehetséges! 


Számos európai nagyvárosban, például Koppen- 
hágában vagy Párizsban is lehet úszni a tenger- 
ben vagy a várost átszelő folyóban. A nyilváno- 
san hozzáférhető és akár dímentes strandok 


FOLYAMI USZODÁK 
E SZABADSTRANDOK 


a városlakók felfrissülését szolgálják a nyári 
időszakban. Természetesen ezt biztonságos, ki- 
épített és — ahol erre szükség van — megfelelően 
szűrt vizet előállító infrastruktúrával oldják meg. 


Budapesten a XVIII. századtól egészen 

a XX. század közepéig magától értetődő volt, 
hogy biztonságosan meg lehet mártózni 

a Dunában; például 1930 körül csak a belvárosi 
szakaszon 9 lebegő uszoda működött. 


A folyam javuló vízminősége ma már lehető- 

vé teszi, hogy újjáélesszük ezt a hagyományt. 
Ezért a külső városrészekben — a Római-parton, 
a Népszigeten, a Ráckevei-Duna mentén és az 
újbudai partszakaszon — természetes szabad- 
strandokat alakítunk ki. 


Fortepan / Zainkó Géza 


A belvárosban is létrehozunk legalább egy kiépí- 


tett, biztonságos fürdőzési lehetőséget egy köz- 
célú úszóműre helyezett medence segítségével, 
ami enyhülést ad a forró nyári napokon. Szálloda- 
hajók helyett legyen a budapestieké a Duna! 

6 KISEBB GYALOGOS-KERÉKPÁROS HIDAK 


Hidakat építünk, hogy sétálva, futva, ke- 
rékpárral vagy éppen kutyával bejárhatóvá 
tegyük a dunai szigeteket és folyópartokat. 


A Hajógyári-sziget, a Népsziget vagy a Rácke- 
vei-Duna természeti értékei és szabadidős hely- 
színei, a vízparti sétányok, galériaerdők és sport- 
pályák a feltöltődés és kikapcsolódás lehetőségét 
kínálják a budapestieknek — ha sikerül odajutniuk. 
Ezek a helyszínek ma nehezen megközelíthe- 

tők ugyanis, nemigen kapcsolódnak a környező 
városrészekhez vagy éppen a folyó túlpartjához. 
Emiatt kevesen ismerik értékeiket, és a lehetsé- 
gesnél jóval kevesebben látogatják őket. Miköz- 
ben a belvárosi parkok és közterek — vagy éppen 
a közismert Római-part — zsúfoltak, addig ezek az 
év nagy részében szinte néptelenek. 


Új gyalogoshíd (Varsó) 


Ezen egyebek között azzal tudunk segíteni, 

hogy a Duna menti területeket részben már ma is 
átszövő gyalogutakat, sétányokat, kerékpáruta- 
kat hálózatba szervezzük, szabadon átjárható 

és besétálható útvonalakat hozunk létre. E munka 
fontos része a kritikus hiányok, például a gyalo- 
gos-kerékpáros hidak pótlása. Több ilyen kisebb 
átkelő is hiányzik a városból, amelyek megépíté- 


sével az eddig elszigetelt zöldterületek hozzáfér- 
hetők lesznek. Ezek olyan egyszerű, viszonylag 
kis költségű mérnöki alkotások, amelyek csekély 
beavatkozást jelentenek a természeti környe- 
zetbe, és akár néhány éven belül kivitelezhetők. 
Sem műszaki, sem egyéb szempontból nem 
jelentenek kihívást; más európai, sőt hazai 
városok sorra építenek ilyen hidakat. 

Stvanice gyalogoshíd (Prága) 


A következő időszakban ezért: 


Átkelőt építünk a Hajógyári-sziget és 
Adguincum, a volt óbudai gázgyár területe 
között; korszerűsítjük a meglévő, rossz 
állapotú K-hidat, és a sziget déli csúcsáról 
gyalogos-kerékpáros feljáratot építünk 
az Árpád hídra, ezáltal a sziget kényelme- 
sen átjárhatóvá válik Óbuda, Kaszásdűlő, 
Csillaghegy, sőt Angyalföld felől is. 


Soroksár és Csepel-Királyerdő között, 

a Molnár-szigetnél összeköttetést terve- 
zünk a Ráckevei-Duna felett. Ezzel nem 
csak a két parton meglévő gyalogutakat 
szervezzük egységbe. Elérhetővé tesszük 
a csepeli strandot a XXIII. kerületieknek 
vagy Soroksár központját a szemközti kert- 
városban élőknek. A híd egyben mentőautó 
közlekedésére is alkalmas lesz, ami kritikus 
esetben segít a Csepelen élőknek időben 
eljutni a Dél-pesti Kórházba. A következő 
ciklusban megtervezzük ezt a kapcsolatot. 


Nem tartanánk helyesnek, ha a világörök- 
ségi védelem alatt álló belvárosi 
Duna-partok látképét újabb — amúgy nagy 
és költséges — hidakkal változtatnánk 
meg. Ám társadalmi vitára érdemesnek 
találjuk, hogy Óbuda-Újlak és Vizafogó felől 
közvetlenül elérhetővé tegyük a Margit- 
szigetet, ezzel tehermentesítve 

a Margit híd zsúfolt járdáit. Ezt a terve- 
zési és egyeztetési folyamatot elindítjuk 

a következő ciklusban. 

RÓMAI 
PARI 


A Római-part értékeit nemcsak a gátépítés, 


hanem a túlhasználat is rombolhatja. 
Bánjunk vele belátóan! 


A Római-partot a természetközeli élőhelyek 

és a kavicsos föveny mellett százévnyi tradíció 
tette Budapest egyik legnépszerűbb szabadidős 
célpontjává. Az elmúlt évtized időhúzása és vitái 
után mihamarabb meg kell építeni az elfogadott 
tervek szerinti Királyok útjai árvízvédelmi művet. 
Újbóli áttervezés és a vita újranyitása az árvíz- 
kockázatok miatt nem felvállalható, de az ártéri 
ingatlanok védelme érdekében újra kell kezdeni 
a párbeszédet az érintett ingatlanok tulajdono- 
saival. 


Célunk a ,Római-érzés" megtartása a közterü- 
letek felújítása mellett. Fontos rögzíteni ugyan- 
akkor, hogy mivel Óbudán nemigen lehet máshol 
átélni a vízparti hangulatot, ezért a partszakasz 


egyes időszakokban rendkívül zsúfolt. Ez a lakók, hogy a forgalom jobban szétterüljön, másuttis 
vendégek és sportolók között konfliktusokhoz legyen tere a vendéglátásnak, és a város felől is 
és parkolási problémákhoz vezet. A volt Óbudai jobban megközelíthetővé váljon a part kerékpár- 
Gázgyár területének megújítása, a parti sétány ralés gyalogosan. 


megnyitása lehetőséget nyújt azonban arra, 

Kelenföld túlzsúfolt, és egyre élhetetlenebbé 
válik az egymást érő lakóparkok építésével. 
A városrészből hiányzó zöldfelületeket ezért 
— az ott élők és minden fővárosi javát szolgál- 


va — egy Duna-parti zöldsávval pótoljuk. 


Ha a XI. kerületiek az élő víz közelségére 
vágynak, ma szinte csak a kopaszi-gáti parkban 
tapasztalhatják meg, mert délebbre a múltból 
ottfelejtett ipari telephelyek és sorra épülő lakó- 
parkok hermetikusan elzárják előlük a folyópar- 
tot. Ez acsaknem másfél kilométer hosszú sáv 
a város beépített részein az egyik leghosszabb 
bejárhatatlan és hozzáférhetetlen partszakasz. 


Hiányzik innen egy sétány, amely összekötné 

a népszerű és éppen ezért gyakran túlzsúfolt Ko- 
paszi-gátat a délebbre fekvő, kissé ipari jellegű 
Árasztó-parttal. Kelenföldön az ingatlanfejlesz- 
tések részeként ide nem épültek színvonalas 


közterületek, gyakorlatilag nincsenek közparkok, 
kertek és fasorok. 


Régi és egyre fokozódó hiányt orvosolunk tehát 
azzal, hogy a Hengermalom út és a Kondorosi út 
között sétánnyá alakítjuk az átlagosan 30 méter 
széles parti sávot, a part faállományát megőrizve 
természetközeli állapotokat teremtünk a korábbi 
ipari pusztaság helyén. A forgalmas Szerémi út 
helyett (illetve mellett) itt vezetjük át a dél-bu- 
daiak mindennapos közlekedése és a turizmus 
szempontjábólis fontos Eurovelo kerékpárutat. 


A beruházás finanszírozásába bevonjuk a tér- 
ségben érintett ingatlanfejlesztőket, hiszen nekik 
is érdekük, hogy kiszámítható üzleti és nívós fizi- 
kai környezetben működjenek. Ennek részeként 
a BudaPart-beruházáshoz vállalt gyalogoshidat 
is megépíttetjük a Kopaszi-gát csúcsa és a Hen- 
germalom út között. 

KÖZLEKEDÉS 


VONZÓBB 
SZOLGÁLTATÁSOK AE 


A közlekedés a hétköznapjaink része. Mint a legtöbb szolgáltatásra, erre is A Vonzóbb szolgáltatások program egy sor olyan intézkedést foglal magában, 
igaz, hogy szinte észre sem vesszük, ha jól működik, ellenben bosszúságot amelyek többsége -— egy nagyváros büdzséjéhez mérve — nem pénzkérdés. 
okoz, ha bárhol bármilyen zavar jelentkezik. Az apró kényelmetlenségek ösz- Eddig figyelmen kívül hagyott problémák azonosítása, következetes 
szeadódnak, a városi lét egyik fontos szegmense zaklatottá vagy egyenesen odafigyelés a részletekre, kitartó szervezőmunka, már létező jógyakorlatok 
riasztóvá válik. elterjesztése — egyszóval a gondos gazda törődése kell a megvalósításukhoz. 


Szeretjük, elismerjük számos erényét, de a budapesti közlekedés sok szem- 
pontból a valós lehetőségei alatt teljesít: lassabb, piszkosabb, barátságtalan- 
abb, kevésbé utas- vagy felhasználóbarát, mint lehetne. 


taYA 


Fokozatosan felújítjuk a forgalmas külvárosi 
csomópontokat, buszvégállomásokat; kultu- 
rált köztereket és időjárástól védett várakozá- 
si-átszállási lehetőségeket hozunk létre, hogy 
az utasok nap mint nap igényes környezetben 


ülhessenek buszra, villamosra, metróra. 


Ahogy Budapest nagyra nőtt az 1960—1980- 

as években, sorra épültek a külső kerületek 
metróállomásainál vagy a lakótelepek szélén 

az autóbusz- és villamos-végállomások. Nél- 
külözhetetlenek voltak — és azok is maradtak 
mind a mai napig —, de közben mit sem változ- 
tak, legfeljebb lassan lepusztultak. Mindannyian 
ismerjük ezeket: BKV-kékre mázolt konténer áll 
a töredezett betontenger közepén, ahol néhol 
buszok parkolnak és manővereznek. A gyalogo- 
sok évtizedek óta kitaposott ösvényeken járnak, 
különféle bódékban zavaros üzletek működnek 
(ha még működnek), esőtől/naptól védő utasváró 

pedig csak minden második megállóhelyre jut. 
A tócsák ugyanazok, mint gyerekkorunkban. 
Az akadálymentesítés zömében elmaradt. 


Évtizedek óta egyik városvezetés sem foglalko- 
zott azzal, hogy budapestiek százezrei nap mint 

nap ebben a szocializmus korábál itt felejtett 
környezetben kénytelenek átszállni, jegyet venni, 
várakozni. A versenyképes közösségi közleke- 
dés nem a járművek fedélzetén kezdődik, hanem 
a megállóban. 

Gondoskodunk arról, hogy a külső kerületekben 
élők is komfortos körülmények között találkozza- 
nak a közösségi közlekedéssel. Sorra megújítjuk 
ezeket a csomópontokat, metróállomásokat, 
busz- és villamos-végállomásokat: 


időjárástól védett, tiszta és világos tereket 
hozunk létre. 

Kulturált és biztonságos körülménye- 

ket teremtünk: ülőfelületeket, nyilvános 
WC-ket, átlátható és akadálymentes 
gyalogosútvonalakat, kamerás és élőerős 
felügyeletet, közérthető és aktuális utastá- 
jékoztatást. 

Lehetőséget teremtünk a minőségi, 

de megfizethető kínálatot nyújtó üzletek 
és szolgáltatások megtelepedésére. 
Kerékpártárolókat, P--R parkolókat építünk, 
megoldjuk az autóból ki- és az oda beszál- 
lás problémáját (Ki-R parkolók). 

Feltörjük a fölösleges burkolt felületeket, 


parkosítjuk a csomópontok környezetét. 


Berlin, Bécs, London — sok európai nagyvá- 
rosban sikeres, ezért Budapesten is érdemes 


bevezetnünk az éjjeli metróközlekedést pén- 
tek és szombat esténként. 


Az éjszakai metró, illetve a ráépülő stabil, 


éjjel-nappal azonos logikájú felszíni gerinchálózat 


nemcsak a bulizók ügye, hanem az éjjeli 
műszakban dolgozók, a vidékről vagy külföldről 
éjjel érkezők is jobban járnak vele. 


2017-ben már Budapesten is sikerült bevezetni, 
hogy hétvégenként hajnali 1 óráig járjon a metró, 
ám ezt a Covid elsöpörte, és azóta sem állítot- 
ták vissza. A még általam bevezetett nagykörúti 
6-os villamos éjjeli üzeme az egyetlen éjjel- 
nappali járat. Európa nagyvárosaiban már nem 
kivétel, inkább szabály, hogy legalább hétvé- 
gén egy percre sem áll meg a város. A hétvégi 
metró bizonyított: ahol bevezették, szívesebben 


indultak közösségi közlekedéssel a városlakók 


az éjszakának, és csökkent az ittas vezetők által 
okozott balesetek számais. 


Bevezetjük, hogy valamennyi metró járjon péntek 
és szombat éjjel. Ez jó alkalmat kínál a 2010-es 


évek elejétől gyakorlatilag változatlan, a város 
által időközben kinőtt — hétvégén gyakran zsúfolt 
— éjszakai buszhálózat újratervezésére is. Ennek 
vezérelve, hogy a legfontosabb járatok éjjel- 
nappal közlekedjenek, így tesszük napszaktól 
függetlenül kiszámíthatóvá az utazást. 


Folytatjuk a 2010 után lendületesen indult, de 


később elakadt megállófejlesztési programot, 
hogy a várakozás percei minél kényelmeseb- 


ben és biztonságban teljenek, az akadálymen- 


tes ki-be szállás minden vonalon természetes 
legyen. 


A vonzó közösségi közlekedéshez nemcsak 
kiszámíthatóan érkező, gyors és komfortos jár- 
művek kellenek, hanem olyan megállók is, ahol 
viszonylagos kényelemben, biztonságban és jól 
informáltan lehet eltölteni a várakozás perceit. 
Budapesten e téren tíz éve megtorpant a fejlődés. 


Pozitívum, hogy az autóbuszok és trolibuszok 
teljesen, a villamosok legalább részben ala- 
csonypadlósak, és egyre több vonalra jut be- 
lőlük. A nehezen mozgó vagy kerekesszékes 
utasok számára azonban a szintbeli ki-be szállás 
továbbra sem megoldott, mert a BKK 2013—2016 


között zajló fejlesztéseinek nem lett folytatása: 


a vilamosmegállók 70 százaléka továbbra sem 
akadálymentesített, különösen a pesti külső ke- 
rületekben nem. Ha mégis történtek fejlesztések, 
azok jellemzően nem a legforgalmasabb meg- 
állókat érintették, sőt az utasok a , felújítás" után 
többször is ugyanazt az 1980-as évek színvona- 


lát idéző peront kapták vissza. 


Megfelelő fényerejű világítás és térfigyelő kame- 
ra sincs ahagyományos kialakítású megállókban, 
ami éppen a külső kerületekben közlekedőkben 
kelt rossz érzést. 


További jelentős hiányosság, hogy a busz-, troli- 
és villamosmegállók mindössze 20 százalékához 
tartozik utasváró. Számos forgalmas megállóban 
egyáltalán nincsen védelem, vagy éppenséggel 
alulméretezett az utasok számához viszonyítva, 
akik kénytelenek esőben-szélben ácsorogni. 


Az utastájékoztatás fejlődése szintén megrekedt, 
a digitális kijelzők száma és információtartalma 
nem követi az igényeket, folyamatosan nő a sza- 
kadék az online (a BudapestGo applikációból) tá- 
jékozódó utasok, valamint a megállóban helyben 
eligazodni próbáló közlekedők között. Utóbbiak 
különösen üzemzavar vagy pótlás esetén kerül- 
nek hátrányos helyzetbe. 


Elkötelezettek vagyunk amellett, hogy minden 
budapesti számára kényelmessé és hozzáférhe- 
tővé tegyük a közösségi közlekedést, ezért foly- 
tatjuk a félbemaradt korszerűsítési programot. 


A meglévő 1100 mellé további 300 utas- 
várót telepítünk a legforgalmasabb busz-, 
troli- és vilamosmegállókba. 

Továbbfejlesztjük, korszerűsítjük a meg- 
állóhelyi kijelzőket: legalább még 1000 
megállóban biztosítunk valós idejű tájé- 
koztatást új kijelzőkkel, monitorokkal, olcsó 
napelemes, e-tintás kijelzőkkel. Közérthe- 
tőbbé tesszük a menetrendeket, jelezzük 
az átszállási lehetőségeket és a csatlakozó 
járatokat. 


Egységes megjelenésű, akadálymentes, 
bútorzattal (padokkal, szemetesekkel, 
növényládákkal) ellátott peronokat építünk 
a legforgalmasabb villamosvonalakon, 
például a 14-es, a 28-as, az 50-es és 

az 56-os vonalán. 

PARKOLÁSI 
REFORM 


Nézzünk szembe a város egyik legfontosabb 


problémájával! A közterületi parkolás meg- 
öli a közterületeket, miközben a parkolási 
cégek a politikai oldalakon átívelő klientúrá- 
ikkal milliárdokat szivattyúznak át magán- 
zsebekbe és pártkasszákba. 


A Hungária körúton belüli városrészek közterületből 
95 hektárt — egy Margit-sziget nagyságú területet — 
foglalnak el az utcai parkolóhelyek, a belvárosi utcák 
felületének a 70 százaléka az autózást szolgálja, mi- 
közben ugyanezekben a kerületekben mindössze 
30 százalék a rendszeres autóhasználók aránya. 

A várost fojtogatja a beáramló autótömeg, a kerületi 
parkolási társaságoknál pedig kézen-közön eltűnik 
ajelentős bevétel. Ezt a rendszert nem javítgatni kell, 
hanem arnulláról újjáépíteni! 


Az egész városban egységes parkolási rendszert 
kell kialakítani, ami nem ad teret a visszaélések- 


Lakossági 
autótárolás 


1400 Ft 


Vendéglátás 


260-930 
ezer Ft 


nek. Kezdeményezzük az állami jogszabályok 
módosítását, hogy a BKK felügyelete alá helyez- 
zük a parkolást, ami tisztességesen működtetve 
a kerületi önkormányzatok számára is magasabb 
bevételt jelent. 


HI A parkolóórás rendszer költséges és 
elavult. Üzemeltetése, a sétálva körbejáró 
parkolóőrök fizetése pazarlás, hiszen min- 


Filmforgatás 


millió Ft 


Eseti 
parkolás 


437 ezer - 
Aki 1,3 millió Ft 


Éves közterület-használati díjak 
Budapesten, 2022 


denkinek a zsebében ott a telefon. Digitali- 
záljuk a parkolóórákat, megszüntetjük 

a mobilos fizetés kényelmi díját, és általá- 
nossá tesszük az online díjfizetést. 

A kereslethez igazodó rugalmas díjszabást 
vezetünk be. Fokozatosan kiépítjük 

az intelligens foglaltságjelzést, ami tervez- 


hetővé teszi a parkolóhelyek használatát. 

Szorosabb együttműködést hozunk létre 
a mélygarázsok, parkolóházak, irodaépü- 
letek üzemeltetőivel, hogy az üres parko- 
lóhelyeket önkéntes alapon bevonhassuk 
vonni az egységes digitális parkolási 
rendszerbe. 

Magasabb parkolási díjat állapítunk meg 

a nagy terepjárókra és a 3,5 tonnánál köny- 
nyebb tehergépkocsikra, lakóautókra, hi- 
szen több helyet foglalnak, jobban koptat- 
ják útjainkat, és nagyobb eséllyel okoznak 
halálos kimenetelű balesetet. 
Kezdeményezzük az objektív felelősség 
elvének újbóli kiterjesztését a tilosban 
parkolásra. 


A belvárosi kerületekben a lakók kis részé- 
nek az autói szinte ingyenesen foglalják 

el a közterületek nagy részét, miközben 

a lakók többsége a szűkös járdákra szorul. 
A Józsefvárosban az elmúlt öt évben 
sikerrel vezettek be egy új rendszert: 
megszüntették a kvázi ingyenességet, 

de továbbra is méltányos áron, társadalmi 
szempontokat figyelembe véve adják 

a lakossági várakozási engedélyeket. Már 
ettől is harmadával csökkent a parkoló 
autók száma, így akinek valóban szüksé- 
ges, könnyebben talál helyet. A felszaba- 
duló felületeket fásították, közösségi térré 
és találkozóhellyé alakították, egyszóval 
elkezdték értékén kezelni a közterületeket. 
Ezt a modellt követendő példának tartjuk. 


E.M 4 


Közlekedni muszáj — ezért lehetővé tesszük, 
hogy mindenki a számára lehető leghaté- 
konyabb eszközt válassza kombinált utazá- 
soknál is! 


Napi utazásaink során gyakran kombináljuk 

a különféle módokat és eszközöket: metró- 

ról buszra szállunk, sétálunk, majd villamosra 
ülünk attól függően, hogy milyen járművel érjük 
el leghamarabb az úti célunkat. A szétterülő 
kertvárosban az autó vagy a kerékpár észszerű 
választás. A távoli belvárosba vezető hosszú 
és dugókkal terhelt úton már kevésbé, ha 
egyébként a gyorsabb haladást biztosító kötött- 
pálya is rendelkezésre áll. Éppen ezért a lehető 
legtöbb igényt lefedni képes, jól működő köz- 
lekedési szolgáltatásnak többféle mód együtt- 
működésére kell épülnie. Lényege a rugalmas 
egyéni közlekedés kombinálása a hely- és 
energiatakarékos közösségi közlekedéssel, 


hogy a legérzékenyebb városi területeket haté- 
konyan tehermentesítsük. 


Budapesten ma éppen annyi P--(R parkolók száma 
(3788 db), mint amennyi 10 éve volt. A városha- 
tárt átlépő autós utazások száma eközben napi 
400 000-re tehető! Az igények és a lehetőségek 
végletesen elszakadtak egymástól, főként 


az agglomeráció kontrollálatlan növekedése miatt. 


Elsősorban az állam felelőssége, hogy az előváro- 
si vasút és a HÉV-ek fejlesztésével kötöttpályára 
ültesse az ingázókat, és ehhez bővítenie kell a 
Budapesten kívüli állomások P-tR parkolóit és Bt-R 
kerékpártárolóit is. Másodsorban a Fővárosnak is 
van tennivalója, hiszen meg kell oldanunk a külső 
kerületekben élők napi közlekedését. 


Kis területigényű, moduláris, viszonylag 
olcsón telepíthető parkolóházakat létesí- 
tünk egyes külvárosi metróállomásoknál 
és villaaámosmegállóknál, buszvégállomá- 
soknál, lehetőleg kereskedelemmel 

és szolgáltatásokkal kombinálva 

(pl. Örs vezér tere, Határ út). 

Tárgyalunk a megfelelő helyen lévő na- 
gyáruházak, hipermarketek parkolóinak 
rendszerbe vonásáról. Zöldmezős terüle- 
teket nem burkolurk le. 

A kerékpáros ráhordás a vasútra és 
HÉV-re a kombinált utazás leghatékonyabb 
és leginkább környezetbarát formája, 
ezért minden külvárosi vasútállomásnál 
és HÉV-megállónál tömeges, összessé- 
gében ezres nagyságrendű B--R-telepítési 
programotindítunk. 


A belvárosi pályaudvarokon — holland 
mintára — nagy kapacitású, éjszakai 
tárolásra is alkalmas zárt kerékpártárolókat 
alakítunk ki a MÁV-val együttműködve. 
Számon kérjük az államon a 2022 előtt 
tervezésbe adott és Lázár János által leál- 
lított 3400 agglomerációs P-tR férőhelyet 
az elővárosi vasútállomásokon, valamint a 
Budapesten belüli vasúti és HÉV-projek- 
tekbenis érvényesítjük ezt a szempontot. 
Ennek emblematikus eleme a Mexikói útnál 
tervezett 500 férőhelyes parkolóház. 


Fotó: Építészfórum 

Felgyorsítjuk és hatékonyabbá tesszük 
a közösségi közlekedési eszközöket, 
hogy az utazás gyorsabb és stressz- 
mentesebb legyen. 


Közlekedőként sokszor bosszankodunk azon, 
hogy a villamos csak araszol, emiatt éppen lekési 
a lámpaváltást, a troli negyedórát áll a szűk bel- 
városi utcában, mert beparkolták az útvonalát, 

az autóbuszt pedig foglyul ejti a forgalmi dugó. 

A többi közép-európai nagyvároséhoz viszonyít- 
va is szembetűnő a budapesti járatok lassúsága. 


A kiváltó okok sokfélék, az eredmény viszont 
ugyanaz: lassú és idegőrlő utazás, kevésbé von- 
zó szolgáltatás. A közlekedéspolitika sajnos sok- 
szor százmilliárdos projekteket álmodik néhány 
perc időnyereségért, miközben nem veszi észre, 
hogy szinte , fillérekből" el lehet érni ugyanekkora 
hasznot egy-egy buszsáv felfestésével vagy 


a lámpaprogram áthangolásával. Ez alapvetően 

nem a pénzen múlik, hanem odafigyelés, kezde- 
ményezőkészség és újító szellem kérdése. Ezért 
hoztuk létre a BKK-t 14 éve, de mára nem tölti be 


ezt a szerepét a kellő dinamizmussal. 


Nem szégyellünk tanulni a működő külföldi pél- 
dákból. Számos kisebb beavatkozással elérjük 

a felszíni járatok gyorsítását. Ez nemcsak rövi- 
debb utazási időt jelent, hanem kisebb zsúfolt- 
ságot és sűrűbb követéstis, hiszen nagyobb 
keringési sebesség mellett ugyanannyi járművel 
jobb szolgáltatást tudunk nyújtani. 


ed 


Ma a több mint 1000 kilométeres hálóza- [] 


ton a buszoknak mindössze 67 kilométer 
hosszban van saját sávjuk. A kritikus, torló- 
dó szakaszokra különös figyelmet fordítva 
megduplázzuk a buszsávok hosszát. Ösz- 
szefüggő buszfolyosókat hozunk létre Hi 
a legforgalmasabb vonalakon: 

például Budakeszi és Újpalota. 
Következetesen fellépünk a buszsávokba 
tolakodó autósok ellen a sávok és a jármű- 
vek bekamerázásával, kezdeményezzük 

a buszsávok jogosulatlan használatának 
beemelését az objektív felelősség körébe. 


Fellépünk a belvárosi utcákban a szabály- 
talan parkolás ellen: egyrészt módosítjuk 
az érintett utcák forgalmi rendjét, másrészt 
elvontatjuk a forgalmat akadályozó autó- 
kat. 

A villamosok haladását segítjük a 
csomópontok vezérlésének átalakításával, 
a megfelelő állapotú szakaszokon az 

50 km/órát meghaladó sebesség beveze- 
tésével, a néhol értelmetlenül sűrűn vagy 
rossz helyen lévő megállók felülvizsgála- 
tával. 

Igálte 


Legyen a taxi elérhető, kiszámítható 
és környezetbarát! 


A BKK-ban annak idején stabil jogszabályi hátte- 
ret hoztunk létre, ami kiszámíthatóvá tette 

a piacot az utasok és a taxisok számárais. 

Az elmúlt években megtorpant a korábbi fejlő- 
dés. A Fővárosnak csaknem ötévi , zöld" város- 
kormányzás után sincs menetrendje az autópark 
elektromos átállítására, és a hiénák szabadrablá- 
sát sem sikerült felszámolnia. 


Intézkedéseink: 


Felszámoljuk az utasokat megkárosító, 
Budapest hírnevét rontó, a tisztességes 
taxisok megélhetését nehezítő taxishi- 
énák működését a rendőrséggel és más 
hatóságokkal közösen. Kezdeményezzük 
a digitális taxiórák szabályozási hátterének 


megteremtését anélkül, hogy a taxisokat 


jelentős új kiadásokra kényszerítenénk. 

A taxiórákat tovább kell fejleszteni, hogy 
műholdas nyomkövetés, automatikus tari- 
faválasztás is lehetséges legyen. 
Egyeztetést kezdeményezünk a taxis 
érdekvédelmi szervezetekkel a tarifarend- 
szer felülvizsgálata érdekében. Célunk, 
hogy rugalmasabb tarifákat vezessünk be 


a csúcsidei és péntek-szombati taxihiány 
ellen. Leintett taxiknál megtartjuk a fix tari- 
fát (a hiénák elleni védekezésül). Az app- 
ból vagy telefonon jól követhetően hívott 
járműveknél — bécsi mintára — lehetővé 
tennénk az árversenyt: meghatározott 

(az első bevezetéskori kísérleti időszakban 
maximum 20 százalék) eltérést engedve 

a középértéket jelentő eddigi fix tarifától. 


HI Német mintára bevonjuk a taxikat a kis 
forgalmú közösségi közlekedési kínálat 
bővítésébe, például a kertvárosokban 
éjszaka vagy vasárnap hajnalban. 

Ez olcsóbb a városnak, pluszbevételt jelent 
a taxis piacnak. 

HI Nagyobb utasterű vagy különszolgálta- 
tásokat nyújtó (például akadálymentes) 
járműveknél szintén lehetővé tesszük 
a speciális árazást, hogy javítsuk az ilyen 
jellegű szolgáltatások elérhetőségét. 

HI Szabályozással biztosítjuk, hogy 2028-tól 
csak elektromos üzemű taxi állhasson 
forgalomba, elsőként a nagyobb flottákat 
üzemben tartó vállalkozásoknál, ehhez 
a kormánnyal közösen dolgozzuk ki a 
támogatási rendszert és bővítjük a töltő- 
hálózatot. 

HI A BudapestGo applikációt alkalmassá 
tesszük taxihívásra, sőt a fuvardíj fizetésé- 
re is az erre nyitott szolgáltatók rendszere- 
inek beillesztésével. 


Közlekedés Í Vonzóbb szolgáltatások 


26 SZÁLLÍTÁS, RAKODÁS, REND 


A házhoz szállítás kényelmes, de kezdi fojto- 
gatni a várost. Ideje rendeznünk a rakodást 
és áruszállítást, hogy kialakítsuk az együtt- 
élés XXI. századi normáit. 


A budapesti utcákon az üzletek kiszolgálását, 
az áruszállítást és rakodást korábban is mosto- 
hán kezelték, de a közállapotok igazán az online 


kereskedelem felfutásával váltak vadnyugativá. 


Minden lehetséges felületet elfoglalnak a futár- 
és házhoz szállító cégek furgonjai, a járdákon 
robogók és rollerek nyüzsögnek. Valós igény van 
rájuk, de veszélyeztetik és akadályozzák a gyalo- 
gosok és járművek haladását. 


A világ nagyvárosai ugyanezekkel a kihívásokkal 
küzdenek, a bevált módszerek mellett számos 
úttörő kezdeményezéssel kísérleteznek. Buda- 
pest vezetésének is bőven van feladata ezen 

a téren, nem szemlélheti tétlenül a rakodási ká- 
oszt. Az örökös stratégiaalkotást magunk mögött 
hagyva gyakorlati intézkedéseket vezetünk be. 


E A jelenleginél lényegesen több utcai 
rakodóhelyet jelölünk ki, hogy legfeljebb 
50 métert kelljen kézi erővel mozgatni 
a szállítmányokat. 

EH A rakodóhelyekhez először kísérleti jel- 
leggel, és ha beválik, szélesebb körben 


nyilvános, online időpont- és helyfoglalási 
rendszert, illetve jól látható foglaltságjel- 
zést alakítunk ki. Így a futárok, mesterem- 
berek vagy éppen a költöztetők számára 
kiszámíthatóvá tesszük a munkavégzést. 
A gyalogosok védelmében következete- 
sen szankcionáljuk a szabálytalan megál- 
lást, várakozást és a járdán motorozást. 
Elvárjuk a szállító cégektől, hogy a Hun- 
gária körúton belül a következő öt évben 
teljes egészében állítsák át elektromos 
üzeműre a flottájukat (a kisteherautókat 
és a robogókat egyaránt). 

Támogatjuk a hely- és energiatakarékos, 
részben emberi erővel történő kiszállítást 
(cargo bike). 

Elkezdjük kialakítani a kiszállító cégek 
működését koordináló, egységes logiszti- 
kai rendszert és az ahhoz tartozó külvárosi 
átrakópontokat. 


Közlekedés Í Vonzóbb szolgáltatások 


BKK-RENDÉSZET 


Biztonságossá tesszük a közösségi köz- 
lekedést, hogy kortól és nemtől függetle- 
nül minden fizető utas nyugodtan vehesse 
igénybe. 


A koszos, messziről bűzlő, másokat zaklató és fe- 
nyegető, agresszívan kéregető emberek jelenléte 
sajnos mindennapossá vált a közösségi közleke- 
dési járatokon (is). Ne keverjük össze a szociális 
rászorultságot és a rendbontást. A közösségi köz- 
lekedés legyen azoké, akik betartják az együttélés 
alapvető szabályait! A járműveken nincs helye 
azoknak, akik erre nem képesek, és viselkedé- 
sükkel folyamatosan zavarják utastársaikat. Napi 
2-3 alkalommal történik átlagosan súlyos atrocitás 
az utasok kárára - ez ellen fel kell lépnünk! 


Ez a probléma azonnali beavatkozást igényel, 
ezért ugyanazt tesszük, mint számos nyugat- 
európai nagyváros: felállítunk egy hatékony, 


a rendőrséggel és a közlekedési társasággal 


együttműködésben dolgozó szervezetet: 


A munkaerőhiánnyal küzdő önkormány- 
zati közterület-felügyeletet megerősítve 
létrehozzuk a gyors reagálású intézkedésre 
képes és jogosult BKK-rendészetet. A kivo- 
nulószolgálat együttműködik a BKK disz- 
pécserszolgálatával és kéklámpás autóival, 
hogy mielőbb odaérjenek, ha az utasok 
vagy járművezetők segítséget kérnek. 

200 fővel bővítjük a közterület-felügyelők 
létszámát a BKK-rendészet létrehozásával, 
akiket testkamerával szerelünk fel, hogy 
az intézkedések jogszerűsége mindig 
ellenőrizhető legyen. 

A BudapestGo applikációt segélyhívó 
gombbal és chatfunkcióval bővítjük annak 
érdekében, hogy ne csupán a járműveze- 
tők, hanem az utasok is közvetlenül 


jelezhessék a BKK-rendészetnek, 


ha valami nincs rendben a járművön 

vagy a megállóban. 

Ma a villamosok többsége és a kisföldalatti 
szerelvényei nincsenek bekamerázva. Biz- 
tosítjuk, hogy a BKK valamennyi közösségi 
közlekedési járművén legyen kamera. 

A szociális ellátórendszer segítségével 
tisztálkodási lehetőséget, tiszta ruhát és 
ellátást biztosítunk azok számára, akik 

a tömegközlekedési járműveken higiéniás 
okokból nem maradhatnak. 


Közlekedés Í Vonzóbb szolgáltatások 


28 INGYENES KUTYA- ÉS KERÉKPÁRSZÁLLÍTÁS 


Eltöröljük a kutyák és a kerékpárok viteldíját 
a budapesti helyi közlekedésben. 


Helyes, hogy a 14 éves kor alatti diákok és 

az álláskeresők díjmentesen utazhatnak a BKK 
járatain. Általában a csomagok szállításáért sem 
kell külön díjat fizetni — két kivétellel: a pórázon 
vitt kutya és a kerékpár szállításához külön jegy 
vagy bérlet szükséges. A viteldíjak egyszerűsí- 
tése ezekre eddig nem terjedt ki, pedig számos 
nagyvárosban már természetes, hogy az utas 
egy társállattal vagy a kerékpárjával veszi igény- 
be a közösségi közlekedést. 


A jövőben a BKK szolgáltatásait pórázon vezetett 
kutyával ingyenesen lehet majd igénybe venni. 


Ezzel párhuzamosan jelentősen bővítjük a kerék- 
párszállítás lehetőségeit a BKK járatain: buszon, 
villamoson, sőt a metrón is. Több lépésben, 


a tapasztalatokat beépítve vezetjük be, de azt 
célozzuk, hogy a reggeli és délutáni csúcsidőt, 
valamint a 4-6-os villamost leszámítva vala- 
mennyi akadálymentes járművön, illetve vonalon 
szállíthatók legyenek a normál méretű (vagy 


annál kisebb) kerékpárok és rollerek. Az elhe- 
lyezhető biciklik száma természetesen a rendel- 
kezésre álló helytől függ, a mozgásukban korlá- 
tozottak vagy a babakocsival utazók továbbra is 
elsőbbséget élveznek. 


Közlekedés Í Vonzóbb szolgáltatások 


KÖZLEKEDÉS 


FEJLŐDŐ HÁLÓZAT 


A kishitűek szerint Budapest ma olyan súlyos napi problémákkal küzd, hogy 
évtizedes távlatban megvalósuló álmokról gondolkodni sem érdemes. Kis- 
hitűek kétszáz éve is voltak, telente bánatosan néztek át a zajló Duna túlpartjá- 
ra, ahová nem juthattak át. Széchenyi István eközben felépítette a Lánchidat. 


A ma ábrándjai a holnap terveit és a holnapután valóságát jelenthetik. A város- 
térség működését, fejlődésének irányát meghatározó összetett és költséges 
beruházásokról több lépéssel előre kell gondolkodnunk, kihatásuk és persze 
megvalósításuk valószínűsége szerint téve mérlegre azokat. 


A főpolgármester és a Fővárosi Önkormányzat felelőssége túlmutat szűken 
vett hatáskörén: befolyása és tekintélye révén hatása van ugyanis arra, mit és 
hogyan fejleszt (egyáltalán fejleszt-e) a Magyar Állam a fővárosban és környé- 
kén. Ma Budapest a nemek városa, amely minden létező fejlesztést meg akar 
akadályozni, az elővárosi vasút fejlesztésétől egy új híd építéséig. 


A végletesen leromlott vasúti infrastruktúra látszólag nem Budapest problé- 
mája, a gyakorlatban nagyon is az: a külső kerületek és az agglomeráció lakói 
akkor választják a vonatot a napi utazásaikhoz, ha annak színvonala jobb, 
mint az autózásé. Ha nem, inkább besorolnak a dugókba a főváros 


felé/felől. Ezért állunk ki a 2021-ben kormányhatározattal elfogadott 
Budapest Agglomerációs Vasúti Stratégia (BAVS) megvalósítása, a különféle 
HÉV- és vasútfejlesztések folytatása mellett. Egyben rombolónak tartjuk 

a kormány főváros-vidék ellentétet szító politikáját. 


Amia helyi közlekedéstilleti, a Fővárosban számos követendő stratégia, üdvöz- 
lendő tartalmú közgyűlési határozat született. Ami totálisan hiányzik azonban, 

az a megvalósítás képessége: a jelenlegi vezetésnek öt éve lett volna elkészíteni 
a legfontosabbnak tartott villamosfejlesztések, trolibuszépítések terveit, így most 
lenne mit kivitelezésbe adniuk. Ehelyett csak Facebook-kampányokra futja. 


A város nemcsak ábrándokbáól épül, hanem főleg kitartó és következetes 
munkából. Mi erre vállalkozunk. 


29 A HÉN-EK FEJLESZTÉSI 


Az állam megszegte az ígéretét, és rossz 
gazdának bizonyult: nem fejleszti, hanem 
elhanyagolja a Fővárostól átvett HÉV-vo- 
nalakat. Vagy kezdjék el végre a járművek 
cseréjét és a teljes hálózat felújítását, vagy 
adják vissza a Fővárosnak, és megoldjuk 
magántőke bevonásával ugyanúgy, ahogy 


a buszokkal tettük 2010 után. 


A Budapest és a környező települések 

egyik legfontosabb kapcsolatát jelentő HÉV- 
hálózatot napi 245 000 utas használja, 70 száza- 
lékuk a városhatáron belül.Régóta egyértelmű, 
hogy a leromlott pályákon közlekedő 50-60 éves 
járművekkel a mai szolgáltatási színvonalat sem 
lehet fenntartani, nemhogy javítani. A HÉV lassú, 
nem akadálymentes, szintbeli átjárói akadályoz- 
zák a közúti forgalmat, és ami a legfontosabb: 

a H5 (szentendrei) vonalat kivéve egyik sem éri 
el a belvárost. Átfogó és teljes átépítésre, 


hálózatbővítésre van tehát szükség, de erre 
a Fővárosnak korábban sem pénze, sem víziója 
nem volt. 


2016-ban Tarlós István akkori főpolgármester 
megállapodott az állammal, hogy átadja a — 
korábban a BKV-hoz tartozó — HÉV-vonalakat, 
cserébe fenntartotta a Főváros jogát a menet- 
rend és a viteldíjak meghatározására. Az állam 
vállalta, hogy lecseréli az öreg, zöld szerelvénye- 
ket és előkészíti az észak—déli vonalak (H5, H6, 
H7) összehangolt fejlesztését, vagyis a majdani 
M5 metróvonal tervezését. Később az M2 metró 
és a H8/H9 (gödöllői/csömöri) HÉV összekötése 
is állami feladat lett. 


A Budapest Fejlesztési Központnál el is kezdtük 

a munkát, rendelkezésre állnak a beruházások 
engedélyezési tervei. Lázár János azonban fel- 
függesztette a munkálatokat, emiatt az elmúlt két 

év tétlenül telt. Eközben a menetrendet jármű- 
hiány miatt ritkították, Karácsony Gergely pedig 
idén februárban egy gyenge alkuval lemondott 

a szolgáltatás ellenőrzéséről is, és az uniós forrá- 
sok átütemezésével hozzájárult a projekt további 
halasztásához. 


Közlekedés Í Fejlődő hálózat 


Bár a HÉV-ek üzembiztos működése és fejlesz- 


tése az egész budapesti várostérség egyik leg- 


fontosabb problémája, láthatóan egyik felet sem 


érdekli igazán. Nekünk viszont a szívügyünk! 


BR 


Kiharcoljuk a HÉV-ek járműcseréjének és 

fejlesztésének újraindítását a korábbi ter- 
vek szerint. Ha az állam erre nem hajlandó, 
visszakérjük az államtól a HÉV-vonalak 

tulajdonjogát, és ismét a BEK megrendelé- 
sébe adjuk a szolgáltatást. 

Ha visszakapja a Főváros, akkor újraindítjuk 
és végigvisszük a félbehagyott tervezé- 
seket: érvényesítjük a szolgáltatás minő- 
ségét és az átfogó, utasbarát szemléletet, 
illetve kiírjuk a járműtendereket. 

Ha állami kezelésben marad a HÉV, akkor is 
el kell érni a projektek megvalósulását. 


je 


Mielőbb korszerű, alacsonypadlós 
HÉV-flottára van szükség! 

Kitartunk a hosszú távú vízió mellett: 
középtávon metróvá fejlesztjük az észak— 
déli HÉV-eket. Ezt szem előtt tartva kell 
elkezdeni a meglévő szakaszok felújítását, 
a megállók akadálymentesítését, az új jár- 
művek beszerzését és a H6/H7 HÉV meg- 
hosszabbítását a Kálvin térig. Ugyanígy, 

a hosszú távú metróintegrációt szem előtt 
tartva kell folytatni a H8/H9 HÉV fejleszté- 
sének az előkészítését. 

Megújítjuk a HÉV-állomásokat és környe- 
zetüket, ennek jegyében vonzó városi 
terekké alakítjuk például a Szentlélek teret, 
a Boráros teret, a Közvágóhidat, Csepel 
központját és Pesterzsébet városkapuját. 


A metróépítés hasznos, de sokszor irreáli- 
san drága, ezért ismét fel kell tennünk a kér- 
dést a XXI. században: Budapestnek mennyi 
metró kell? Átgondoljuk, milyen eszközökkel 
tudjuk a leghatékonyabban javítani a külső 
városrészek és a belváros kapcsolatát. 


Egy metróvonal évtizedekre meghatározza 

az érintett városrészek jövőjét, fejlődést és 
bővülő lehetőségeket hoz az ott élőknek. 
Csakhogy a metróépítés évtizedes kifutású és 
rendkívül költséges beruházás, miközben Buda- 
pest gyorsan változik: új lakónegyedek jönnek 
létre, átalakulnak az utazási szokások és igények. 
A műszaki fejlődésnek köszönhetően már nem 
minden esetben a szovjet mintájú nehézmetró 
az egyetlen lehetséges megoldás a színvonalas, 
sűrű és gyors városi kötöttpályás közlekedésre. 
Jól működő példák sokasága igazolja a gyorsvil- 
lamosvonalak létjogosultságát; a vasúthálózatra 

Budapesten és környékén is mind jobban lehet hangoztatott elképzelések tehát sok esetben 
hagyatkozni, a HÉV-hálózatban pedig egy met- idejétmúlttá váltak, hiszen évtizedek óta érdem- 
rószínvonalú szolgáltatás ígérete rejlik. A főváros ben senki nem vizsgálta felül ezeket. 


térképére rajzolt metrónyomvonalak, régóta 


Senki nem kérdőjelezi meg, hogy a metró hasz- 
nos. Az a kérdés, hogy milyen áron az. Metró- 
építést vagy akár metróvonal-hosszabbítást 

a Fővárosi Önkormányzat önerőből a belátható 
jövőben nem lesz képes finanszírozni, miközben 
1kilométer metró árából 5-10 kilométer gyorsvil- 
lamost lehet építeni. Egy metróállomásnyi hosz- 
szabbítás árából tehát teljes kerületek juthatnak 
közvetlen, gyors belvárosi kapcsolathoz. 


Évtizedes, poros álmok helyett valós, reálisan 
megvalósítható megoldásokra van szükségünk. 
Nyílt szakmai vitát kezdeményezünk a városi 
gyorsvasúti hálózat fejlesztéséről, a vonalhosz- 
szabbítások létjogosultságáról és módjáról. 
Városfejlesztési összefüggések alapján rangso- 
roljuk a lehetséges irányokat, előtérbe helyezve 
a sűrűn lakott vagy besűrűsödő városrészeket. 


A meglévő M2, M3 és M4 metróvonalak állapota 
műszakilag megfelelő, sürgős beavatkozást 

az Mi metró (Millenniumi Földalatti Vasút) 
igényel. A budapestiek joggal büszkék Európa 
kontinentális részének első metrójára, amelyik 

a Világörökség részének számít, de a vonal 
utolsó felújítása óta már 30 év telt el, és a jármű- 
vek több mint 50 évesek. A következő ciklusban 
ezért elkezdjük az átfogó rekonstrukciót és 


a járműpark cseréjét, szem előtt tartva a zuglói 


hosszabbítás lehetőségeit Rákosrendező beépí- 
tésének függvényében. 


Másik feladatunk a — jelenleg állami kezelésű 

— HÉV-hálózat, különösen az észak—déli vonal- 
csoport fejlesztésének az előmozdítása. A H6 
(ráckevei) és a H7 (csepeli) HÉV felújításával, 


összekötésével és föld alatti bevezetésével 
Kálvin térig, a dél-pesti térség gyakorlatilag 
belvárosi metrókapcsolatot kaphat, ami a régóta 
tervezett M5 metróvonal első ütemének tekint- 
hető. Ezek a HÉV-vonalak ma az utolsó olyanok 
a vasúti és HÉV-hálózaton, melyek nem érik 

el a metrókat, sőt, a ráckevei vonal még 

a nagykörúti villamost se. 


Hi VASÚTFEJLESZTÉSEK 


A városra nehezedő autótömeget, a külső 
kerületek elszigeteltségét leghatékonyabban 
a vasúthálózat fejlesztésével lehet mérsékelni. 
Az állam mégis inkább kihasználatlan autópá- 
lyák építésére költi a forrásokat ahelyett, hogy 
a Budapestre vezető zsúfolt vasútvonalak 
állapotán javítana. Változtassunk ezen, legyen 
a vasút a Főváros és a kormány közös ügye! 


Budapestre három emberből kettő autóval in- 
gázik, a fővárosban autóval megtett kilométerek 
felét az elővárosból érkezők teszik meg, gyakran 
nem jószántukból. A várostérségnek a rendszer- 
váltás óta kontroll nélkül zajló szétterülését nem 
követte az infrastruktúra fejlődése: érdemben 
120 éve nem fejlesztett vasútvonalak mentén 
nőttek ki a földből városnyi méretű falvak. 


A Budapest Fejlesztési Központban 2020— 
21-ben kidolgozott és mind a kormány, 


mind a főváros jelenlegi vezetése, mind 

az Európai Bizottság által támogatott Budapesti 
Agglomerációs Vasúti Stratégia (BAVS) azt a célt 
tűzte ki, hogy minden elővárosi vonalon lega- 
lább negyedóránként járjanak a vonatok, hogy 
kétszer annyi elővárosi és budapesti lakos vá- 
laszthassa a vasutat. Rövid távon ez az egyetlen 
kiút a fővárosra zúduló autóáradatból. A szín- 
vonalas elővárosi vasútállomások kialakítása 
emellett a kevés lehetőség egyike arra, hogy 

az alvóvárosok és a vasút által feltárt külső ke- 
rületek valódi helyi központokat kapjanak, ahol 
helyben is elérhetők egyes szolgáltatások, ami 
középtávú kitörési lehetőség a szuburbanizáció 
csapdájából. Számos új vasútállomás épülne 
Budapesten is, átszállást kínálva a metró- és 
villamoshálózatra, amelyek közül a Déli körvasút 
három új állomásának (Népliget, Közvágóhíd, 
Nádorkert), a külső körvasút új állomásainak 
(Pestújhely, Rákosfalva), valamint a hatvani 


és újszászi vasútvonalon építendő Közlekedési 


Múzeum megálló tervei kivitelezésre készek. 


A BAVS keretében ráadásul három vasútvonalra: 
az egyik legforgalmasabb elővárosi vasútvonallá 
tehető Budapest-Veresegyház—Vác; a még min- 
dig villamosítatlan, dízelüzemű Budapest—Gyál— 
Lajosmizse és a jelenleg a nemzetközi forgalom 
miatt elővárosi célra alig alkalmas Budapest— 
Törökbálint—Tatabánya vonal fejlesztésére 
részletes tervek születtek. 


Közlekedés Í Fejlődő hálózat 


A kormány most mégis inkább 300 Milliárd fo- az aktív és passzív zajvédelemre vonatko- 


rintból bővítené az Mt-es autópályát, 2 x 4 sávon zóan, és így teszünk minden más beruhá- 
öntve Budapestre a még nagyobb autóforgalmat, zás eseténis; 

további 400 (!) milliárd forintból pedig autóutat Ed saját város-, közlekedés-, köztér- és zöld- 
építene a zalai dombok között. Mindeközben fejlesztési projektjeinkkel, illetve település- 
a vasút fejlesztését leállította, az EU-s források rendezési eszközökkel támogatjuk a vasút 
hiányára hivatkozva. és a város minőségi együttélését, harmo- 


nikus fejlődését. 


Mi a mesterségesen szított főváros-vidék 
ellentét helyett egységben és partnerségben 
gondolkodunk, mert ez Budapest és az ország 
fejlődésének a kulcsa. A jelenlegi kormányzat- 
tal és városvezetéssel ellentétben tevőlegesen 
támogatjuk a vasút mint zöld és fenntartható 
közlekedési mód fejlesztését. Ezért a választói 
felhatalmazás birtokában 

HI következetesen kiállunk az elővárosi és 
a Budapesten belüli vasútfejlesztések 
mielőbbi megvalósítása mellett, és leállítjuk 
a Fővárosi Önkormányzat részéről a vasút- 
fejlesztések módszeres akadályozását 
szolgáló peres és egyéb eljárásokat; 

(E a beruházások tartalmával kapcsolatban 
érvényesítjük a budapesti lakosok érdeke- 
it, behajtjuk a kormányon a korábbi ígére- 
tüket a Déli körvasút kapcsán az ablakok 
cseréjére, a közpark rehabilitációjára, 


A budapestiek hasznára fordítjuk a fővárosban 
zajló legnagyobb állami beruházást: a vasút 
fejlesztése már a következő öt évben annyit 
adhat a fővárosiaknak, mint egy új metróvonal. 


A Déli körvasút a bécsi és balatoni vasútvonala- 
kat köti össze a debreceni és miskolci vonalakkal 
a Déli összekötő vasúti hídon át, de kétvágányú 
újbudai szakasza nemcsak az országos vasút- 
hálózat, hanem az elővárosi vasút számára is 
szűk keresztmetszetet jelent. Ennek feloldására 
nagyszabású beruházás indult, ami a XI. kerület- 
ben a pálya bővítését, a Közvágóhídnál és 

a MOL-toronynál (Nádorkert néven) új állomások 
építését foglalja magában. A főpolgármester 

és Újbuda vezetése minden eszközzel akadá- 
lyozni próbálja a beruházást, a kormány erre 
dacosan katonai beruházássá minősítette. 


A tervek azonban ennél a kicsinyes pártpolitikai 
csatározásnál jóval többről szólnak: 


A 10 percenként közlekedő vonatokkal napi 
50 000 utas használhatná a körvasutat. 
Közvetlen összeköttetés jönne létre Buda- 
fok és Rákosmente vagy Törökbálint és 
Pestszentlőrinc között. Ehhez a beruházás 
eddigi jegelt elemeit is meg kell valósítani 
a pesti oldalon, Ferencváros térségében. 
További állomás épülne a Népligetnél, 
átszállást nyújtva az M3 metróra, ami 
egyben vasúttal elérhetővé tenné a József 
Attila-lakótelep környékét és a közparkot. 
Ez semindult el eddig, el kell érni a megva- 
lósítását. 

Az újbudai szakaszon a Dunától a Budaörsi 
útig tartó, egybefüggő közpark jönne létre 
sétánnyal és Budapest első kerékpár- 
sztrádájával. 


Az éveken át tartó, sok kényelmetlenséggel 

járó beruházás akkor válik Budapest javára, ha 

a vasúti szolgáltatás és az infrastruktúra város- 
ba illesztése példaértékű lesz. A budapestiektől 
kapott felhatalmazás alapján ezért új megálla- 
podást kötünk a Kormánnyal, rögzítve azt, hogy 
a körvasúton metrószerűen járjanak az elővárosi 
vonatok, és ehhez valósuljon meg minden szük- 
séges vágányépítés és járműbeszerzés. Elérjük, 
hogy a Főváros szava meghatározó legyen az 
állomások és a zajvédő falrendszer kialakításá- 
ban. Újrakötjük az Újbuda és a beruházó között 
felrúgott megállapodástis, melynek alapján 
megújul a vasút újbudai szakasza menti zöldte- 
rület, valamint megvalósul minden szükséges 
zajvédelmi beruházás. 


38 VONATTAL A REPTÉRRE 


A kormány a ferihegyi repülőteret visszavá- 
sárolja sok ezer milliárdért. Nem lehet tovább 
halogatni, hogy végre azzal is foglalkozzunk, 
a budapestiek és a turisták hogyan jutnak ki 
oda, illetve onnan a központba. 


A Liszt Ferenc Budapest Nemzetközi Repülőtér 
tavalyi 147 milliós utasforgalmával az egyetlen 
olyan komoly európai légikikötő (Dublint leszá- 
mítva), amelyik semmilyen kötöttpályás kap- 
csolattal nem rendelkezik. Az utasok negyede 
ráadásul olyan európai célpontokról érkezik, 
amelyek vasúttal is elérhető távolságban vannak, 
így ők nemcsak a repülőtéri gyorsforgalmi úton 
és a 100E buszon növelik a zsúfoltságot, hanem 
Európa légterét is fölöslegesen szennyezik. Ezért 
is fontos a Bécs, Pozsony, Prága, Varsó, Zágráb, 
Erdély és Bukarest felé vezető vasútvonalak 
fejlesztése Budapest számára.. 


Mindeközben két kormányzati ciklus óta építésre 
készen hevernek a fiókban a Kőbánya-Kispest és 
Moror között építendő, a repülőtér 2-es terminálját 
felfűző új vasúti fővonal tervei. A kormány az elmúlt 
éveket arra pazarolta, hogy a repülőtér felvásár- 
lására várjon, ahonnan mostnem ss a belvárosba, 
hanem a dubaji befektetőnek odaígért rákosrende- 
zői ingatlanfejlesztéshez akar vasutat építeni. 


Pedig az új vasútvonal a Szolnok és Cegléd felől 
érkező elővárosi ingázókat, a XVIII. kerület lakóit és 
a repülőtér utasait egyszerre szolgálná, hiszen a 
Liszt Ferenc repülőtérről mindössze 20 perc alatt 
lehetne eljutni a Nyugati pályaudvarra vagy Kelen- 
földre. Csökkentené a zsúfoltságot a délkeleti agg- 
lomerációból bevezető utakon, és új lehetőségeket 
nyitna meg a XVIII. kerületben élőknek az elővárosi 
vonatok sűrítésével. 

Bármit tervez is a kormány a reptérrel, a Főváros 
a repülőtér tekintetében megkerülhetetlen. 
Ezért azt fogjuk előírni a mindenkori repülőtér- 
üzemeltető számára, hogy csak akkor kezdhet 
új terminálépületet építeni, ha már elkezdődött 

a repülőtéri vasút építése, ahonnan a vonatok 
útja nem Rákosrendezőre, hanem a belvárosba 
és a Déli körvasúton át Budára vezet. 


Közlekedés Í Fejlődő hálózat 


Mi az: sárga, csilingel, és a mainál jóval többre 
lenne képes? A budapesti villamos, amelynek 


hálózatát bővítjük, egyben gyorsabbá és ké- 
nyelmesebbé tesszük. 


A sárga villamos Budapesten jóval több, mint 
közlekedési eszköz: városképi elem, szimbólum, 
identitásunk szerves része. És amindennapok 
része is: a magyar főváros hálózatán utaznak 

a legtöbben az egész világon, évente 427 
millióan. A budapesti villamos 137 éves. A múltja 
fényes, a jelene azonban cseppet sem az: a háló- 
zat széttagolt, és csak néhol éri el a külső város- 
részeket, a járműállomány nagy része túlkoros, 

a pályaállapotok néhol siralmasak. A megállók 
többsége nem akadálymentes, a csúcsidőben 
kiadott szerelvényeknek mindössze 30 százalé- 
ka légkondicionált, miközben a buszok esetében 
mindkét mutató 100 százalék. A járművek több- 
ségén nincs kamera. 


Villamost építeni nem lehet egyik napról a má- 
sikra, de egyszerű intézkedésekkel és átgondolt 
beruházásokkal néhány év alatt már jelentős 
előrelépést tudunk elérni. 


Egy 2014-ben a BKK-nál kedvező feltételekkel 
általunk megkötött szerződésnek köszönhető, 


hogy az elmúlt tíz évben egységes, alacsony- 
padlós villamosflotta érkezett Budapestre, ám 

ez mostarra kifutott. Új keretszerződést kötünk 

a következő ciklus elején legalább 100 villamosra, 
ami biztosítja az idős járművek cseréjét és 


zt. 


a tervezett hálózatbővítések kiszolgálását. 


vállaljuk, hogy minden vonalon legalább minden 
második szerelvény alacsonypadlós lesz. 

pályát újítunk fel — ahol csak lehet, füvesített 
vágányokkal —, és elérjük, hogy az arra alkalmas 
szakaszokon a villamosok akár 60-70 km/órával 
haladjanak. Ennek érdekében KRESZ-módosítást 
kezdeményezünk. 


Kiterjesztjük a hálózatot a külső kerületek 
központjaira, pótoljuk a legfontosabb hiányzó 
kapcsolatokat. Ebben a ciklusban legalább 

öt új villamosprojektet indítunk. Bevezetjük 

a 3-as villamost Pesterzsébet központjába és 
Angyalföldön át a Göncz Árpád városközponthoz, 
meghosszabbítjuk a 42-es villamost 

a Havanna-lakótelep érintésével a Gloriett- 
telepig, és megtervezzük az Óbudát 

kiszolgáló Pacsirtamező utcai vonalat. 


Büszkék vagyunk a budapesti villamos történe- 
tére, és ezt örömmel mutatjuk meg a világnak. 
Ezért legalább az idegenforgalmi szezonban 
menetrendszerű, sűrűn közlekedő állandó 
nosztalgiajáratot indítunk hétköznapokon is. 


BUDAL 
FONÓDÓ II 


Megvalósítjuk a budai fonódó villamos 


II. ütemét: új pályát építünk a Duna-parton 
a Szent Gellért tértől a Dombóvári útig, 


eközben faltól falig megújítjuk, zöld és gyalo- 
gosbarát köztérré tesszük a felső rakpartot. 


Civil aktivistaként, majd a frissen megalakult 
BKK-nál sokat dolgoztunk a budai fonódó villa- 
mos megvalósításáért. A 2016-ban átadott 

I. ütem átalakította Buda közösségi közlekedését. 
Naponta százezer utas közlekedését megköny- 
nyítve új és közvetlen összeköttetéseket 
teremtett Óbudától Kamaraerdőig, Hűvösvölgytől 
Újbudáig. Megújultak a közterületek, akadály- 
mentesek lettek a villamosmegállók, és fejlődött 
az utastájékoztatás. 


Már akkor terveztük, hogy az 1990-es évektől 
fokozatosan kiépülő lágymányosi egyetemváros 
és az Infopark környékét bekapcsoljuk a villa- 


moshálózatba, mert egyértelmű volt, hogy az új 
városrészek közlekedését nem lehet az autózás- 
ra alapozni. A villamosvonal tervei 2018-ban, 

a Tarlós-érában elkészültek ugyan, de megvaló- 
sításuk a Műegyetem rakparti és aPázmány 
Péter sétányi fasorok kivágásával járt volna. Ezért 
a BFK megalakulása után felülvizsgáltuk a kon- 
cepciót: a lehető legtöbb fa megőrzésével füvesí- 
tett vilamospályát, kényelmesebben használható 
kerékpárutat és járdát, valamint forgalomcsillapí- 
tott felső rakparti közutat terveztettünk. 


A budai fonódó villamos II. üteme 7 új megállóval 
szolgálná ki a BME és az ELTE campusait, 


a Kopaszi-gát közparkját és a BudaPart város- 


részt, Nádorkertnél pedig átszállást adna 

a jelenleg épülő Déli körvasútra. A 18-as és 48-as 
villamos összekötné a fejlődő újbudai városrészt 
a Széll Kálmán tér környékével és a pesti belvá- 
rossal: a Deák Ferenc térrel és később a Nyugati 
pályaudvar térségével is. Így csökkenthető 

az újonnan beépülő újbudai városrészeket 
terhelő, illetve az onnan eredő autóforgalom. 


A tervek 2022 óta egy állami fiókban várják a 
sorsukat. Mi kiszabadítjuk őket onnan, és megva- 
lósítjuk ezt a régóta hiányolt beruházást. 


Közlekedés Í Fejlődő hálózat 


VILLAMOS 


Átformáljuk a belváros észak—déli tengelyét: 


visszaállítjuk a villamost a Bajcsy-Zsilinszky 


úton és a belső Váci úton, továbbá megújítjuk 
a Nyugati teret. 


A belváros szégyenfoltja a Nyugati tér az autó- 
centrikus XX. század emlékművével: a szétro- 
hadó közúti felüljáróval, ami az autópálya-szerű 
Váci utat köti össze az autópálya-szerű Bajcsy- 
Zsilinszky úttal. A 14-es villamos végállomása 
1981-ben került át a szomszédos Lehel térre, 
azóta kényszerül egymegállónyi átszállásra 

a nagykörúti villamost kereső utasok sokasága. 
Több száz méter hosszan egyetlen gyalogátkelő 
sincs a Váci úton. 


Negyven éve a korszerűség csodájának számí- 
tott mindez, ma már tudjuk, hogy élhetetlen és 
városképromboló. A jelenlegi és az előző város- 
vezetésis tudta: tizenöt éve minden 


BAJCSY-ZSILINSZKY ÚTI 


városfejlesztési dokumentumban szerepel, hogy 
az autókanálissá züllött Bajcsy-zsilinszky úton 
helyre kell állítani a villamost a Deák tér és a Lehel 
tér között, ami egyben alkalmat nyújt a város 
egyik legforgalmasabb csomópontja, a Nyugati 
tér humanizálására is. A jelenlegi városvezetés- 
nek öt éve lett volna ennek a megtervezésére, 
de a nagy akarat kimerült néhány lelkesítő- 

nek szánt médiamegnyilvánulásban és 
Facebook-posztban. Elég ebből! 


Megépítjük a hiányzó villamosvonal-szakaszt, 
amely a belvároson át közvetlen felszíni össze- 
köttetést teremt Észak-Pest és Dél-Buda, a IV. 

és a XIII., valamint a XI. és a XXII. kerület között. 

A Bajcsy-Zsilinszky utat és a Váci út belső szaka- 
szát faltól falig megújítva olyan sugárúttá tesz- 
szük, ahol a sétáló, vásárló városlakók is jól érzik 
magukat, de az észak-déli közúti és kerékpáros 
forgalom is biztonságosan, zökkenőmentesen 


haladhat. Elbontjuk a felüljárót, parkosítjuk 


a Nyugati tér északi felét, és rendbe tesszük az 
alattahúzódó, gyalázatos állapotú aluljárórendszert. 
A villamosvonal fejlesztése magában foglalja a mai 
14-es villamos megállóinak akadálymentesítését, 
valamint kiterjed a Szabadság híd megerősítésére 
és forgalmi rendjének újragondolására is. 


Ez nagy és költséges beruházáscsomag, amely- 
nek az előkészítése is éveket vesz igénybe. 

De hogy a pozitív változás mielőbb érzékelhető 
legyen, a villamostól függetlenül átépíthető 
Nyugati térrel kezdjük a rendrakást. 


Közlekedés Í Fejlődő hálózat 


Hi FOGASKEREKŰ 


A budai hegyvidék egyedi színfoltját jelentő 
fogaskerekű vasút idén 150 éves, de teljes fel- 
újítás nélkül aligha éri meg a 160-at. A bezárás 
árnyékában azon dolgozunk, hogy a , fogas" 

a villamoshálózat részeként a kirándulók és 


napi utasok természetes választása lehessen. 


A fogaskerekűipartörténeti örökségünk része, 
Budapesttel jóformán egyidős közlekedési esz- 
köz. Igazi unikum, de a hálózat többi részétől és 

a nagy csomópontoktól elszigetelve csak 
vegetál, utasai alig vannak. Utoljára fél évszázada 
újították fel, ekkor érkeztek a jól ismert piros- 
fehér szerelvények a vonalra. 


2010 előtt mi dolgoztuk ki a fogaskerekű meg- 
mentésének koncepcióját a vonal meghosszab- 
bításával a Széll Kálmán térig, valamint a Norma- 
fáig, majd a BKK-nál elkészíttettük a terveket is. 
A XII. kerületi önkormányzat a Normafa térségé- 


ben előkészítette a terepet a meghosszabbítan- 
dó vonal fogadására. A kész tervekkel 2015 óta 
semmi sem történt azon kívül, hogy a cég mai 
vezetése 2022-ben majdnem hagyta lejárni az 
engedélyeket. Azóta érdemi lépést nem tettek, 
pár sínszakaszt kicseréltek, a zaj miatt csökken- 
tették a fogaskerekű üzemidejét, és egy-két éve 
hónapokra bezárták - félő volt, hogy örökre. 


Egy éven belül megvizsgáljuk, hogy a fogas- 
kerekűt az igen kifinomult, de költséges hibrid 
fogas-villamos üzemmód mellett milyen más 
műszaki megoldással lehet költséghatékonyan 
felújítani és a villamoshálózatba integrálni. Szük- 
ség esetén kiigazítjuk és aktualizáljuk a terveket, 
kiírjuk a kivitelezési tendert, és elindítjuk a jármű- 
beszerzést. 


A cél, hogy a megújuló, hosszabb és halkabb 
fogaskerekű vasút nagyobb szerepet kapjon, 


sűrű és minőségi szolgáltatást nyújtson a vonal 


mentén lakók, a Normafához kirándulók, az oda 
sportolni járók számára. Legyen legalább közvet- 
len Széll Kálmán téri metrókapcsolata. 


A Városmajorban a mai járműtelep helyigényét 
csökkentjük, és ezt követően parkosítjuk a fel- 
szabaduló területeket. 


Közlekedés Í Fejlődő hálózat 


Kihozzuk a legtöbbet Budapest buszhálózatá- 
ból, az új troli- és villanybuszokból. Nemcsak 
a járműparkot újítjuk meg, hanem a szolgálta- 
tástis akönnyen érthető, éjjel-nappal azonos 
logikájú, a ciklus végére már harmadában nul- 
lemissziós járművekre épülő hálózattal. 


Budapest közösségi közlekedésének egyik 
erőssége a jó hálózati lefedettség; ritkaság- 
számba megy, ha bárhonnan tíz percnél többet 
kell sétálni a legközelebbi megállóig. A kiterjedt 
buszhálózat értékes adottság, fejlesztésével 
akkor is jobbá tehető a városlakók utazása, 

ha nagy és drága építkezésekre a kormányzati 
elvonások és a befagyasztott uniós pénzek miatt 
kevés forrás marad. A jelenlegi városvezetés 
mégis elszalasztotta ezt a lehetőséget: komplett 
városrészek nőttek ki a földből — például Újbudán 
vagy Zuglóban — anélkül, hogy a buszközleke- 
dést kiterjesztették volna oda, miközben a BKK 


egyre bonyolultabbá tette a hálózatot: különféle Fizikailag védett, kamerázott, következe- 


számozással csak egyes napszakban közlekedő tesen előnyben részesített buszfolyosót 


vagy pár megállóval rövidebb járatok sokasága alakítunk ki a legfontosabb tengelyeken: 


zavarja össze az alkalmi utast. Újpalotára, Budakeszi felé és még számos 


rövidebb, kritikus szakaszon. 

Megújítjuk Budapest buszhálózatát: az uniós Új exoresszbuszokat indítunk, amelyek 


forrásból beszerzett, önjárásra is képes trolikkal a városrészek és fő csomópontok közötti 
és elektromos buszokkal nemcsak a régi jármű- hiányzó kapcsolatokat biztosíthatják. Mód- 


szeresen feltárjuk, mely városrészek kö- 


Metrópótló busz üzemzavar esetén parkot frissítjük fel, hanem a hálózatot is. 


hus during metro service disruptionz 


m2 b Déli pályaudvar 


zött van olyan utazási igény, ahol az autó- 
Új útvonalakat, új városrészeket kapcso- záshoz képest a közösségi közlekedés ma 
lunk be a közösségi közlekedésbe, felszá- sok átszállással, sokkal lassabb kínálatot 


moljuk a hálózat fehér foltjait. nyújt. Ezeken a helyeken nem szabad várni 


Egyszerűbbé és átláthatóbbá tesszük 

a hálózatot, követve az elmúlt 10 évben 
megváltozott igényeket. 

A legfontosabb buszjáratok a nap 24 órá- 
jában közlekednek a bel- és külvárosban 


a kötöttpályás nagyberuházások elkészül- 
téig. Lehetséges például egy új buszjárat 

a budai alsó rakparton, mely Észak-Budát 
Dél-Pesttel köti össze a majdani M5 metró 
előfutáraként. 


egyaránt. 

A ciklus végére a buszflotta harmada 

— a legsűrűbben lakott területeken, 

a Hungária körúton belül az összes jármű — 
elektromos meghajtású lesz. 

Kiterjesztjük a trolibusz-közlekedést 

a Rákóczi útra és a budai hegyvidékre. 


39 A VÁR KÖZLEKEDÉSE 


A budai Várnegyedet átformáló állami épít- 
kezésekről szóló vita árnyékában elsikkad, 
hogyan közlekednek majd az itt élő lakosok, 


a turisták vagy az újonnan megjelenő irodák 
dolgozói. 


A budai Várnegyedben egy évtizede toronydaruk 
magasodnak: százmilliárdokért építik újjá a múl- 
tat. Ezekben az épületekben azonban állami hi- 
vatalnokok ezrei fognak dolgozni, akik komolyan 
megterhelik az I. kerület nem erre kitalált közle- 
kedési hálózatát. Ezt tetézi, hogy mindmáig nem 
sikerült megnyugtató megoldást találni a várban 
forgolódó turistabuszok problémájára, amelyek 

a Hunyadi János és a Palota utat terhelik. 


Ideje, hogy az állam megoldja a maga által oko- 
zott problémákat! Tárgyalást kezdeményezünk 
a Kormánnyal, hogy az óriási építkezésekre köl- 
tött közpénzeknek legalább a töredékéből olyan 


beruházások valósuljanak meg, amelyek segítik 


az itt élőket és itt dolgozókat a mindennapokban. 


HI A Budai Várnegyedet minden oldalról 
megközelíthetővé tesszük, kültéri mozgó- 
lépcsőket telepítünk a Batthyány tér 
és a Dózsa György tér felől, és további 


lifteket építünk. 


A reggeli és délutáni csúcsidőszakban 
Budapest-bérlettel igénybe lehet venni 
a siklót. 

Átszervezzük a troli- és autóbusz- 
hálózatot, hogy a budai Vár ne csak 

a Széll Kálmán tér és a Deák Ferenc tér 
felől legyen közvetlenül elérhető. 


Közlekedés Í Fejlődő hálózat 


A közterületek hálózata Budapest érrendszere; az autópályáktól a gyalogös- 
vényekig minden elemének megvan a maga szerepe az emberek és javak 
szállításában. Ez a rendszer ma az infarktus tüneteivel küzd, és ilyenkor — 


az életveszély elhárítása után — bármely orvos az életmódváltást tanácsolná. 


Mára számos, egymásra rétegződő probléma akadályozza a közterületek 
hatékony működését. A város úthálózata sok szempontból elmaradott, még 
Nagy-Budapest 1950-ben történt létrehozását sem követte le: lényeges tér- 
szerkezet-alakító elemek hiányoznak (például a déli Nagy-Duna-hidak), má- 
sok kialakítása esetleges és méltatlan (Nagy Lajos király útja). Az 1965—1990 
közötti időszak beruházásai az autóközpontú város ideáját igyekeztek 
valóra váltani, de pénzhiány miatt szintén töredékesen valósultak meg. 

Ma már alapvetésnek számít a városias területeket terhelő közúti forgalom 
csillapítása, de ezt egyrészt nehezíti az alternatívák (a kellően vonzó kötött- 
pályás közlekedés) csekély vonzereje, másrészt a fékevesztett szuburbani- 
záció, amely mára 3,5 milliós lakosságú, jobbára szintén az autós ingázásra 
épülő várostérséget hozott létre. Mindezt tetézi, hogy a fenyegető klíma- 


és erőforrásválság közepette kell sok évtizedes, ha nem évszázados távlat- 


ban időtálló válaszokat adni. 


Az összetett helyzet a lehetséges megoldások széles spektrumát kínálja. 
Nem eszközökben - autóban vagy kerékpárban, újabb sávokban vagy pol- 
lersorban — hiszünk, hanem kombinációkban és rendszerben gondolkodunk. 
Helyzettől függően más és más a célravezető, mert Budapest lakóinak élet- 
helyzete, lakhelye és igényei is eltérők. A célunk pedig az, hogy a közlekedés 
egyéni és társadalmi szinten is hatékony, gazdasági és környezeti szem- 
pontból minél fenntarthatóbb, a testi-lelki egészségre minél előnyösebb 


hatású rendszerként működjön. 


egymást útközben! 


A magyar közlekedésbiztonság messze elma- 
rad nemcsak az élen járó országokétól, de még 
az európai átlagtól is. Ha legalább azt elérnénk, 
évente több száz honfitársunk maradna életben. 
A baleseti halál és a sérülések témája társadalmi 
tabu: a kényelmes és gyors autózásért cserébe 
járulékos veszteségnek tekintjük. Az emberi élet 
és egészség nem lehet azonban alku tárgya. 

Az emberi életnél nem lehet értékesebb a 
gazdasági haszon és az eljutási idő. 


A legkevesebb, amit Budapest megtehet, hogy 
haladéktalanul csökkenti a közúti veszélyeket, 
és a hozzá hasonló méretű, e téren élen járó 
nyugat-európai városokhoz hasonlóan biztonsá- 
gossá teszi az utcákat. A Fővárosi Önkormányzat 
2021-ben elfogadott egy közlekedésbiztonsági 


stratégiát, amelyben célul tűzte ki, hogy 2050-re 
nullára csökkenti a baleseti halálozást. Ezzel két 
probléma van: az elmúlt bő két évben semmilyen 
gyakorlati intézkedést nem tettek a közlekedők 


Magyarországon autóbalesetben meghaltak szá 

etben súlyosan 


Magyarországon autóbales 
tek 


megsérülte 


száma 


923 961 968 


védelmére (pedig apropó, sajnos, lett volna 
bőven), a kitűzött határidő pedig annyira távoli, 
hogy gyakorlatilag semmit sem jelent. 


Minden hónap késedelem újabb emberéletekben 
mérhető. Ezért haladéktalanul bevezetjük, illetve 
az államnál kezdeményezzük a következőket. 


Hi A gyorshajtásra csábító főútvonalakon, 
hidakon sebességmérő kamerákat telepí- 
tünk. (Ezt Karácsony Gergely nyilvánosan 
megígérte, de nem tette meg.) 

[ Azonnal pótoljuk a lekopott burkolati jele- 
ket, az elhanyagolt gyalogátkelők felfesté- 
seit — a jelenleg alkalmazottnál időtállóbb, 
jobb minőségű megoldással. 

[/ Valamennyi lakóutcára kiterjesztjük 
a 30 km/órás sebességkorlátozást, illetve 
lehetőség szerint a lakó-pihenő övezet 
kijelölést. A forgalmi rendet úgy módosít- 
juk — például úgynevezett szuperblokkok 
kialakításával —, hogy az átmenő forga- 
lomnak ne legyen érdemes behajtania 
a lakónegyedekbe. 


Átfogó felújításokkal és gyorsan telepíthe- 
tő elemekkel tesszük biztonságosabbá 

a fővárosi kezelésű utakat. Zebra- és 
körforgalom-építési programot indítunk 

a csomópontok és a gyalogosátkelés biz- 
tonságának javítására. 

Folyamatosan napirenden tartjuk és kez- 
deményezzük a kormánynál a KRESZ évek 
óta ígérgetett módosítását, hogy végre 
jogszabályba kerüljön a védtelen közleke- 
dők kiemelt védelmének elve és gyakor- 
lata. 

A balesetek okairól, körülményeiről kellő 
mélységű elemzést végzünk, amelyet 
nyilvános online adatbázisban teszünk 
elérhetővé. A levont tanulságokat a további 
cselekvés alapjává tesszük. 


( ÚTFELÚJÍTÁSOK 


Budapest útjai lassan kátyútengerré válnak. 
Az útfelújítások elmaradása minden közle- 
kedőt érint, éppen ezért átfogó szemlélet- 
ben, érdemi ráfordításokkal kell javítanunk 
a helyzeten. 


Útjaink egyre nagyobb része megy tönkre: jobb 
esetben folt hátán folt, rosszabb esetben kátyú 
mellett kátyú, a felfestéseket alig látni. A Fővárosi 
Önkormányzat 1100 kilométer utat kezel Budapes- 
ten. Ha ennek továbbra is csak évi 0,6 százaléka 
újul meg, mint 2023-ban, eluralkodnak az indiai 
nagyvárosokatidéző állapotok. Felújítás hiányá- 
ban az utak korszerűtlenek és balesetveszélye- 
sekis: a zebrákon nincs középsziget, a kerékpár- 
sávok éppen a csomópontokban szakadnak meg, 
a túl széles sávok száguldozásra csábítanak. 


Véleményünk szerint a biztonságon nem lehet 
spórolni. Bármilyen hihetetlen a mai városvezetés 


számára, de a kopóréteg kopik, tehát az utakat 
legfeljebb 15-20 évente fel kell újítani. Ez öt év 
alatt 350 kilométert, vagyis mai áron évente 
25 milliárd forintot jelent. 


Ha ilyen jelentős összeget áldozunk az utakra, 
a felújításnak minden közlekedő és városlakó 
javát kell szolgálnia. Nem követjük el azt a hibát, 
mint a jelenlegi vezetés, amelyik az elmúlt tíz 
évben kétszer újjáépített Clark Ádám téri kör- 
forgalmat harmadszor is felújítaná, ráadásul 
egy már ötven éve elavult kialakítással. 


Az útfelújításokat ezért átfogó szemléletben, 
valamennyi használó — az autósok mellett 

a gyalogosok, kerékpárosok, közösségi közleke- 
dési utasok — érdekeinek figyelembevételével, 

a zöldfelületeket bővítve és a vízmegtartást javít- 
va, a legmagasabb műszaki és esztétikai elvárá- 


sok szerint végezzük el. A járdákról 


leszedjük az illegális parkolást és a sárga 


festékkel odakent kerékpárutakat, megépítjük 

a hiányzó kerékpár-főhálózati elemeket, továbbá 
az útfelújítások kötelező eleme lesz a fasorok 
pótlása és rekonstrukciója is. 


Közlekedés Í Szabad az út 


42 KERÉKPÁROS FŐHÁLÓZAT 


A sárga csíkoknál többre van szükség ahhoz, 
hogy a kerékpár elfoglalja méltó helyét a buda- 
pestiek mindennapjaiban. 


A kerékpár a városi közlekedés egyik legprakti- 
kusabb eszköze: bárki számára elérhető, egy- 
szerűen használható és kis helyigényű. Ezzel 

a városvezetés már régóta tisztában van, de 
Budapesten mégsem történt meg a mindenna- 
pos kerékpározás olyan felfutása, mint Párizs, 
Bécs vagy éppen Varsó esetében. 


A hátráltató tényezők közül ki kell emelnünk a biz- 
tonságos, vonzó és kerülők nélküli hálózat hiányát, 
illetve töredezettségét. Mintegy 800 kilométer 
hosszú kerékpáros főhálózatra lenne szükség 
valamenryi városrész megfelelő összekötésé- 
hez, ám ebből csak 350 kilométer van bármilyen 
formában kiépítve. A hálózat hossza mindösz- 
sze évi 10-15 kilométerrel nő: ebben a tempóban 


még ötven évbe telik, mire a városban bárhonnan 
bárhová biztonságosan el lehet jutni kerékpárral, 
nemis szólva a hibásan megoldott, konfliktusokkal 
terhelt szakaszok esedékes korszerűsítéséről. 


Ezek közé tartoznak az elhíresült, karókkal védett 


éppen a kritikus csomópontokban nem védik 
meg a kerékpározókat, ellenben akadályozzák 

a szemétszállítást vagy a buszforgalmat. A buda- 
pesti bringások ennél többet és jobbat érdemelnek! 


Közlekedés Í Szabad az út 


Mi az egész város és a többi közlekedő érdekében 


komplex szemléletben gondolkodunk 

a közutakról: karók és zavaros, ideiglenes, 
önmaguknak is ellentmondó felfestések 
helyett időtálló megoldásokat valósítunk 
meg a keresztmetszet átrendezésével és 
a csomópontok átépítésével; 

az elfogadott főhálózati tervet érvényes 
kiindulópontnak tartva minőségi, minden 
szakaszon egyenszilárdságú, a használók 
széles köre számára vonzó infrastruktúrát 
biztosítunk, a korábban , maradékelver" 
tervezett hálózati elemeket fokozatosan 
átépítjük; 

teljeskörűen kiépítjük a Hungária körúton 
belüli városrészek főhálózatát, ennek két 
markáns eleme a Rákóczi út-Erzsébet 
híd-tengely és a Márvány utca—-Lánchíd— 
Andrássy úti tengely kerékpárosbarát 
kialakítása; 


elkezdjük a külső városrészekből a bel- 
város felé vezető legfontosabb útvonalak 
(, bringasztrádák") kiépítését, lehetőség 
szerint más infrastruktúra- vagy zöldfej- 
lesztési beruházás részeként; 

egyes kis autó-, de nagy bicikliforgalmat 
vonzó útszakaszokon - kísérleti jelleggel 

— bevezetjük a ,kerékpáros utcát", ahol 

a szabályozás a bringások haladását segíti. 


Közlekedés Í Szabad az út 


48 A BUBI KITERJESZTÉSE 


A Bubi 10 év alatt elfoglalta méltó helyét a 
város közlekedésében — de még sokkal 
több van benne! 


A budapesti közbringákat 2023-ban naponta már 
10 000 használó vette igénybe; a 2014-ben lefek- 
tetett koncepció tehát érvényesnek bizonyult. 
Ha a Bubit nem hoztuk volna létre tíz éve, ma 
nem lenne mit bővíteni. Az elmúlt évek sikerére 
alapozva továbbfejlesztjük, és még több város- 
lakó számára tesszük elérhetővé a szolgáltatást, 
kiküszöböljük a különféle gyengeségeket, 

hogy a Bubi sikertörténete folytatódjon. 


Hi Kiterjesztjük a szolgáltatási területet vala- 
mennyi külvárosi metróállomás és a for- 
galmasabb HÉV-állomások környékén ta- 
lálható sűrűn lakott városrészekre, például 
Angyalföldre, Kaszásdűlőre, Rákosfalvára. 
Kísérleti jelleggel akár szigetüzemeketis 


létrehozunk, például Pesterzsébet vagy 
Kőbánya központjában. 

A Budapest-bérlet a Bubira is érvényes 
lesz, hogy erősítsük a közösségi közleke- 
dést kiegészítő szerepét. 

Növeljük a bringák számát, hogy a felhasz- 
nálók minél ritkábban találjanak üresen álló 
gyűjtőállomásokat. 

Tesztjelleggel bevezetjük a mikromobilitási 
pontokra való gyűjtés lehetőségét. 

A kedvezőtlen domborzati adottságok 
leküzdésére a budai hegyvidéki városré- 
szekben tesztüzemet indítunk elektromos 
(pedelec) kerékpárokkal. 

Határozott lépésekkel tesszük kerékpá- 
rosbaráttá az érintett területek úthálózatát, 
hogy a Bubi a kevésbé gyakorlott közleke- 
dők számára is vonzó lehetőség legyen. 


Közlekedés Í Szabad az út 


A Galvani híd hasznos a városnak: a jelenlegi 
városvezetés szándékosan okoz kárt az állami 
beruházás makacs akadályozásával. 

A kormánynak partnerei leszünk abban, 


tervezett új Duna- híd. 


Ha átgondoljuk, hogy mi tette Budát és Pestet 
egységes várossá és fantasztikusan versenyké- 
pessé, a válasz egyértelmű: Széchenyi Lánchídja. 
A híd, amely egyesített kormányzati központot ke- 
reskedelmi központtal, polgárt a polgárral, várost 
a várossal. A többi már ment magától. De miért 
gondoljuk, hogy a városegyesítés befejeződött, 
amikor a hídjaink a belvárosban tömörülnek, és se 
északon, se délen 10 kilométer hosszan nincs át- 
kelés? Ma Újbuda és Csepel éppen annyira külön 
város, mint hajdan Pest és Buda volt. Új hidakra 
van szükség, szép sorban, belülről kifelé haladva, 
felváltva építkezve északon és délen. 


A hidak városában történelmi bűn a hídépítés 


blokkolása. A főváros tizedik nagy-dunai átkelője, 
a Galvani híd jóváhagyott tervekkel és környe- 
zetvédelmi engedéllyel rendelkezik, de a Kará- 
csony-féle városvezetés perekkel akadályozza 

a tervezés sikeres befejezését, Lázár János 
pedig — erre hivatkozva — örömmel törli a beru- 
házást, hogy vidékre vigye a forrásait. Pedig nem 
szabad kicsinyes politikai haszonszerzés miatt 


veszni hagyni ezt a beruházást, mert a város 
évtizedes lehetőséget szalaszt el emiatt. 


A Galvani híd célja kettős. Egyrészt képes átvenni 
a Dél-Buda és Dél-Pest közötti közúti forga- 

lom nagy részét, ezzel sorra tehermentesítve 

a belvárosi hidakat és a hozzájuk csatlakozó 
úthálózatot. Így anélkül teremti meg egy átfogó 
belvárosi forgalomcsillapítás lehetőségét, hogy 

a külsőbb kerületek közötti autóforgalmat indo- 
kolatlanul nagy kerülővel egészen az MO-s gyű- 
rűig szorítaná ki. Másik célja, hogy — számos más 
tényezővel, így például a H6/H7 HÉV fejlesztésé- 
vel együtt — beindítsa a város déli részén, a IX., XI. 
és XXI. kerületben elterülő hatalmas rozsdaöve- 
zetek fejlődését. 


Ennek érdekében a beruházás elleni összes pert 
azonnal leállítjuk. Változtatási tilalmat rendelünk 
el arohamosan beépülő hídfőkben, nehogy szűk 
látókörű magánérdekből elépüljön az új híd helye. 
Mindent megteszünk, hogy mielőbb készen 
legyenek a kiviteli tervek, és fellépünk a kor- 
mánynál azért, hogy mielőbb megvalósuljon 

ez a hiányzó folyami átkelő. Amennyiben a beru- 
házást a kormány hajlandó újra napirendre venni, 
a pesti oldali közúthálózati kapcsolatok meg- 
nyugtató megoldása érdekében újrakezdjük 

az egyeztetést a civilekkel, a kerületek vezetőivel 
és megvédjük a Határ út menti Kiserdőt. 


Dél-Budapesten a kerületközpontokat összekötő 
Albertfalvi-híd megépítése is szükséges, mely 
elsősorban közösségi közlekedéssel és gyalo- 
gos-kerékpáros összeköttetéssekkel segítené 
Csepel és Dél-Buda kapcsolatát. Ennek előké- 
szítését meg kell kezdeni, ütemezése a Galvani 
hídhoz képest a források és a városfejlesztési 
prioritások alakulásának függvénye kell legyen. 


Közlekedés Í Fejlődő hálózat 


LAKHATÁS 


VÁROSFEJLESZTÉS 


Budapest nagy léptékű alakítását az elmúlt évtizedekben először a sza- 


badbpiac, az ingatlanfejlesztők elképzelései alakították, 2010 óta pedig egyre 
inkább az állami központosítás, illetve az általa privilegizált szereplők érdekei 
határozzák meg a folyamatokat. Néhány állami presztízsberuházást leszá- 
mítva nincsenek közberuházások, a városlakók jóllétének előmozdítása és 
a várostérség fenntartható fejlesztése a gyakorlatban ma háttérbe szorult. 
Budapest így jobb híján a múltját és kiváló adottságait éli fel. 


A városvezetés a legritkábban tanúsít kezdeményező magatartást, inkább a 
sodródás és a követő, reaktív cselekvés vagy a részérdekeknek alárendelt 
szemlélet a jellemző. Pedig a kétszintű, főváros-kerületek tagolású önkor- 
mányzati rendszer sem ad felmentést a víziók, a kitartó és széles látókörű 
tervezőmunka és a partnerség hiányára. 


Szakértői szinten és a környező nagyvárosok gyakorlatából régóta ismert, 
mit kellene tenni ahhoz, hogy Budapest erős, egységes, fejlődőképes nagy- 
város legyen. Hosszú és érdeksérelmekkel járó út ez, de végig kell járnunk. 


Kiszámíthatóbbá tesszük a fejlesztési környezetet. Egységes és normatív 


alapra helyezzük az egyes ingatlanok beépítésével kapcsolatos pénzügyi 
kötelezettségeket. A visszaélésekkel terhelt, fejlesztők számára bizonytalan 
kimenetelű településrendezési szerződéseket előre meghatározott mértékű 
városfejlesztési hozzájárulással váltjuk fel. 

Átláthatóvá és közérthetővé tesszük a rendszert. A városfejlesztési hozzá- 
járulást a Közgyűlés által meghatározott módon a zöld- és közlekedési infra- 
struktúra, a szociális ellátórendszer, a bérlakások stb. fejlesztésére fordítjuk. 
Helyreállítjuk a Fővárosi Tervtanács renoméját; a Budapest Tudásközpontban 
minden városlakót közös gondolkodásra várunk fővárosunk jövőjéről. 


Proaktívan lépünk fel minden fontos ügyben. Lobbizunk, tárgyalunk, 
nyomást gyakorlunk, és persze kompromisszumokat kötünk. Tervezünk és 
terveztetünk, az alkotó energiákat és pénzügyi forrásokat a kitörési, fejlődési 
lehetőséget jelentő kulcsterületekre összpontosítjuk. Tanulunk abból, hogyan 
csinálják másutt, de kellő kritikával adaptáljuk ezeket a megoldásokat a sajá- 
tos budapesti viszonyokra. 

23 kerület, száz egyedi központ, egyetlen nagy 


probléma. Otthonossá tesszük a helyi lakó- 


környezetet, és megerősítjük a mindennapos 
szolgáltatások színtereit. 


A sokat emlegetett , 15 perces város" azt jelenti, 
hogy a mindennapos szolgáltatások a lakhe- 
lyünktől legfeljebb negyedóra sétával elérhetők 
legyenek. Ez Budapesten ma a legritkább eset- 
ben teljesül, sőt az egyes városrészek hagyo- 
mányos központjai, üzletutcái legtöbbször 

a túlélésért küzdenek. Hatalmas elszívó hatást 
fejt ki rájuk a belváros túlsúlya, valamint 

az először a bevásárlóközpontokba, majd az 
online térbe vándorolt kiskereskedelem. 


Az alközpontok kiürülését meg kell akadályoz- 
nunk, mert ezek a külső kerületek élhetőségé- 
nek, önazonosságának és közösségi életének 
gócpontjai. A kerületi önkormányzatok jellem- 


zően tisztában vannak a probléma jelentőségé- 
vel, összefogásra van szükség azonban, hogy 
a kedvezőtlen folyamatokat megfordítsuk. 


HI A kerületek, kisebb városrészek meglévő 
alközpontjai erősítésének érdekében ak- 
tualizálni kell az építési szabályozást: több 
helybeli lakos nagyobb keresletet jelent. 

HI A kulturális intézmények, kiállítótermek, 
közösségi házak és könyvtárak hálózatá- 


nak fejlesztésével pezsdítjük fel a kulturális 
életet az erre nyitott kerületekkel közösen.. 


HI A közterület-hálózat megújításával, gyalo- 
gosbarát kialakításával tesszük vonzóbbá 
és elérhetőbbé ezeket a helyszíneket. 

jeti Az ingatlanfejlesztőket — a szabályozás 
felülvizsgálatával — a forgalmas közösségi 
közlekedési megállóhelyek, csomópontok 
környezetébe vonzzuk, hogy ott vegyes 
funkciójú — lakásokat, irodákat és keres- 


ZF nztamet sztem 


Tant. 


kedelmi-szabadidős célra szolgáló — épü- 
letegyütteseket hozzanak létre. Ennek 
köszönhetően a hatékonyan működő, jól 
kiszolgált helyeken sűrűsödik a város. 

A nagyobb lakótelepek szolgáltatóházait, 
helyi központjait annak idején ilyen szem- 
léletben hozták létre, de a mai állapotuk 
nem igazodik a megváltozott igényekhez. 
Korszerű közösségi térként, funkciókkal, 
megfelelő szomszédsági kapcsolatokkal 
szeretnénk megújítani ezeket a kerületi 
önkormányzatokkal együttműködésben. 


Lakhatás [ Városfejlesztés 


Nem hagyjuk, hogy elherdálják Budapest 
aranytartalékát. Következetesen fellépünk 
azért, hogy a város legértékesebb barname- 
zős területét a budapestiek javára, a legjobb 
európai gyakorlatok szerint fejlesszék 

a Főváros folyamatos bevonásával. 


A 130 hektáros, egy belvárosi kerülettel veteke- 
dő nagyságú Rákosrendező elképesztő értéket 
jelent: lehetőséget egy XXI. századi értelemben 
véve korszerű, emberközpontú városrész foko- 
zatos felépítésére, 10 000-15 000 család lakha- 
tásának megoldására, egy városi park létrehozá- 


sára és országos közintézmények elhelyezésére. 


A kormány egy arab befektetőcsoportnak játsz- 
sza át azonban Budapest jövőjének egyik kul- 
csát. Csak annyi tudható: európai nagyvárostól 
idegen felhőkarcolókat és óriás bevásárlóköz- 
pontot akar ide építeni, a gazdasági, társadalmi 

és városszerkezeti realitásokat teljesen figyel- 
men kívül hagyva. A kormány jó előre vállalja, 
hogy mentesíti a beruházást mindenfajta építési 
szabályozás és kötöttség alól, sőt egyes közle- 
kedési fejlesztéseket is kifizet. Mindezt anélkül 
teszi, hogy bármilyen előírást tenne vagy garan- 
ciát kérne arra vonatkozóan, milyen rendeltetés- 
sel, mekkora és milyen épületek kerülhetnek ide. 
Ez elfogadhatatlan. 


Lakhatás [ Városfejlesztés 


Európában nem így működik a sikeres városfej- 
lesztés. Körültekintő, minden szempontot mérle- 
gelő, évtizedes távlatokban gondolkodó terve- 
zéssel kezdődik, majd az állam, a főváros, 

a magántőke és a civil szféra folyamatos és 
együttes kontrollja mellett valósul meg lépésről 
lépésre. Mi is ebben hiszünk, mert ez szolgálja a 
budapestiek érdekeit. Évszázados bűnt követnénk 
el a város ellen, ha hagynánk, hogy közel-keleti 
befektetők diktálják, mi épüljön Budapest kellős 
közepén. Ezért következetesen érvényesítjük 

a kormány felé a következőket. 


HI Követeljük, hogy azonnal hozzák nyilvá- 
nosságra a beruházás aktuális terveit. 

HI A terület jövőjéről a kormány, a főváros 
és a kerületek együtt hozzanak meg min- 
den lényeges döntést; a fejlesztés lebo- 
nyolítására jöjjön létre közösen felügyelt 
városfejlesztő társaság. Ne magánbefek- 
tetők döntsék el a terület jövőjét, hanem 
a közérdek mentén tervezzük a várost, 
majd a kialakított koncepcióhoz keressünk 
üzleti partnert. 

HI Üres irodaházak, bevásárlóközpontok 
és luxuslakások helyett jöjjön létre 
a budapestiek lakhatási gondjait érdem- 
ben enyhíteni képes lakáskínálat. 


Minden szükséges oktatási, egészségügyi, 
kulturális és szociális intézmény helyben 
legyen elérhető. 

A területen alakítsanak ki egy legalább 

25 hektáros városi parkot, az új városrészt 
szője át és kapcsolja a környező kerületek- 
hez egy ökológiai szempontból átgondolt 
zöldhálózat. 

Ne az autók köré tervezzük a várost, mert 
nem sok ezer parkoló és újabb autókkal 
teli városnegyedek kellenek, hanem — 
nyugat-európai módra — sok zöldfelület, 


időben kiépített közösségi közlekedés és 


jó minőségű közterületek. 


IE A kormány garantálja a terület kiszolgálá- 


sához szükséges közberuházások meg- 
valósítását, különös tekintettel a Nyugati 
pályaudvar—Rákospalota-Újpest-vasút- 
vonal teljes körű felújítására, a rákosren- 
dezői vasútállomás kiépítésére, a 3-as 
villamos angyalföldi átvezetésére és 

az Mi metróvonal meghosszabbítására. 


Lakhatás [ Városfejlesztés 


4 A NYUGATI PÁLYAUDVAR MINT EURÓPA KAPUJA 


A város egyik legszebb műemlék épülete a 


19. századi világvárosi ambíciók sikerének 
bizonyítéka. Legyünk hozzá méltók, teremt- 
sünk egy 21. századi városnegyedet! 


A Nyugati pályaudvar főépületéről lekerült az 
állványzat, megújult a tető, ahomlokzat és a 
gyalogos-aluljáró. Ez ne tévesszen meg sen- 
kit: az ország legforgalmasabb pályaudvarán 
továbbrais végletesen elavult az infrastruktúra: 
a peronok többsége fedetlen és nem akadály- 
mentes, a műemléképület helyiségei pedig 
pókhálósan, bezárva várják a sorsukat. 

A fővárosiak sokaságát érintő probléma, hogy 
a Nyugati lerobbant állapota a váci és a szolnoki 
vasútvonalra is visszahat, emiatt omlik ott össze 
nap mint nap a közlekedés. A belváros szom- 
szédságában 25 hektáros vasúti rozsdaövezet 
éktelenkedik mint kihasználatlan városfejlesz- 
tési lehetőség. 


Lakhatás [ Városfejlesztés 


A Nyugati a város Európára nyíló kapuja lehetne: 


nemzetközi, távolsági és elővárosi vonatokat 
fogadó korszerű főpályaudvar, körülötte pezsgő 
városnegyed közparkokkal, kulturális intézmé- 
nyekkel, új lakó- és irodaépületekkel. Évtizedes 
léptékű, hatalmas munka ez, ami képes Buda- 
pestet versenyhelyzetbe hoznia többi közép- 
európai nagyvárossal, 21. századi minőséget 
teremt a városi életben és a közlekedésben 


egyaránt, Így egyszerre szolgálja a nemzet fővá- 
rosát és az egész Kárpát-medencét. 


Az igen összetett beruházás nemzetközi terv- 
pályázata 2022-ben sikerrel zárult, a tervezésre 
uniós forrás is rendelkezésre állt, ám a fejlesztés 
végül a Lázár János által mesterségesen szított 
vidék—Budapest ellentét és a beruházási stop 
áldozatává vált. 


Kiállunk a Nyugati pályaudvar fejlesztése mellett! 
A tervezést újra kell indítanunk, mert csak így le- 
het a terézvárosiaknak közparkokat, a vasút által 
elvágott városrészekben élőknek jó összekötte- 
téseket, a reptérről vagy a külső városrészekből 
vonattal utazóknak megbízható szolgáltatást 
biztosítani. Ahogyan az egy európai nagyváros- 
hoz illik. 


Lakhatás [ Városfejlesztés 

Az állam által elosztogatott, ebek harmincad- 
jára került, rohadó volt vasúti terület. Szerin- 


tünk viszont Budapest fenntartható jövőjének 
mintaképe lehetne. 


A város kellős közepén évtizedek óta romlik, 
omladozik egy 30 hektáros rozsdazóna, 

a hajdani Józsefvárosi pályaudvar. Az államnak 
semmilyen jövőképe nincsen rá azon túl, hogy 
időnként levág belőle egy-egy darabot — a tíz 
éve elkészült, de meg nem nyílt Sorsok Háza 
Múzeum vagy az MTK futballakadémiája számá- 
ra —, ezzel apránként felélve annak lehetőségeit. 


Ez a Hungária gyűrűn belüli városrészek egyet- 
len nagy, egybefüggő, köztulajdonban álló, 
hasznosításra közvetlenül alkalmas területe, 
amely még ma is kiváló lehetőség bérlakások, 
közparkok, kulturális intézmények elhelyezésé- 
re. A korábbi Budapest Fejlesztési Központban — 


a VIII. kerülettel és a fővárossal egyeztetve 

és támogatásukat bírva — készíttettünk egy 
városépítészeti koncepciót, amely egyben 
tekintett a területre, és a legjobb urbanisztikai 
elveket, megépült európai példákat szem előtt 
tartva adott jövőképet. 


A terv továbbrais érvényes. A témát napirenden 
tartva elérjük, hogy a volt pályaudvar Budapest 
érdekét szem előtt tartó irányba fejlődjön. 

Az állam, az önkormányzatok és a partnerségre 
nyitott ingatlanfejlesztők együttműködésével 
egy fenntartható, kompakt, sokfunkciós város- 
részt hozunk létre itt, amely 


HI 1500-2000 megfizethető, de magas mi- 
nőségű bérlakást, szolgálati lakást foglal 
magában, helyben biztosítva a szükséges 
alapellátást (óvoda, iskola, orvosi rendelő 
stb.) 


JEL lehetővé teszi a VIII. kerületi önkormány- 


zat által korábban tervezett termálfürdő 
elhelyezését; 

[1 a legkorszerűbb telepítési, szerkezeti és 
gépészeti elvek alapján épül: belső részein 
autómentes, építése és működése a lehe- 
tő legkisebb ökológiai lábnyommal jár; 

saj legalább negyedrészt közcélú zöldfelüle- 
tet, újösszeköttetéseket teremtő lineáris 
parkot foglal magában a Fiumei úti temető 
és a Koltói Anna tér, illetve a Népliget és 
a Kőbányai út mentén kialakuló kulturális 
negyed között; 

El gyalogos és kerékpáros kapcsolatot bizto- 
sít a belváros és Kőbánya központja között. 


Lakhatás Í[ Városfejlesztés 


ÉPÍTÉSZETI 


Hogyan óvhatjuk meg a következő generáci- 
óknak a világ legszebb városát? 


Budapest identitását alapjaiban határozza meg 

a 19. században felépült belváros, amely 

12 négyzetkilométer kiterjedésével a világ egyik 
legnagyobb historizáló építészeti együttese. 

Ez a homogén városkép összeköt minket a város 
történetével, és semmivel össze nem téveszt- 
hető hangulatot teremt. De nem vigyázunk rá: 

a rendszerváltást követőenis csak az általános 
pangás és pénztelenség védte meg a hagyomá- 
nyos városkaraktert, 2010-et követően viszont 
egyenesen felgyorsult a befektetői tőke kont- 
rollálatlan tevékenysége, és sorra tűnnek el a 
hagyományos utcaképet meghatározó épületek. 
A kormányzat sem a város meglévő értékeinek 
védelmére összpontosít, hanem kizárólag a ha- 
talmi reprezentáció színtereinek visszaidézésére 
törekszik — gondoljunk a budai Várra! 


ÉRTÉKMENTÉS 


Az állami műemlékvédelem lerombolásával nem 
maradt olyan közhatalmi szerv, amely útját áll- 
hatná a múltunk és örökségünk lassú, de biztos 
pusztulásának. A fővárosi önkormányzat ezért 
különösen nehéz helyzetből indul, ha az érték- 
védelmet tűzi zászlajára. Azonban nem tehetünk 
mást, fel kell vállalnunk ezt a feladatot. 


Lakhatás [ Városfejlesztés 


Általános és alapvető örökségvédelmi 
eszközként bevezetjük a fordított védelem 
elvét, ami az épületállomány városképi 
vagy a helyi identitás szempontjából érté- 
kes részének automatikus oltalmát jelenti. 
A megadott épületek és területek fővárosi 
rendelet erejénél fogva általános helyi 
védettség alá kerülnek, melynek pon- 

tos szintje az esetleges beavatkozások 
előkészítése során, egyeztetések révén 
határozható meg. 

Ösztönözzük a meglévő épületek 
fejlesztését, részleges átépítését, ha 

az az eredeti karakter megőrzésével 
párosul. A tetőtér-beépítések különösen 
jó eszközei lehetnek a magántulajdonú 
épületek felújításának. 

Szervezéssel és anyagiakkal is támogatjuk 
a funkciójukat vesztett (pl. barnamezős te- 
rületen található) értékes épületek adaptív 
újrahasznosítását. 

Az épületek tömeges felújítása aligha 
lehetséges a magántőke bevonása nélkül. 
Kiszámítható, folyamatos párbeszéden 
alapuló rendszert alakítunk ki, az építési 
(keretszabályozás módosításával terem- 
tünk vonzó környezetet a magánkezdemé- 
nyezések számára. 


Segítjük a lakástulajdonosokat és a vállal- 


kozókat, például a fa ablakkeretek felújítá- 
sa érdekében vállalkozói klasztert hozunk 
létre, hogy így is segítsük a történeti 
városkép megőrzését. 

Megvédjük Budapest egyedi városképét 
az öncélú felhőkarcoló-építési ötletektől. 
Nem vagyunk a magasházak ellen, de azo- 
kat csak igen szigorú látványképvédelmi 
vizsgálatok után, az UNESCO világörökségi 
címet nem veszélyeztető módon tartjuk 
elképzelhetőnek. 


Lakhatás [ Városfejlesztés 

, Hiszem, ha látom? — Lássuk hát, milyen egy 
valóban 21. századi, európai városrész! 


A 20. század első felében sok európai nagyvá- 
rosban, köztük Budapestenis mintalakótelepek, 
kísérleti városrészek épültek a modern építészet 
és lakhatás alapelveinek bemutatására, tovább- 
fejlesztésére. Ma a téma újra aktuális: a városok- 
nak szembe kell nézniük többek között a klíma- 
változás, a növekvő társadalmi feszültségek és 

a szuburbanizáció káros hatásaival. A városfej- 
lesztésben számtalan kívánatos új alapelv, tech- 
nológia, módszer alakult ki, amelyek a spontán 
piaci folyamatok során sem teljességükben, sem 
részleteikben nem tudnak érvényre jutni. Buda- 
pest e téren (is) le van maradva: a középszerűség 
diktál, a másutt bevált megoldásokat sokszor 
átvenni sem merjük, nemhogy saját viszonyaink- 
ra adaptálni azokat. Városi léptékben egyáltalán 
nem születtek úttörő kezdeményezések a rend- 


szerváltás óta, a közbeszédet a , miért nem lehet 
megcsinálni" szemlélet uralja. 


Ezen úgy tudunk túllépni, ha első kézből megis- 
merhető egy működő példa. Olyan mintaváros- 
részt hozunk létre, amely bemutatja a legjobb 
kortárs szervezeti, urbanisztikai és építészeti 
megoldásokat. Klímatudatos, zöldben gazdag, 
szociálisan és rendeltetésében sokrétű, gyalo- 
goscentrikus, saját örökségét tisztelő együttest 
alakítunk ki. Ez történhet partnerségben a ma- 
gántőkével és az állammal is, de mindenképpen 
olyan helyszínen, amely a budapestiek számára 
emblematikus. 


A közelmúltban készült Déli Városkapu — Diák- 
város mesterterve összegezi és a lehető legkor- 
szerűbb módon alkalmazza ezeket az alapelve- 
ket Budapest jelenlegi legígéretesebb folyóparti 
helyszínén, a Ráckevei-Duna mellett, a belváros- 


tól alig egy kőhajításnyira. De ha ott nem, másutt, 


akár Józsefvárosban is létrejöhet az új budapesti 
mintanegyed. 

A fővárosi intézmények és cégek épületei- 
nek kihasználatlan tetőfelületére napeleme- 


ket telepítünk, ami jó a város kasszájának 
és jó a Földnek is. 


Ha napelemfarmokráól esik szó, üvegtáblákkal 
telerakott szántóföldek jutnak az eszünkbe, ám 
megújuló energiát a mezőgazdaság és a termé- 
szet zavarása nélkül is lehet termelni. A Fővárosi 
Önkormányzat és cégeinek a tulajdonában lévő 
épületek ebből a szempontbál teljesen kihaszná- 
latlanok, pedig a járműtelepek vagy a szennyvíz- 
tisztítók sokhektáros tetőfelülete alkalmas lenne 
erre a célra. Különösen azok a kedvező helyszí- 
nek, ahol az áramfogyasztás helybenis magas, 
például járművek töltése miatt. 


Csatlakozunk a megújuló energia forradalmához, 
ezzel a gyakorlatbanis elősegítve a — szóban 
sokat hangoztatott, de valóra nem váltott — 


klímavédelmi célok teljesítését. Célul tűzzük ki, 
hogy minél több fővárosi intézmény legyen ener- 
getikailag önellátó. Erre lehetőséget nyújt 

a jelentős napenergia-termelési kapacitás, a 
változatos fogyasztási szokások (pl. e-autó- 
buszok töltése), az energiatárolási lehetőségek 
(hűtő-fűtő eszközök energiatároló képessége), 
továbbá energiaközösségek létrehozása 

a termelés és fogyasztás lokális összekapcso- 
lásával. Hogy valóban hatékonyak legyenek, 

a beruházásokat természetesen összekötjük az 
érintett telephelyek átfogó energetikai korszerű- 
sítésével is. 


Nemcsak az áram- és fűtési költségeket csök- 
kentjük ezáltal, hanem bevételeket is szerzünk 

a hálózatba táplált többletenergiával, így hozzájá- 
rulunk Budapest gazdasági önállóságához. 


Programot indítunk a zavaró távvezetékek 
föld alá helyezésére. Így mérsékeljük 

a környezetterhelést, és zöldfelületeket 
szabadítunk fel. 


A külső kerületekben szétnézve szinte bárhol a 
szemünk elé tolakodik a magas távvezetékosz- 
lopok és a légkábelek látványa. A közép-euró- 
pai nagyvárosokhoz képest példátlan mértékű 
légvezeték-hálózat fonja be Budapestet: 
Németországban a villamos hálózat 80 százaléka 
föld alatti, míg Magyarországon mindössze 

10 százalék az arányuk. A távvezetékek az elekt- 
roszmog mellett vizuálisan is romboló hatásúak, 
nyomvonalaik számos zöldterületen akadályoz- 
zák a barátságosabb, vonzóbb környezet megte- 
remtését. 


A város terjeszkedése során, még a rendszer- 
váltás előtt légvezetékekkel , szennyezett" 


TÁVVEZETÉKEK 
FÖLD ALÓ HELYEZÉSE 


városrészekben ezért föld alá helyezzük (illetve 
helyeztetjük) a nagyfeszültségű elektromos ve- 
zetékeket. Így fellélegezhetnek a lakótelepeken 
— például a Havannán vagy Kőbánya-Újhegyen 
élők —, valamint a különféle zöldfolyosókat sza- 
badidős célra használók, például a Rákos-patak 
vagy az Aranyhegyi-patak mentén. Ilyen prog- 
ramok egyébként Magyarországon is sikerrel 
folynak, például az Észak-budai Tájvédelmi 
Körzetben, és műszakilag rutindbeavatkozásnak 
számítanak. 


A programot lehetőleg útfelújítással, parkosí- 
tással, patakrevitalizációval kötjük össze, hogy 
a lakókörnyezet minőségét átfogóan javítsuk. 
Ezáltal nemcsak a városkép javul, de a környező 
ingatlanok értéke is növekszik. 


Első lépésként kezdeményezzük a villamosener- 
gia-törvény módosítását: bizonyos laksűrűség 


SZTN 
XI 


k 


4 
A 


eehyeászzebymyészee te té — emg zt 
í V 


AN 
5 


BG XS 
NSZ 


mellett legyen kötelező az infrastruktúrát a föld 
alá vinni; aközműcégek ezáltal motiválhatók 

a további cselekvésre. Azonosítjuk a legsúlyo- 
sabban , vezetékszennyezett" budapesti 
városrészeket, és a szolgáltatókkal összefogva 
komplex beruházásokat hajtunk végre. 

LAKHATÁS 


OTTHONTERENTÉS 


Lakhatási válság van. 

Jelentős vagyon és családi tőke nélkül Budapesten ma lehetetlen saját 
lakáshoz jutni. Egy átlagos albérlet ára megközelíti a nettó mediánfizetést, 
vagyis egy kétkeresős család jövedelmének csaknem a fele erre megy el. 
Önkormányzati bérlakáspiac szinte nem létezik, amin a jelenlegi városveze- 
tés lakásügynökségi modellje sem segít: a nagy hírveréssel beharangozott 
program 7 év alatt 500 lakást érintene, miközben tíz- és százezrek változtat- 
nának az élethelyzetükön és lakáskörülményeiken. 


Mivel a fővárosban nem találnak megfizethető otthont, jobb híján távolabb költöz- 
nek: vállalják az ingázást az agglomerációból, vagy egyenesen külföldön próbál- 
nak boldogulni. Az első esetben fokozódik a város szétterülése annak minden 
negatív következményével, a másodikban Magyarország újabb polgárait veszíti el. 


Az ingatlanpiacot az elmúlt 30 évben kizárólag a magántőke szempontjai és ér- 
dekei alakították, a közszféra nem tartotta feladatának a lakhatás elősegítését. 
A jelenlegi kormányzat a probléma azonosításáig sem jutott el (vagy haigen, 

a vidékpolitika jegyében a mezőhegyesi ménesbirtok fejlesztését tartja 
megfelelő válasznak), tehát a Fővárosi Önkormányzatnak kell felvállalnia ezt 

a feladatot. Szükség van aktív cselekvésre, világos irányok kijelölésére 

és folyamatos nyomásgyakorlásra, illetve a magántőke aktivitásának 
élénkítésére és szervezésére, szabályozására. 


Jelentős köztulajdonban lévő, hasznosításra alkalmas ingatlanok találhatók 


a fővárosban, de ezekre az államnak nincs városfejlesztési, lakáspolitikai 
koncepciója. Mi segítő kezet nyújtunk ebben, koordinálunk, szabályozunk 
és tervezünk azért, hogy enyhüljön a lakásínség Budapesten. 


H Kezdeményezzük a szunnyadó, jó helyzetű barnamezős területek 
lakáscélú beépítését. A Főváros tulajdonában álló ilyen, értékes 
és alkalmas területeket nem eladjuk, hanem hasznosítjuk, például 
leállítjuk a kelenföldi kollégium értékesítését. 

HI Kollégiumok és szolgálati lakások építésével, ingatlanfejlesztőkkel 
együttműködésben csökkentjük a hosszú távú albérletkiadás iránti ke- 
resletet, ezzel lejjebb szorítva az árakat. 

BH A szabályozás módosításával csökkentjük a rövid távú (Airbnb jellegű) 
lakáskiadás terjedését, relatív előnyhöz juttatva a hosszú távú piaci 
lakáskiadást. 

[] Tudásátadással, koordinációval és jogi-pénzügyi garanciákkal segítjük 
a meglévő lakásállomány megújítását, a jelen igényeknek megfelelő 
elrendezésű és felszereltségű, környezetileg fenntartható lakások 
arányának növelését. 

A lakhatási válság a legerősebben azokat 
sújtja, akiktől a város működése és néha 
az életünk függ. 


Budapesten megfizethetetlenül drága lett 

a lakásvásárlás, de még az albérlet is. Az el- 
múlt években az ingatlanárak és a bérleti díjak 
nagyobb mértékben növekedtek, mint a jöve- 
delmek, különösen a közszolgálatban dolgozók 
jövedelme. Részben emiatt krónikus hiány alakult 
ki a fővárosban pedagógusokbál, ápolókból, 
rendőrökből, busz- és villamosvezetőkből, akik 
egyszerűen nem találnak otthont a fővárosban. 
Vagy az agglomerációba kényszerülnek, vagy 
külföldön vállalnak munkát. A város fejlődése, 
sőt működése is veszélybe kerül emiatt. 


Enyhítjük a közszférában dolgozók lakhatási 
problémáit, hozzájárulva a közszolgáltatások 
biztonságának javításához és a főváros verseny- 


képességének növeléséhez. A következő ciklus- 
ban legalább 10 000 új szolgálati lakás építését 
kezdjük meg a közszolgálatban dolgozóknak 
függetlenül attól, hogy állami vagy önkormányza- 
ti szervezetnél dolgoznak. Ezek korszerű, válto- 
zatos méretű, az egyfős és családos háztartások 
számára is megfelelő otthonok lesznek. 


A megvalósítás négyoldalú együttműködésben 
történhet: a Főváros helyet, szabályozást és tá- 
mogatást, a kormányzat és a kerületek fejlesztési 
támogatást (és adott esetben telket), az ingatlan- 
befektető pedig építést és üzemeltetést biztosít. 
Törekszünk az építési szabályok egyszerűsí- 
tésére (parkolószám minimalizálása, közösségi 
szolgáltatások integrálása), amivel kedvezőbb 
beruházási környezetet teremtünk. 


Lakhatás Í[ Otthonteremtés 


54 KOLLÉGIUNBŐVÍTÉS 


Megfizethető lakhatás az egyetemi 
hallgatóknak, megfizethető otthon a buda- 
pestieknek. 


Budapesten több, mint 150 000 hallgató tanul 

a felsőoktatásban, nagy részük vidéki vagy kül- 
földi, ám mindössze 14 000 kollégiumi férőhely áll 
a rendelkezésükre. Ez a szociálisan rászoruló hall- 
gatók számánális jóval kevesebb, emiatt vannak, 
akik a lakhatás megoldatlansága miatt szorulnak ki 
a felsőoktatásból. A kollégiumi épületek átlagélet- 
kora 56 év, a férőhelyek mindössze 23 százaléka 
felel meg a nemzetközi minőségi követelmények- 
nek, 74 százalékuk felújításra szorul. 


Az elszomorító adatok mögött nemcsak az sejlik 
fel, hogy Budapest már akkor elveszíti jövőbeli 
értelmiségét, amikor azok elkezdik tanulmányai- 
kat, hanem az is, hogy mindez komoly keresletet 
jelent az albérleti piacon, és felhajtja az árakat. 


Az állam korábban már felismerte, hogy a helyzet 
megoldásért kiált, ezért jött létre 2017—2022 
között a Déli Városkapu — Diákváros projekt, 
amely a IX. kerületben egy új, minden szem- 
pontból korszerű városrészben biztosított volna 
elhelyezést több ezer hallgatónak. Ehelyett 

a területet a kínai Fudan Egyetem kezére akarták 
adni, amiről azóta sem hallani, Így aztán rozsdaö- 
vezetként rohad tovább. 


A felsőoktatási hallgatók lakhatási helyzeté- 

nek javítására többlépcsős programot indítunk, 
célunk, hogy az évtized végéig az egyetemekkel 
együttműködésben 10 000-rel növeljük a férő- 
helyek számát: 


d Első lépésként a meglévő fővárosi ingatla- 
nállomány hasznosításával, épületek felújí- 
tásával nyújtunk támogatott, az albérletek- 
nél kedvezőbb árú lakhatást. Nem adjuk el 


az elhíresült kelenföldi kollégiumépületet, 


sőt az lehet a program első eleme. 

EH A következőkben tárgyalunk a kormánnyal 
a Diákváros projekt felélesztése érdeké- 
ben, amely teljes értékű, differenciált meg- 
oldást nyújthat a szinte díjmentes kollégiu- 
moktőól az igényes diáklakásokig. 


Lakhatás [ Otthonteremtés 


55 PANELPROGRAM 


A városkép meghatározó elemei, amelyek 
még évtizedekig velünk lesznek. Tegyük 
őket szerethetővé és korszerűvé! 


Budapest a panelházak korszerűsítésében 
jelentősen elmaradt más közép-európai nagy- 
városokhoz képest. A felújítások — jellemzően 
pénzhiány, a pályázatok jellege, illetve az érintet- 
tek ismerethiánya miatt — általában kimerülnek 

a 15-20 évvel ezelőtti, hamar avuló technológi- 
ával megvalósított homlokzatszigetelésben és 
nyílászárók beépítésében. Holott a panelépületek 
szerkezetileg megbízhatóak, és még évtizedekig 
százezrek számára kínálhatnak kielégítő lakás- 
körülményeket. 


Ezért egy társasházi tanácsadó iroda felállításával 
műszaki és jogi támogatást nyújtunk a lakókö- 
zösségeknek. Ennek része különféle típustervek 


FENT d 


kidolgozása, illetve hazai viszonyokra történő adap- 


tálása a korszerű, időtálló és esztétikus szerkezeti, 
gépészeti stb. megoldások elterjesztése érdeké- 
ben. De része a napenergia-termelés, illetve amint 
erre az MVM lehetőséget teremt, a lokális megúju- 
lóenergia-termelők és -fogyasztók összekapcso- 
lásával energiaközösségeketis létrehozunk. 


Mintaprojekteket indítunk az érintett kerületekkel 
közösen egy-egy konkrét paneles technológiával 
épült épülettömb átfogó felújítására (nagyjából 

az óbudai Faluház mintájára, de a közben eltelt tíz 
év tapasztalatait, illetve a külföldön felgyűlt isme- 
reteket hasznosítva), ami alapján finomhangolha- 
tók a további intézkedések. 


A közös használatú, félig privát, félig nyilvános 
terek megújítása, a földszinti zónák rendezése 
hazánkban eddig nem kapott kellő figyelmet, 
pedig a környező közterületekkel együtt nagy 
lehetőség az életminőség javítására. 


A bevonható források nagyságától függ, hogy 


a fentieket a Fővárosi Önkormányzat részéről 
további pénzügyi támogatással is ki tudjuk-e 
egészíteni (hitelgarancia, kedvezményes hitel, 
közvetlen pályázati források). 

56 TÁRSASHÁZAK TÁMOGATÁSA 


A társasházi lét számos frusztráció forrása. 
A Főváros azonban képes segíteni! 


Budapest lakóinak nagy hányada társasházban 
él. Sajátos problémáikkal Budapest vezetése 
soha nem foglalkozott, miközben a polgárok dön- 
tő többségének legértékesebb vagyontárgya 

az otthona. A városi lakóépületek állapota szá- 
mos városképi, energiahatékonysági, közbizton- 
sági, általános lakhatási és élhetőségi kérdést 

is felvet. 


A társasházi lakások tulajdonosainak együtt kell 
működniük a ház egésze és a közös tulajdonban 
álló részek miatt. Több mint egymillió budapesti 
nagyon jól tudja, ez milyen nehéz és frusztráló, 
milyen gyakran siklanak ki jó kezdeményezések 
a közömbösség miatt. Ezen a tudás megosztásá- 
val és a cselekedni kész szereplők támogatásá- 
val változtatni tudunk. 


Felállítjuk a Főváros társasházi tanácsadó 
irodáját, amely a felhalmozott szaktudás- 
ra építve műszaki és jogi tanácsadással, 
koordinációval segíti a társasházakat. A jó- 
gyakorlatokat online is elérhetővé tesszük. 
Közzétesszük a felelős társasházi gazdál- 
kodási jógyakorlatok útmutatóját, 

ami bemutatja, mit tegyen a társasház 

a megtakarításaival, a ház állapotától 
függően milyen beruházásra hogyan 
készüljön fel. Rábírjuk a bankokat, hogy 
dolgozzanak ki egyedi társasházi pénzügyi 
konstrukciókat, tegyék közérthetővé 

a hitelezési gyakorlatukat. 

Az 1945 előtt épült társasházak — bár rész- 
leteikben egyediek — jellemzően hasonló 
műszaki problémákkal küzdenek. A beázó 
tető, az elavult vízvezetékek és elektro- 
mos rendszer mellett a lakóközösségek 
kevés figyelmet és pénzt tudnak fordítani 


az energetikai korszerűsítésre vagy az 


építészeti értékek megóvására. Uniós tá- 
mogatások biztosítását kezdeményezzük 
a kormánynál azzal a céllal, hogy pályázati 
támogatásokkal, illetve tanácsadással 
segíthessünk. 

EH Kezdeményezzük a társasházi törvény 
módosítását annak érdekében, hogy 
a minősített többség elegendő legyen a 
tetőtér-beépítéshez (új albetétek létre- 
hozásához), ezzel ösztönözve a leromlott 
állapotú belvárosi lakóházak megújulását. 


Lakhatás [ Otthonteremtés 


57 LAKÁSSZÖVETKEZETEK 


Támogatjuk a nagyvárosi lakhatás megoldá- 
sának korszerű formáit, segítjük alakáshoz 
jutást, lakásfenntartást és a közösségépítést. 


A lakásszövetkezetek magyarországi gyakorlata 
kevéssé vonzó, sokak számára negatív tapasz- 
talatokat hordoz. Az európai példák azonban 

azt mutatják, hogy igenis alkalmasak arra, hogy 
kisebb kezdőtőkével lehessen lakást építeni, vagy 
a piacinál kedvezőbb bérleti díjakkal biztosítani a 
lakhatást. 


A szövetkezeti modellben a szövetkezet tulaj- 
donában van az ingatlan egésze vagy a közös 
terek, magában a szövetkezetben rendelkeznek 
tulajdonrésszel a résztvevők. Így a szövetkezet- 
nek jóval nagyobb a cselekvési szabadsága, mint 
egy társasháznak. Az épületek és a közösségi 
terek üzemeltetése és fenntartása is közösségi 
formában történik. Új építés esetén a szövet- 


kezeti modell lehetővé teszi, hogy a résztvevők 
egy kisebb összeggel szálljanak be az építkezés 
költségeibe, majd a bérletidíj-befizetések fedez- 
zék a szövetkezet által felvett hitelt és az ingatlan 
fenntartását, nem a lakóknak kell egyenként hitelt 
felvenniük. A lakhatás biztonsága hasonló a saját 
tulajdonú lakáshoz, de összességében kisebb 
tőkebefektetést igényel. Bécsben kiterjedten és 
sikeresen működik ez a modell. 


Ez a forma lehetővé teszi azt is, hogy egyedi igé- 
nyekkel rendelkező csoportok az életformájuk- 
nak megfelelő lakásokat építsenek (sok család 
nagy közösségi terekkel, egyszülős családok 
közösségi szolgáltatásokkal, idősek stb.), vagy- 
is a mostaninál rugalmasabb és innovatívabb 
lakhatási megoldásokhoz vezethet. Az európai 
tapasztalatok szerint, a lakásszövetkezetek 

az ingatlanfejlesztési piacon megrendelőként 
fellépve ahhoz is hozzájárulnak, hogy jobb 


minőségű, változatosabb és tartósabb értéket 
képviselő épületállomány alakuljon ki. 


A felállítandó tanácsadó irodán keresztül 


JT műszaki és jogi tanácsadással, koordináci- 
óval segítjük a lakásszövetkezetek létre- 
hozását, működését; 

WHI — jógyakorlatokat gyűjtünk és teszünk közzé, 
támogatjuk a tapasztalatcserét; 

HHi együttműködünk a pénzintézetekkel a fi- 
nanszírozási konstrukciók kidolgozásában; 

JE az ingatlanfejlesztőkkel, építőipari vállal- 
kozókkal együttműködünk a megvalósítás 
érdekében; 

B mintaprojekteket indítunk, segítjük a szö- 
vetkezeti tagok egymásra találását, a jogi 
konstrukció kidolgozását, a megállapodást 
a pénzintézetekkel és építőipari vállalkozá- 
sokkal. 


Lakhatás [ Otthonteremtés 


 AZDASÁGFEJLESZTÉS 
9 


VALÓDI GAZDASÁGFEJLESZTÉS 


Budapestre ma sokan úgy tekintenek, mint forráshiányos, 
sőt ,kivéreztetett" városra. 


Kétségtelen tény: az elmúlt években több olyan sokkhatás érte a fővárost, amely 
a költségvetési egyenlegére is kihatott; elég, ha a Covid-járványra, a kormány 
által megnövelt szolidaritási adóra vagy a drasztikusan emelkedő energiaárakra 
gondolunk. Az is tény, hogy a kormáry elvont forrásokat, Lázár János pedig még 
azokat a fejlesztéseket is leállította Budapesten, amelyekre lett volna uniós pénz. 


De valóban ennyire kiszolgáltatott lenne Budapest, hogy csak a kormánytól 
vagy az Európai Uniótól érkező forrásokon múlik, mit tud megvalósítani? 

És valóban nem tehet mást a főpolgármester, mint hogy áldozatként tehetet- 
lenül széttárja a kezét? 


Mi azt valljuk, van másik út - amellett, hogy a kormánnyal a káros pártpolitikai 
csaták lezárása és az uniós források minél nagyobb arányú megszerzése 
továbbrais cél kell maradjon. 


Kezdeményező hozzáállással, proaktív gazdaságfejlesztési lépésekkel, 

a városban rejlő gazdasági és innovációs potenciál kiaknázásával a város 
a teljes kiszolgáltatottság helyett nagyobb mértékben támaszkodhat saját, 
belső erőforrásaira. 


Ehhez az szükséges, hogy Budapest vezetése rendelkezzen vízióval a város 
jövőjére vonatkozóan, és saját figyelmét ne kizárólag az önkormányzati tör- 
vény által előírt kötelező feladatok ellátására fordítsa, hanem építsen szö- 


vetséget mindazokkal, akik a várost fejlesztik, akik Budapesten hozzáadott 


értéket teremtenek: ingatlanfejlesztőkkel, nagyvállalatokkal, a kutatás- 
fejlesztés és innováció szereplőivel, különös tekintettel az egyetemekre. 


Budapest egyetemváros, de egyetemeinek ma alig van kapcsolata 

a várossal és egymással. A főváros pedig nem aknázza ki mindazt a tudást 
és innovációs potenciált, amit egyetemei, egyetemi dolgozói és hallgatói 
jelentenek. Pedig éppen az itt megjelenő kutatás-fejlesztési tevékenység 
és az itt koncentrálódó tudástőke az, amire Budapest építhet. 

Ezeket a magas hozzáadott értéket előállító, tudásintenzív iparágakat és 
szolgáltatásokat kell minél nagyobb arányban Budapestre vonzani a mes- 
terséges intelligenciától a kreatív iparágakon vagy épp a robotikán át a bio- 
technológiáig annak érdekében, hogy Budapest gazdasági téren is fel tudja 
venni a versenyt Európa és a világ többi városával, ne veszítse el tehetséges 
fiataljait, megőrizze és javítsa azitt élők életminőségét. 


Ennek érdekében a városvezetésnek aktívan kell tennie, a fővárost nemzet- 
közi színtéren képviselnie, Budapestet nemzetközi környezetben is megjele- 
nítenie. 


Továbbrais építeni szükséges a gazdaság egyik húzóágazatára, a turizmus- 
ra, ahol szintén túl kell lépni a kötelező feladatkörökön: a budapesti turisztikai 
és gasztronómiai élet azon szereplőinek, akik jó hellyé teszik ezt a várost, 
és akik nemzetközi jó hírünket keltik, tudniuk kell, hogy a városvezetés part- 
nerként tekint rájuk és segít abban, hogy vállalkozásukat felvirágoztassák. 
Ehhez a párbeszédhez meg kell teremteni a szükséges fórumokat. 


Természetesen a fővárosnak továbbra is fel kell tudnia használni az érkező 
uniós forrásokat, de lehetőség szerint sokkal nagyobb mértékben olyan 
célokra, amelyek hatékonyan orvosolják a budapestiek valódi problémáit. 

A belváros turisztikailag frekventált tereinek fejlesztése helyett a forrásokat 
elsősorban a külső kerületekre kell fordítani. A forrásfelhasználás megala- 


pozásához pedig terveztetni kell, hogy a felszabaduló összegek, máshol 


bedőlt, visszaadott projektek esetén legyen milyen tervek alapján lehívni 

a pénzt, és akár nemzetközi pályázatokon is sikeresen szerepelni. A legsike- 
resebb projektek mindig azok, amelyeknek az előkészítettsége olyan szintű, 
hogy a forrás rendelkezésre állásakor már az első kapavágástis meg lehet 
tenni. A következő 5 évben folyamatosan ilyen projekteket kell előkészíteni. 


Ami pedig a kormánnyal való viszonyt illeti: Budapest főpolgármesterének 
minden esetben a főváros érdekeit kell képviselnie a kormányzat különféle 
szintjeivel folytatott tárgyalásokon is. Reális, gondosan előkészített tervek- 
kel, megalapozott tárgyalási pozícióval van arra esély, hogy ez sikerrel járjon. 
Különösen hasznos e tekintetben, ha a főpolgármester nem harcállásként 
használja a fővárost, ahonnan a következő miniszterelnöki választásra felké- 
szül, hanem kizárólag Budapest érdekei szerint tárgyal, próbál megállapodni 
és vállal nyilvános konfliktust, amikor az a legcélravezetőbb. 


Gazdasági programunk konkrét vállalásai, intézkedései két főbb alprogram- 
hoz kapcsolódnak. 


I, Új lendületet Budapestnek! programunk célja, hogy támogassa 
a fővárosban rejlő gazdasági, innovációs és kreatív lehetőségek kiaknázását, 
és új lendületet adjon Budapest gazdaságfejlesztésének. 


2. Büszkeségünk: Budapest programunk célja, hogy Budapest 
turizmusának régóta fájó pontjait orvosolja úgy, hogy annak elsődleges 
haszonélvezői a budapestiek legyenek. 


VALÓDI GAZDASÁGFEJLESZTÉS 


UJ LENDÜLETET 
BUDAPESTNEK! 


Ha beleolvasunk a 150 évvel ezelőtti, a Budapest városegyesítésének kör- 


nyékén megjelent napilapokba és folyóiratokba, több alkalommal találkozunk 
a , világváros" kifejezéssel. Igen, Budapest egyesítői és akkori lakosai azt 
vallották, hogy Magyarország fővárosának világvárossá kell válnia, amely 
gazdagságában, innovációs képességében, modernitásában, életszínvona- 
lában és szépségében nem marad el Európa vezető városaitól. 


Ez a szándék öltött testet végül a kontinens első metrójában, ez tette világhí- 
rűvé a magyar malomipart, ezért építettük fel a világ legnagyobb lánchídját, 
a régi Erzsébet hidat. Ebből a tenni akarásból és hitből született meg 

az a Budapest, amelynek máig csodájára jár a világ. 


De mi a helyzet a mai Ganz Ábrahámokkal, Csonka Jánosokkal, Mechwart 


Andrásokkal? A vállalkozókkal, az új ötletek megálmodóival, azokkal, akik 
értéket teremtenek Budapesten? Vajon teret és lehetőséget kapnak-e 
a kibontakozásra? 


És hová pozicionáljuk ma Budapestet a városok versenyében akkor, amikor 
Bécs lassan elérhetetlen távolságba kerül, sőt már Pozsony is előzni látszik 
minket? 


Nem lehetünk kishitűbbek azoknál, akik Budapest születésekor világváros- 
nak álmodták meg a fővárost. Eleinkhez hasonlóan szövetségre kell lépnünk 
fejlesztőkkel, vállalkozókkal, innovátorokkal annak érdekében, hogy kiaknáz- 
hassuk a városban szunnyadó gazdasági potenciált. 


BUDAPEST 


Önálló gazdaságfejlesztési szervezetet 
hozunk létre annak érdekében, hogy Buda- 
pest az európai és világtrendek ismeretében 
folyamatosan nyomon kövesse és proaktí- 
van alakítsa gazdaságának fejlődését. 


Budapest nem maradhat le Pozsony, Prága, 
Tallinn vagy Varsó mögött, ezért legalább olyan 
tudatossággal kell foglalkozunk fővárosunk gaz- 
daságával, ahogy ezek a városok teszik. 


Ezért létrehozzuk a Budapest Gazdaságfejlesz- 
tési Központot, egy olyan professzionális szak- 
mai szervezetet, amelynek feladata, hogy 


HI együttműködéseket építsen ki vállalkozói 
szervezetekkel, egyetemekkel, nagyválla- 
latokkal; 

HI nyomon kövesse a főbb gazdasági sze- 
replők, ágazatok működésének hatását 


GAZDASÁGFEJLESZTÉSI KÖZPONT 


a fővárosra, illetve a fővárosi tevékenysé- 
gek hatását ezeknek a szereplőknek 

a működésére, egyben szakpolitikai, gaz- 
daságfejlesztési javaslatokat dolgozzon ki; 
aktívan képviselje Budapestet a nemzet- 
közi térben, vonzzon be forrást, fogalmaz- 
za meg és képviselje Budapest fejlesztési 
lehetőségeit; 

kapcsolatokat építsen ki hazai és nemzet- 
közi ingatlanfejlesztőkkel és befektetőkkel 
annak érdekében, hogy a magántőkében 
rejlő városfejlesztési potenciális kiaknáz- 
ható legyen; 

kövesse nyomon az egyetemeken zajló 
innovációs tevékenységeket, és támogas- 
sa a budapesti kutatás-fejlesztési poten- 
ciálra, a tudástőkére alapozó ágazatok, 
vállalatok megtelepedését; 

vonzza Budapestre azokat a magas 


24k 


hozzáadott értéket előállító vállakozáso- 


kat, amelyeket a budapesti életminőség, 
egyetemi szféra és innovációs környezet 
mellett lehetséges; legyünk versenyben 


Tallinn-nal és Varsóval! 


Valódi gazdaságfejlesztés I Új lendületet Budapestnek! 


Új szintre emeljük az együttműködést 

a felsőoktatási intézményekkel annak érde- 
kében, hogy a város gazdasága és polgárai 
profitálhassanak a budapesti tudástőkéből. 


Budapest egyetemváros, felsőoktatási intéz- 
ményei ma mégis szigetszerűen működnek. Alig 
van kapcsolatuk a városvezetéssel, az itt műkö- 


dő gazdasági szereplőkkel, az egyetemeken és 


kutatóintézetekben megszülető tudás és innová- 
ció pedig csak kevéssé gazdagítja a városlakók 
életét. Óriási kihívást jelent a fővárosban tanuló 
tehetséges fiatalok itthon tartása is: sokan külföl- 
dön próbálnak szerencsét közülük. 


Itt az idő ezen változtatni! Használjuk az egye- 
temeken, kutatóintézetekben koncentrálódó 
tudást arra, hogy magas hozzáadott értéket 
előállító, tudásintenzív iparágakat, szolgáltatá- 
sokat vonzzunk Budapest gazdaságának élén- 
kítése érdekében. Teremtsünk élő kapcsolatot 

a fővárosi cégek és az egyetemek között, hogy 
az egyetemi innovációk a városlakók életében is 
megjelenjenek. 


Fontosnak tartjuk, hogy az alapítványi fenn- 
tartású egyetemek kuratóriumában — a vidéki 
városokban működő egyetemekhez hasonlóan — 
helyet kapjanak a főváros delegáltjai. 


A Made in Budapest védjegy fel- és meg- 
ismerhetővé teszi mindazt az értéket, 
amelyet Budapesten állítottak elő azért, hogy 
támogassuk az innovatív, kreatív vállalkozá- 
sok, ágazatok működését a fővárosban. 


Budapesten ma számos termék készül a bi- 
ciklitől a csokoládéig, és számos szolgáltatás 
központja található itt a biciklis futároktól az új, 
innovatív applikációkig. Sokszor maguk a buda- 
pestiek sem tudják, hogy egy általuk rendsze- 
resen vásárolt termék vagy épp kedvenc filmjük 
egy részlete mind-mind a fővárosban jött létre. 
Eljött az idő, hogy láthatóvá tegyük, mennyi 
érték születik nap mint nap Budapesten az itt 
dolgozók munkája révén! Ez már csak azért is 
fontos, hogy választási helyzetben - lokálpat- 
riótaként — a budapesti termék, szolgáltatás 
mellett tegyük le a voksot. 


Ezért létrehozzuk a Made in Budapest márka- 
megjelölést, amit minden olyan magas minőségű 
termék és szolgáltatás viselhet, amelyet Buda- 
pesten hoztak létre. 


Ezek a termékek, szolgáltatások promóciós lehető- 
ségeket, például vásári megjelenési lehetőségeket, 
marketingtámogatástis kapnak majd, és bevonjuk 
őket a budapesti kedvezmények körébe is. 


Elsősorban olyan ágazatokat fogunk ezzel a véd- 
jeggyel támogatni, mint a kreatívipar, a zöldgaz- 
daság, illetve más, magas hozzáadott értékű 

terméket előállító szektorok. 


132 év után a Csepel Művek legyen újra 
a városfejlődés motorja! 


A Csepel Művek területén 1892 óta zajlik ipari 
tevékenység, ekkor hozta létre Weiss Manfréd 

a mai gyárváros elődjét. Ez az ipar- és városfejlő- 
dés szempontjából is páratlanul értékes örök- 
ség ma parlagon hever. A Művek területe szinte 
teljesen magánkézben van, a tulajdonviszonyok 
kaotikusak, az épületek és az utak állapota romlik, 
közös képviselet vagy menedzsment nincs. 
Ugyanakkor ma is komoly ipar van itt jelen, saját 
erős fejlesztésekkel. 


A célunk egy olyan mintaprogram indítása, amely 
a Csepel Műveket több, mint 130 év után újra egy 
modern világváros innovációs negyedévé emeli. 
Az ipari tevékenységeket összefogó szervezettel 
tudatos szolgáltatásfejlesztés indítható, városi 
funkciókkal és helyszínekkel, illetve az örökség 


CSEPEL MÜ 
MINTAPROGRAN 


bemutatásával. A tulajdonviszonyok rendezésével 
és a közterületek fejlesztésével az ipari és városi 
kapcsolatok is fellendíthetők, ami a Műveket újra 
Csepel és a főváros motorjává formálhatja. 


A tervezett fejlesztések: 


IE a Művekben ma is működő ipari tevékeny- 
ség koordinált fejlesztése, klaszter és ipar 
4.0 mintaprogram létrehozása; 

fuzaj az ipari tevékenységet kiegészítő szolgál- 
tatások és kereskedelem fejlesztése, 
a terület bekapcsolása a város életébe; 

[ed mintavárosrész létrehozása: ipari zóna 
városi élettel; 

[6 A Csepel Művek örökségére épülő város- 
fejlődés támogatása; 


Csepel Művek Tudásközpont és Múzeum 


az örökség, a jelenlegi tevékenység és a 
jövő bemutatására; 

az épített örökség védelme és fejlesztése 
a tulajdonosokkal együttműködésben; 

az utak és közterületek tulajdonviszonyai- 
nak és fenntartásának rendezése; 

a Duna-part és a közterületek összekap- 
csolása Csepel központjával. 


Valódi gazdaságfejlesztés I Új lendületet Budapestnek! 


VALÓDI GAZDASÁGFEJLESZTÉS 


BÜSZKESÉGÜNK: 
BUDAPEST 


Büszkék vagyunk Budapestre, és szívesen fogadunk mindenkit a világ Célunk tehát nem lehet más, mint hatékonyan fellépni a turizmus negatív ha- 
bármely pontjáról, aki azért érkezik ide, hogy felfedezze, megismerje, tásai ellen, és kezdeményezőkérnt élen járni abban, hogy Budapest az olcsó 
néhány napra elmerüljön a forgatagában. tömegturizmus helyett a jó ár-érték arányú minőségi élmények irányába 


fejlődjön. 
A turizmus Budapest egyik legfontosabb, nemzetközileg versenyképes 
gazdasági ágazata. Munkahelyeket teremt és az idegenforgalmi adó révén 
közvetlenül, a városmárka erősítésén keresztül pedig közvetetten is hozzájá- 
rul Budapest fejlődéséhez. 


A turizmusnak árnyoldalai is vannak azonban, melyekkel a városvezetésnek 
foglalkoznia kell: a turisták által használt járművek, az Airbnb miatt kiürülő 
városrészek, vagy épp a bulinegyed együttélési problémái sem lehetnek 
csupán kerületi ügyek. 


62 BUDAPEST ELSŐ LÁTÁSRA 


Hozzuk rendbe nagy pályaudvaraink előte- 
reit és aluljáróit, valamint a repülőtéri beve- 


zető út környezetét, hogy méltóvá váljanak 
Budapesthez! 


Mi, akik Budapesten élünk, pontosan tudjuk, 
hogy városunk sokkal szebb, mint amit a Déli 
pályaudvar a mai állapotában sugall, sokkal ren- 
dezettebb, mint a Keleti pályaudvar környéke, 
és sokkal jobb élményeket tartogat, mint amit 


a repülőtéri úton érkező turista először gondolna. 


A hazaérkezők és az idelátogatók első élménye 
azonban mégiscsak a reptéri út vagy valamelyik 
nagy pályaudvar. Itt az idő, hogy emeljünk ezek 
környezetének színvonalán azért, hogy Buda- 
pest már első látásra felemelő élményt nyújtson 
nemcsak a turistáknak, de a hazatérő budapes- 
tieknek is. 


Ezért a MÁV-val együttműködve rendezzük 

a Keleti és a Nyugati pályaudvar környezetét, 
aluljáróit, és felszámoljuk a Déli pályaudvar tart- 
hatatlan állapotát. 


Ezeken kívül eltávolítjuk a reptéri út mentén tob- 
zódó reklámtáblákat, rendezzük a közterületet 


és élményszerűbbé tesszük a bevezető utat, pél- 
dául köztéri műalkotások elhelyezésével. A repü- 
lőtéri buszflotta lecserélésével azt is megoldjuk, 
hogy végre a csomagok is elférjenek a buszon. 

Tegyük a Nagyvásárcsarnokot olyan hely- 
lyé, amelyet valóban minden magyarnak 
és külföldinek fel kell keresnie, ha a magyar 


konyha vagy termelői élelmiszereink leg- 
javát akarja megkóstolni és hazavinni. 


A Budapestről szóló útikönyvek kötelezően fel- 
keresendő látnivalóként tüntetik fel a Nagyvásár- 
csarnokot, mint a magyar gasztrokultúra emble- 
matikus helyszínét. De tényleg a gyrosos lángos, 
a túlárazott gagyi szuvenírek tömkelege vagy a 
leárazott csirkefarhát lenne a magyar gasztrokul- 
túra csúcsa? A magyar konyhához 

és Budapesthez ez méltatlan. 


Ezért megújítjuk a Nagyvásárcsarnokot. 
HI Új, korszerű arculatot vezetünk be, és 


kialakítjuk az üzletek egységes, magas 
színvonalú megjelenését. 


NAGYVÁSÁRCSARNOK: 
A MAGYAR GASZTRONÓNIA FELLEGVÁRA 


Fejlesztjük a piac kínálatát: a magyar ter- 


melői élelmiszerek legjavát kínáljuk itt. 

A felső szintet elfoglaló bóvli-szuvenír ka- 
valkádot felszámoljuk, helyette hazai kéz- 
műveseknek, dizájnereknek adunk teret. 


Számos nyugati példához hasonlóan olyan 
minőségi bisztrókínálatot alakítunk ki, 
amelynek révén valóban a magyar ízvilág- 
gal ismerkedhetnek meg az idelátogató 
turisták, és ami megfizethető a budapesti- 
ek számára is. 

A fővárosi szórakozónegyed megőrzendő 
érték Budapest számára — gasztronómi- 
ájának, nappali életének fejlesztésével 

és az együttélési szabályok közös fejlesz- 
tésével. 


A Belső-Erzsébetvárosban kialakult szórakozó- 


negyed nemzetközi hírű vonzereje a fővárosnak. 


Létrejöttének a története is egyedülálló, hiszen 
alulról szerveződő kezdeményezések soroza- 
tával, üresen kongó épületek és udvarok 
helyén alakult ki az az életteli, nyüzsgő város- 
rész, amelyiket ma csak Bulinegyednek hívunk. 
Ez a városrész és az a turisztikai, gazdasági 
potenciál, amit képvisel, érték egész Budapest 
számára. A főváros vezetésének ennek tuda- 
tában kell együttműködést kezdeményeznie 

a szórakozónegyed üzemeltetőivel és a helyi 
közösséggel a negyed fejlesztésének és fenn- 
tartásának érdekében. 


Ugyanakkor a mai állapotok gyakran aggasztóak, 
úgy a köztisztaság, mint a közbiztonság terü- 
letén. Utcai drogárusítás, hiénataxik, közterületi 
káosz és kosz - van teendő, mielőtt Budapest 
piroslámpás negyedévé válik ez a terület. 


Szükséges felvállalni a helyi szervezetekkel kö- 
zösen a városrész nappali életének fejlesztését, 
olyan funkciók meghonosítását, amelyek 
támogatják a Bulinegyed integrált fejlődését, 
miközben megőrzik annak egyedi karakterét. 

A közrend, a köztisztaság és a közbiztonság 
érdekében a kerülettel, a szórakozóhelyekkel 
és a rendőrséggel közösen új programok szük- 
ségesek. 


A budapesti szórakozónegyed Így nemcsak 
egy szórakoztató-központ, hanem a város élő, 
nyüzsgő kulturális életének is emblematikus 
helyszíne maradhat. 


65 EGYÜTT ÉLŐ TURIZMUS 


A turizmus fontos ágazat Budapest gazdasá- 
gában, de az együttélés szabályai mindenki- 
re vonatkoznak. A turizmus hasznát arra kell 

fordítanunk, hogy azokat kompenzáljuk, akik 
a kényelmetlenségekből is részesülnek. 


Bár a néhány nagyvárosban és kiemelt turisztikai 
célpont környékén tapasztalható , túlturizmus" 
jelensége Budapesten szerencsére még nem 
általános, a tömeges idegenforgalom bizonyos 
káros jelenségeit már a fővárosiak is megtapasz- 
talják. 


Ahhoz, hogy a turizmus ne bosszúságot és ké- 
nyelmetlenséget okozzon, felül kell vizsgálnunk 
a különböző szabályozókat: 


Ilyen elsősorban a turisták által használt jár- 
művekre vonatkozó szabályozás a városné- 
ző buszoktól kezdve a segwayekig, melynek 
átfogó szabályozását fogjuk kialakítani. 
Felülvizsgálatra szorul a hazai Airbnb- 
szabályozás is, hiszen az így hasznosított 
lakások kiszorulnak a lakáspiacról, kiesnek 
az albérleti kínálatból, ezáltal hozzájárulnak 
a kínálat csökkenéséhez és az albérleti 
díjak, ingatlanárak emelkedéséhez. 


Kezdeményezzük a beszedett idegenfor- 
galmi adó felhasználásának méltányosabb 
elosztását. A turizmusból származó bevé- 
teleket elsősorban az attrakciók fejleszté- 
sére, a külső kerületek turisztikai kínálatá- 
nak erősítésére és a turizmussal érintett 
kerületekben a káros hatások csökkenté- 
sére fordítjuk. 

BUDAPEST SZABAD, SZÍNES KULTÚRÁJA 


Budapest nemcsak Magyarország, hanem vitathatatlanul a magyar kultúra 
fővárosa is. Mindemellett jellegzetesen közép-európai város, illetve a kulturá- 
lis sokféleséget befogadó és megjelenítő kozmopolita világváros is. Buda- 
pestnek megvan a maga összetett, felismerhető kulturális arculata, amely- 
nek fontos pillére a bőséges színházi és múzeumi kínálat, a színes 

és változatos programok, a város fürdőkultúrája és gasztronómiája. De en- 
nek a kultúrának a része Budapest atmoszférája, egyedülálló városi látképe 
és — még az elhanyagoltságábanis páratlan — építészeti öröksége is Buda- 
pest szépségélménye. 


Budapest megannyi belső történetből, személyes, családi és városi legendá- 
ból, sokszínű hagyományokból épülő, valóban egyedi kultúra. Ma ennek csak 
töredéke ismert azonban a világ, sőt a budapestiek számára is; szinte csak 
azok az elemei, amelyek a történelmi Budapesthez, a belső kerületekhez 
kötődnek. A Körúton túli kerületek, mint Csepel, Soroksár, Rákospalota vagy 
Pesterzsébet saját történetei, városmeséi sokszor még a helyiek számára is 
a rácsodálkozás, a felfedezés élményét nyújtják. 


A színes és pezsgő kulturális élet a kreatívipar egyik első számú megren- 
delője, táplálója és kísérleti terepe. A budapesti gazdaság fejlesztésének 
egyik motorja lehet a kreatívipar fejlesztése. Ehhez a sokszínű kulturális élet 
elsődleges jelentőségű. 


Amikor tehát Budapest kultúrájának fejlesztéséről gondolkodunk, akkor 


az a feladatunk, hogy megtartsuk és megvédjük e kultúra szabadságát 

és sokféleségét. A kultúra sem lehet pártpolitikai csatározások áldozata. 
Feladatunk, hogy ezt a különleges, egyedülállóan gazdag és változatos ka- 
raktert felfedezhetővé, átélhetővé tegyük elsősorban a helyiek, a budapes- 
tiek számára, erősítve az otthonosságérzetüket. Budapestiként kell megért- 
sük és megszólítsuk a pestiek, budaiak, óbudaiak, a belső és külső kerületek 
lakóinak összességét, és tisztelnünk kell változatos, összetett kötődésüket 
ehhez a különleges városhoz. Így őrizhetjük meg azt a kulturális sokszínűsé- 
get és identitást, ami a város legfőbb vonzereje, és mindannak az összetartó 


ereje, amit ma úgy ismerünk: Budapest. 


Kulturális programunk elemei négy főbb témakörhöz, 
alprogramhoz kapcsolódnak. 


I, Elérhető kultúra programunk célja, hogy Budapest sokszínű és válto- 
zatos kulturális kínálatát hozzáférhetővé, megfizethetővé, megismerhetővé 
tegyük a budapestiek számára, visszaadjuk a városlakóknak azokat a kultu- 
rális szolgáltatásokat, ahonnan az idők folyamán kiszorultak, vagy amelyek 
máig nem követték megfelelő ütemben a használók megváltozott igényeit. 


2. Budapest élő öröksége programunk célja, hogy reflektorfénybe 
helyezze, mai kontextusában bemutassa, a budapestiekkel megismertesse 
városunk egyedülálló kulturális örökségét. Párbeszédet kezdeményezünk 

a főváros lakóival Budapest múltjáról, jelenéről és jövőjéről, és megismertetjük 
ennek az örökségnek a velünk élő, de kevesek által ismert rétegeit, történeteit. 


J. Kreatív közterek programunk célja, hogy a művészet és a dizájn 
segítségével aktivizáljuk a város ma még üresen álló, leharcolt, elhagyott 
tereit. Legyen szó aluljárókról, külvárosi csomópontokról, üresen álló üzlet- 
helyiségekről vagy elhagyott gyárcsarnokokról, Budapest legyen a kreatív 
alkotók otthona. Olyanoké, akik képesek arra, hogy mindenki számára izgal- 
massá, élővé és otthonossá varázsolják ezeket a tereket, ha támogatást 

és lehetőséget kapnak a város vezetésétől. 


k, Újranyitást! programunk arra irányul, hogy visszaállítsuk Budapest 
kulturális kínálatának teljességét, elsősorban a családok számára fontos 
szabadidős lehetőségek gazdagításával, befejezzük a félkész kulturális 
beruházásokat, újranyissuk a bezárt múzeumokat, és végre ismét működjön 
vidámpark a fővárosban. 


BUDAPEST SZABAD, SZÍNES KULTÚRÁJA 


ELÉRHETŐ KULTÚRA 


A virágzó kulturális élet kulcsa a kultúrához való hozzáférés: a városi kultúra 
attól lesz autentikus, valóban budapesti, ha a budapestiek maguk művelik 
és élvezik azt. 


Ma mégis azt tapasztaljuk, hogy ilyen vagy olyan okokból éppen a budapes- 
tiek azok, akik nem tudnak megfelelően élni Budapest kulturális sokfélesé- 
gével. A munkanapokhoz nem igazodó múzeumi, könyvtári nyitvatartási idők, 
a turistákkal túlzsúfolt fürdők, a színházi, múzeumi és koncertjegyek árai, 
vagy éppen a belvárosból a hazajutás nehézségei mind-mind odavezetnek, 
hogy a kulturális intézmények nehezen jutnak közönséghez, a közönség 
pedig nehezen jut kultúrához. 


Ezért az elsődleges feladat, hogy a kultúra hozzáférhetőségén javítsunk, 
legyen szó a kínálat áttekinthetőségének, megismerhetőségének biztosítá- 
sáról, a kultúra megfizethetőségéről, az intézmények és produkciók akadály- 
mentességéről vagy épp arról, hogy a külső kerületekben elérhető kulturális, 
szabadidős és szórakozási lehetőségek sorát bővítsük. 


váljon a kultúra elérhetővé minden buda- 
pesti lakos számára, adjunk lehetőséget 

a főváros lakóinak, hogy minél jobban meg- 
ismerjék Budapest kulturális intézményei- 
nek kínálatát! 


A főváros kultúrájának elérhetővé, hozzáférhető- 
vé tétele érdekében vállaljuk, hogy Kultúrkupont 
vezetünk be: 2025-től évente minden bejelentett 
budapesti lakcímmel rendelkező lakos számára 
10 000 forint értékű éves utalványt biztosítunk 

(a Budapest klubkártyára feltöltve). Ezt az össze- 
get az év során felhasználhatja a fővárosi fenn- 
tartású intézmények kulturális és szabadidős 
programjainak igénybevételére. 


Kiterjesztjük a budapesti lakosok számára elér- 
hető kedvezmények körét is, és kölcsönös érde- 
keltségen alapuló megállapodásokat kötünk azitt 
működő állami vagy magánfenntartású kulturális 


intézményekkel, hogy a budapestiek 

minél kedvezőbb áron látogathassák ezeket. 
Legyen olcsóbb a budapesti fiataloknak 

a Sziget Fesztivál, jussanak el többször a fővá- 
rosiak is az Operába, látogassák gyakrabban 
múzeumokat! 


A kulturális programkínálat átláthatósága 
érdekében 2025-től minden, Budapesten 
megrendezendő kulturális, gasztronómiai és 
sportrendezvényt egy közös, összbudapesti 
programnaptárban teszünk könnyen kereshe- 
tővé és megismerhetővé. Érjen véget a hosszas 
keresgélés, szűnjön meg a bosszankodás az el- 
szalasztott lehetőségek miatt! Minden program- 
ról tájékoztatást adunk, ahogyan az is tudható 
lesz, melyik programhoz nem szükséges nyelv- 
ismeret, vagy melyiket lehet akadálymentesen 
igénybe venni. 


Van egy olyan brandje Budapestnek, ami ösz- 
szeköti a baby boomereket a Z generációval. 
Ez a Sziget Fesztivál. Olyan együttműködést 
alakítunk ki a szervezőkkel, ami minden 
budapesti fiatal számára elérhetővé teszi 

a Sziget-élményt. Mert kell egy hét együttlét! 


Meghosszabbítjuk a Sziget Fesztivál 
szervezőivel korábban a Hajógyári-sziget 
fővárosi önkormányzati tulajdonban lévő 
területeinek használatával kapcsolatban 
kötött megállapodást, ami hosszú távonis 
biztosítja a rendezvény kiszámítható meg- 
rendezésének feltételeit. 

Közös finanszírozásban gondoskodunk 

a Hajógyári-szigetre vezető K híd régóta 
halogatott felújításáról. 

Elérjük, hogy a 30 év alatti budapesti fiata- 
lok 30 százalék kedvezménnyel vásárol- 
hassanak napijegyet a fesztiválra. 


68 BUDAPEST SZABAD SZÍNHÁZAI 


Budapest kulturális kínálatának alapjai 

a városban működő színházak, azonban az 
utóbbi évek kultúrharca ezt a területet is 
elérte. A színházi élet is a pártpolitika játszó- 
terévé vált, a kiszámíthatatlan kormányzati 
intézkedések pedig veszélyeztetik a művé- 


szi szabadságot. 


Garantáljuk a budapesti színházak függetlenségét, 
nem szólunk bele a Fővárosi Önkormányzat által 
fenntartott színházak művészi koncepciójába, 

és ezt más szereplőknek sem hagyjuk. A Főváros 
által kiírt pályázatokról kizárólag szakmai alapon 
döntünk, politikai szempontok mellőzésével. 

A színházigazgatókról szóló pályázatok szakmai 
bizottság az eddigi gyakorlattal szemben párt- 
politikusok helyett szakembereket jelölünk. 


A Főváros és a kormány között a színházak közös 
üzemeltetéséről 2020-ban kötött megállapodás 


lejár, ennek újratárgyalása a következő főpolgár- 
mester egyik legelső feladata lesz. Célunk, hogy 
újabb hosszú távú megállapodással rendezzük 

a Fővárosi Önkormányzat által fenntartott 

12 színház helyzetét, és visszaszerezzük a buda- 
pestieknek járó forrásokat. Az így megszerzett 
forrásokból emeljük a színházi dolgozók fizeté- 
sét, beleértve a színművészeké mellett a műsza- 
ki munkatársakét is. 


A budapesti független és magánszínházakat 
támogatjuk, előttük — a Jurányi Ház mintájára — 
megnyitjuk az üresen álló, lehetőleg körúton túli 
ingatlanjainkat, így támogatva, hogy a belvároson 
kívüli városrészek kulturális élete felbpezsdüljön. 
Az állami fenntartású színházakkal folyamatos 
párbeszédet alakítunk ki, hiszen azok ugyanolyan 
részei a város életének, mint a fővárosi fenntar- 
tású és a független intézmények. 


Budapest szabad, színes kultúrája Í Elérhető kultúra 


69 KULTÚRA? KÖZÖSSÉG? KÖNYVTÁR! 


Ki gondolja, hogy a könyvtárak unalmas 
helyek, ahol mindig csöndben kell lenni? 
Legyenek a FSZEK tagintézményei izgalmas 
helyi kulturális központok, alkotóműhelyek, 
a tanulás, az információszerzés, a játék és a 
találkozás terei! 


A Fővárosi Szabó Ervin Könyvtár (FSZEK) és annak 
tagkönyvtárai a főváros fenntartásában álló, 
minden kerületben jelen lévő kulturális intézmény- 


hálózat, ami egyedülálló és máig kiaknázatlan 
lehetőségetjelent arra, hogy a helyben elérhető, 
a helyiek igényeire reflektáló kulturális kínálatot, 


közösségi tereket és programokat gazdagítsuk. Bővítjük a könyvtári állományt, a digitálisan Igazi élménytérré változtassuk ezeket az in- 

elérhető szolgáltatások körét, kényelmessé tézményeket: közösségi tereket, co-working 
Ezért átfogó könyvtárfejlesztési programot tesszük a beiratkozást. Kísérleti programot indí- irodákat, kreatív alkotóműhelyeket, gyermekfog- 
indítunk, melynek keretében ütemesen felújítjuk, tunk csomagküldő és futárszolgálatokkal, hogy lalkoztatókat alakítunk ki, hogy kicsik és nagyok 
akadálymentesítjük, klimatizáljuk a FSZEK tag- rugalmasabbá tegyük a könyvek kölcsönzését számára egyaránt megérje minél többször 
könyvtárait, hangulatossá varázsoljuk a könyv- és visszajuttatását. A nyitvatartási időket pedig betérni újjászületett könyvtárainkba, ahol mindig 
tárak kertjét és belső tereit. a használók igényeihez igazítjuk. történik valami izgalmas. 

— smásze dee 


Hiszünk abban, hogy a budapesti gyógy- 
fürdők nem csupán turisztikai attrakciók, 
hanem a budapestiek identitásának, kulturá- 
lis örökségének és pihentető kikapcsolódá- 
sának fontos helyszínei. Akkor működhetnek 


Budapest élő örökségeként, ha a városlakók 
ismét felfedezik őket. 


Budapest fürdői a város egyik legfőbb turisztikai 
látványosságainak számítanak. Nem ok nélkül, 
hiszen a főváros természeti adottságaira épülő 
fürdőkultúránk valóban egyedülálló. Mára azonban 
lassan ott tartunk, hogy épp a város lakói szorul- 
nak ki a fürdőkből. 


Ezért megújítjuk a budapesti fürdők szolgáltatási 
kínálatát. Felülvizsgáljuk, több fürdőre kiterjesztjük 
és digitalizáljuk abudapestieknek kedvezménye- 
ket biztosító a Zsigmondy-kártya működését, 


A FÜRDŐKULTÓRA 
AMI KULTÚRÁNK 


kényelmessé tesszük a kártya igénylésének és 
megújításának a folyamatát. 


Biztosítjuk az egységes online foglalási 

és jegyvásárlási rendszert valamennyi fürdőbe. 
A különösen zsúfolt fürdőkben védett, csak a 
budapestiek számára fenntartott idősávokat 
alakítunk ki, és szabadidejükhöz jobban igazodva 
meghosszabbítjuk a nyitvatartást, hogy a saját 
városukban nyugodtan élvezhessék a fürdők 
nyújtotta kikapcsolódást. 


Megnyitjuk az évekkel ezelőtt bezárt Rác fürdőt 
és a Király fürdőt is. 

BUDAPEST SZABAD, SZÍNES KULTÚRÁJA 


BUDAPEOT 


FF FF HE 


ELŐ ÖRÖKSÉGE 


Budapest számtalan történetből, sokszínű hagyományból évezredek óta 
épülő, valóban egyedi kultúra. Ez a kultúra mindenekelőtt magyar, de egyben 
jellegzetesen közép-európai, ami a történelme folyamán sosem volt bezár- 
kózó, magába forduló. Sőt! A ,budapestiség" fontos eleme a nyitottság a vi- 
lágra, az el- és befogadás. Ezért tudott Budapest kozmopolita világvárossá 
válni, ezért ad máig otthont számtalan identitásnak, nézetnek és felfogásnak. 
Ebből a sokszínűségből fakad örök megújulási képessége, meg-megújuló 
lendülete, a város egyedi atmoszférája, izgalmas nyüzsgése, vibrálása is. 


Ennek a kulturális mozaiknak nem minden darabja egyformán ismert azon- 
ban. Budapest kultúrája néha elrejtőzik, mint a körülépített házak belső 
udvara, néha kitárulkozik, mint a világörökségi látkép a Citadelláról. 


A budapestiek identitásának alapja városunk egyedülállóan gazdag építé- 


szeti örökségéből, ismert és ismeretlen várostörténeteiből, hagyományaiból, 
sajátos ,pesti humorából" áll, amelyekben egyszerre jelenik meg a sokszor 
elégedetlenkedésnek tűnő, folyamatos jobbító szándék és a büszkeség 
afelett, hogy Budapesten élhetünk. 


Budapest örökségéhez tartoznak máigismert és alkalmazott jelképei, mint 
a város címere, de olyan, lassan feledésbe merülő szimbólumaiis, mint történel- 
mi zászlaja, melynek visszaállítására főpolgármesterként javaslatot teszek majd. 


Tegyük méginkább megismerhetővé ennek a színes mozaiknak minden 
darabját! Meséljük el mai nyelven és szemlélettel Budapest örökségét, 
mutassuk be a ma Íródó történeteket elsősorban azoknak, akik mindennap 
magukis formálják ezt az örökséget: a budapestieknek. 


n AZ ÉV KULTURÁLIS KERÜLETE 


Mert az elfelejtett helyi szokások, a kiskö- 


Za. 


zösségek legendái és csak helyben ismert, 
velünk élő tehetségei is Budapest kultúrájá- 
nak az építőkövei. És mert minden budapesti 


kerület megérdemli a figyelmet. 


Budapest kulturális kínálata gazdag, de jobbára 
a belvárosban koncentrálódik. Ma egy-egy szín- 
házi estéért Budapest külső kerületeiből vagy 

az agglomerációból sokszor órákat kell utazni, 
közösségi közlekedéssel pedig külön művészet 
megoldani a hazajutást. Mindeközben épp a kör- 


úton túli kerületekben rejlik megannyi felfedezésre 


váró hely, megannyi izgalmas élmény, megany- 
nyi felidézhető történet sok-sok ma élő alkotóval, 
tehetséggel, akik csak arra a lehetőségre várnak, 
hogy bemutatkozzanak Budapest közönsége 
előtt. Ismerjük meg jobban Csepel, Kőbánya, 
Soroksár, Pestszentimre és Pestszentlőrinc, 
Pesterzsébet vagy Budafok értékeit! 


Ezért létrehozzuk az Év Kulturális Kerülete kez- 
deményezést, amit az Európa Kulturális Fővárosa 
mintájára vezetünk be. 


Pályázat útján minden évben kiválasztunk egy 
budapesti kerületet, amely majd ezt a címet visel- 
heti, és reflektorfénybe helyezzük a saját kulturális 
örökségét, kínálatát. Arra is törekszünk, hogy ezt 

a kínálatot színvonalas hazai és nemzetközi 
produkciókkal gazdagítsuk. 


A kiválasztott kerület többlet anyagi, marketing- 
és szervezési támogatást kap a főváros erőfor- 
rásaiból, hogy lebonyolítsa programjait. Lehe- 
tőséget biztosítunk a bemutatkozásra a kerület 
kulturális, gasztronómiai területen működő vállal- 
kozásainak is. A fővárosi kulturális intézmények 
programkínálatát elvisszük a nyertes kerületbe, 

a kultúrára fordítható és létesítményfejlesztési 
erőforrásokat az adott évben a nyertes kerület- 
ben koncentráljuk. 


Veszprém, Európa Kulturális Fővárosa 2023-ban 

Az új Budapest Múzeumban fővárosunk 
történetét mai nyelven meséljük el azért, 
hogy közösen írhassuk tovább. 


A kiállítások sorában ma nem találunk olyat, amely 
valóban kortárs interpretációs eszközökkel élve 
mesélné el a főváros történetét, reflektálva Buda- 
pest jelenére és jövőjére is. A Budapesti Történeti 
Múzeum (BTM) gazdag gyűjteménye és muzeoló- 
giai szaktudása jó alapot ad egy mai nyelven meg- 
szólaló, a tárgyak helyett a történetekre hangsúlyt 


helyező kiállítás létrehozásához. 


Ezért megteremtjük Budapest új, 21. századi 
múzeumát a BTMintézméryi keretein belül, 

amely mindenki számára megismerhetővé teszi 
Budapest múltját, de kiállításával, rendezvényeivel, 
változatos programjaival reflektál a főváros jele- 


nére és jövőjére is. Olyan közösségi teret kívánunk 
létrehozni, amely nem egyszerűen visszatekint 


n BUDAPEST MÚZEUM 


a múltra, hanem erőforrásként használja azt ah- 
hoz, hogy Budapest kihívásaira közösen találjunk 
válaszokat. 


A múzeumot, amely egyben új budapesti kulturális 
központis lesz, a Gázgyár barnamezős területére 
építendő világszínvonalú kortárs épületegyüt- 
tesben javasoljuk kialakítani. A szennyezett talaj 
kármentesítéséért felelős állami MVM-et rábírjuk 
a feladata végrehajtására, és elkezdjük a több cik- 
luson átívelő beruházás előkészítését. A múzeum 
így éppen ott valósulhat meg, ahol Budapest 
története több mint kétezer éve elkezdődött: 
Aguincum polgárvárosa mellett. 

B BUDAPEST TUDÁSKÖZPONT 


Gondolkodjunk közösen Budapestről, ösz- 
tönözzük az ágazatok szakterületei közötti 
párbeszédet, és adjunk teret a városi inno- 
vációknak! 


A Budapestről gondolkodás számos szakterület 
közös munkáját, együttműködését igényli, a vá- 
rosvezetésnek pedig élére kell állnia, hogy ennek 
a közös gondolkodásnak teret adjon, publicitást 
biztosítson, és anagyközönség számára is izgal- 
massá, befogadhatóvá tegye a Budapest jövőjéről 
szóló szakmai dialógust. Ezért a Városháza épü- 
letében létrehozzuk a Budapest Tudásközpontot, 
amely az ország legnagyobb urbanisztikai szak- 
könyvtáraként mindenki számára hozzáférhetővé 
teszi a városfejlesztés, várostörténet, városszo- 
ciológia legújabb hazai és nemzetközi tudásanya- 
gát, rendezvényeivel pedig teret ad a főváros 
jelenéről és jövőjéről való gondolkodásnak. 


Azért, hogy Fővárosi Szabó Ervin Könyvtár 
Budapest Gyűjteménye mindenki számára 
megismerhető legyen, a gyűjteménytis a Tudás- 
központba költöztetjük. A Budapest Gyűjtemény 
fotóanyagát ingyenesen hozzáférhetővé tesszük 
a Fortepan felületén. 


A Tudásközpont együttműködést alakít ki Buda- 
pest egyetemeivel és a fővárosi cégekkel annak 


érdekében, hogy a nyugat-európai városokban 


elterjedt , élő laboratóriumi" modellek megho- 
nosításával az egyetemeken megszülető inno- 
vációkat a város lakóinak a szolgálatába állítsa. 
Ilyen lehet például formatervező-hallgatók által 
tervezett utcabútorokat tesztelni a tereinken, 
informatikus-hallgatók által létrehozott appliká- 
ciókat kipróbálni a városi tájékozódásban vagy 
tájépítész-hallgatók megálmodott zöldprojektjeit 
megvalósítani utcáink élhetővé tétele érdekében. 

Legyen valóban közkincs a Főváros intézmé- 
nyei által kezelt fényképgyűjtemény! 


A XXI. század egyik igazi budapesti sikertörténete 
a Fortepan: jelenleg több mint 70 000, a főváros- 
ban készült képet lehet ingyenesen letölteni, meg- 
osztani és felhasználni. A fotók közös böngészése 


SZABADON HOZZÁFÉRHETŐ FOTÓK 
A FORTEPANON 


igazi közösségteremtő erejű; olyan lokálpatrióta 
csoportok jöttek létre, amelyeket Budapest múlt- 
jának közös megismerése kovácsolt össze. 


Központi akarat híján jelenleg a Főváros intézmé- 


nyei maguk döntik el, mihez kezdenek az általuk 
kezelt páratlan gazdagságú fényképgyűjte- 

ménnyel. Így fordulhat elő, hogy amíg Budapest 
Főváros Levéltára már több mint 5000 képet tett 
szabadon felhasználhatóvá, más intézmények 
elzárkóznak ettől. 


A mostani ellentmondásos gyakorlaton változ- 
tatva minden, a Budapesti Történeti Múzeum, 

a Fővárosi Szabó Ervin Könyvtár és más fővárosi 
intézmények gyűjteményében található, szerzői 
jogi korlátozás alá nem eső fényképet a Fortepan 
csapatával együttműködve digitalizálunk, majd 
ingyenesen hozzáférhetővé és felhasználhatóvá 
teszünk. 


A szerzői jogi korlátozás alá eső képeknél törek- 


szünk a jogtulajdonosok hozzájárulását megsze- 
rezni a fotók közzétételéhez. 


Fortepan / Pesti Brúnó 

Sokunknak múlt, sokunknak jelen a panel- 
lakás. Ezért kell megértenünk, kiknek, mikor 
és miért épültek. 


A budapestiek negyede panellakásban él; 
Budapesten ma több, mint 200 000 ilyen lakás 
található. Sokak számára a panel a gyerekkor, 
másoknak az első saját lakás. Vannak, akiknek 

a múlt, másoknak a jelen, és vannak olyanok is, 
akik számára vágyott jövő. A panelek elválaszt- 
hatatlan részei Budapestnek, és még annális 
hosszabb ideig velünk élnek, mint a Szomszédok 
filmsorozat. A panel több annál, mint egy adott 
korszakra jellemző műszaki-építészeti megoldás. 
Lakótelepeink a városi szociokultúránk kiiktatha- 
tatlan elemei, sokak számára budapesti iden- 
titásuk részei. Ezért fontos, hogy megismerjük 
Budapest feledésbe merülő paneltörténelmét. 


Fortepan / Erdei Katalin 


A Szomszédok Lakásmúzeum létrehozásával az 
célunk, hogy reflektáljunk erre a társadalmi való- 
ságra. Ez a múzeum egy lakótelepi környezetben 
üresen álló ingatlan újrahasznosításával létrejövő, 
eredeti bútorokkal, korhű tárgyakkal berendezett 
kiállítótér, lakásenteriőr a kapcsolódó oktató és 
közösségi terekkel. 


A Lakásmúzeum feladata, hogy rávilágítson arra, 
kiknek, mikor, milyen társadalmi céllal építették 
ezeket a lakásokat, hogyan változott a panellakók 
élete napjainkig, és társadalmi párbeszédet kez- 
deményezzen arról, milyen jövőt adjunk ,pane- 
lörökségünknek". 


16 BUDAPEST A ZENE VÁROSA 


A nyelvünket csak mi magyarok értjük. 

A zenénket mindenki. Töltsük meg zenével 
Budapest köztereit, és mutassuk meg a vi- 
lágnak a zene nyelvén, kik vagyunk! 


Budapest a magyar zeneművészet és zenei 
kultúra fővárosa is: itt működik a Magyar Állami 
Operaház, a Magyar Zene Háza, a Művészetek 
Palotája, a Fonó. Miénk a Budapesti Fesztiválze- 
nekar és a Sziget Fesztivál. A Liszt Ferenc Zene- 
művészeti Egyetem, a Magyar Táncművészeti 
Egyetem vagy a Kőbányai Zenei Stúdió évről évre 
új, fiatal és képzett tehetségekkel gazdagítja 

a budapesti művészek közösségét. Budapesten 
él a hazai zeneszerzők 40 százaléka és a bejegy- 
zett előadóművészek csaknem fele. Budapest- 
nek minden adottsága megvan ahhoz, hogy igazi 
zenei nagyhatalommá váljon. 


Itt az idő, hogy a Fővárosi Önkormányzat meg- 
lássa a lehetőséget a budapesti zenészekben 
és kiváló zenei intézményeinkben. Itt az idő, 
hogy kialakítsuk a fővárosban működő állami 
intézményekkel a kölcsönös érdekeltségen 
alapuló kapcsolatot, hogy a budapestiek minél 


többször élvezhessenek egy-egy koncertet, 
hangversenyt, operát. Itt az idő, hogy több teret 
és lehetőséget adjunk Budapest tehetséges 
utcazenészeinek. Legyen a zene az idelátogató 
külföldiekkel a közös nyelvünk, legyünk büszkék 


arra, hogy Budapest a zene városa. 

Áttekinthetetlen aluljárók, ahol minden folyosó, minden kijárat egyforma. 
Elhagyatott csomópontok, ahol soha semmi izgalmas nem történik. Üres 
kirakatok sora. Unalmas, sivár tűzfalak. Rozsdatemetőkben szunnyadó, lassú 
pusztulásra ítélt, romlásukban is lenyűgöző üzemcsarnokok. Megannyi tér, 
amelyekkel ma nem kezdünk semmit. 


Mindeközben a városban helyszínt, bemutatkozási lehetőséget keresnek 
kreatív alkotók, utcazenészek, street-art művészek és szobrászok, alternatív 
színházak és alkotócsoportok, startupperek és garázsműhelyek, civil szer- 
vezetek és egy-egy ügy mentén ad hoc szerveződő társadalmi csoportok. 
Mennyi kreatív, alkotó, jobbító társadalmi energia, amely ma nem talál teret! 


Kreatív közterek programunk célja, hogy teret és lehetőséget adjon 
a társadalmi kezdeményezéseknek, teret és lehetőséget adjon az inno- 
vációnak, teret és lehetőséget adjon a művészeknek. 


Itt az idő, hogy a művészet betöltse végre 
Budapest tereit! Adjunk lehetőséget képző- 
és előadóművészeinknek, hogy tehetsé- 
gükkel színesítsék a budapesti köztereket, 
élettel töltsék meg a kihalt tereket! 


Közterületi képzőművészeti programot indí- 
tunk azért, hogy emberi léptékű, emberek által 
használt, szeretett helyeket hozzunk létre olyan 
terekből, amelyeket sokszor észre sem veszünk, 
vagy amelyeket sokan sokszor csak elszenve- 
dünk. Aluljárókat, sivár és üres külvárosi tereket, 
tűzfalakat változtatunk igazi kulturális élménnyé 
a művészet segítségével. A szobrokkal túlzsúfolt 
belváros helyett a külső kerületekben teremtünk 
értéket. 


Felülvizsgáljuk az elavult közterület-foglalási 
eljárásokat és egységes, az alkotók igényeihez 
igazodó, kényelmes, rugalmas szabályozást 


alakítunk ki az utcai zenészek, művészek, 
művészetek számára. Visszavisszük a művésze- 
tet az aluljárókba, és kiterjesztjük a metró- 
állomásokra is. 


Üres, kihasználatlan tereket bocsátunk a krea- 
tív alkotók, előadók, anem intézményes kultúra 
képviselőinek rendelkezésére annak érdekében, 
hogy élettel töltsék meg azokat. Legyen szó 
barnamezős területek üres gyárcsarnokairól, 
szerelőműhelyeiről vagy épp a Déli pályaudvar 
előtti térről. 


78 MAGÁNSZFÉRA A MŰVÉSZETÉRT 


Mindenkitől elvárjuk, aki lehetőséget kap 
arra, hogy Budapesten építsen, fejlesszen, 
hogy járuljon hozzá Budapest kulturális éle- 
tének és örökségének gazdagításához is. 


Budapesten ma számos fejlesztés úgy valósul 
meg, hogy semmilyen esztétikai elvárás nem ér- 
vényesül a létrejövő épületekkel, terekkel szem- 
ben. Ezért sivár, igénytelen tucatmegoldásokkal 
találkozunk még az újonnan létrejövő városré- 
szekben, lakóparkokban is. A kulturális kapaci- 
tások rendelkezésre állása pedig nem követi 

a városfejlődést: komplett városrészek születnek 
meg új kulturális intézmények nélkül. 


Ezért esztétikai igényességgel formáljuk 

a köztereinket, amit elvárunk azoktólis, akik 
Budapesten fejlesztenek: valamennyi olyan 
budapesti beruházásnál, amely a városlakók 
életének színhelyein zajlik, kötelezővé tesszük 


a művészeti tartalmak integrálását. Arról pedig, 
hogy mi kerülhet a köztereinkre, nem politikusok 
döntenek majd, hanem szakmai zsűri. 


Új városrészek, lakónegyedek fejlesztése során 
elvárásként fogalmazzuk meg a fejlesztővel 
szemben, hogy hozza létre az adott negyed 
kulturális kiszolgálásához szükséges létesít- 
ményeket is: épüljenek az új lakóparkok mellett 
új fiókkönyvtárak, előadótermek és közösségi 
házak is. 

Ma Budapesten még állatszoborból is több 
van, mint nőket ábrázoló köztéri emlékből, 
de ezen változtatni fogunk: legalább tíz nő- 
nek állítunk köztéri emléket. 


Budapesten jelenleg több, mint 1200 köztéri 
szobrot számlál, de közülük 40-nél is kevesebb 
ábrázol olyan nőket, akiknek nevük és ruhájuk is 
van; ennél még az állatszobor is több a főváros- 
ban. Hogy mit gondolunk saját helyünkről a világ- 
ban, az határozza meg, amit a környezetünkben 
látunk. Ha egy város szinte kizárólag férfiakat állít 
példaképként a budapestiek elé, róluk neveznek 
el utcákat és készítenek szobrokat, azt üzeni, 
hogy a nők kevesebbre hivatottak náluk. 


A következő önkormányzati ciklusban legalább 
tíz női példaképnek állítunk köztéri emlékművet 
Budapesten. A műalkotásokat pályázat útján vá- 
lasztjuk ki a szakemberekből álló szoborbizottság 
segítségével. 


SZENÉS HANNA 
HF KÖLTŐ 


BUDAPEST SZABAD, SZÍNES KULTÚRÁJA 


JJRANYITÁS 


Fortepan / Kanyó Béla 
Sokan gondolják, hogy Budapest kulturális és szabadidős kínálata gazdag Budapest kulturális kínálata tehát csak általánosságban gazdag. De talán 
és változatos. De mi a helyzet a családi programokkal? a legfontosabb vetületében: a gyermekeink számára nyújtott minőségi sza- 


badidős lehetőségekben nagyon is fejlesztésre szorul. 
Ha körülnézünk a fővárosban, azt tapasztaljuk, hogy a legnépszerűbb csa- 
ládi programoknak otthont adó intézmények bezártak, megszűntek; a még Újranyitást! alprogramunk ennek az orvoslására jött létre. 
működők jelentős felújításra, korszerűsítésre szorulnak. 


Idetartozik elsősorban az évek óta hiányzó Vidámpark, a befejezésre váró, 

a pártpolitikai csatározások mementójaként árválkodó Biodóm, de olyan 
megvalósításra vagy felújításra váró népszerű intézmények is, mint a Közle- 
kedési Múzeum vagy a Planetárium. 


A magas színvonalú kulturális életnek 
része a megfizethető, magas színvonalú 
családi szórakozás is, ezért megteremtjük 
annak a lehetőségét, hogy a ciklus végére 
Budapest új vidámparkkal gazdagodjon. 


Budapest kulturális életéhez tartozik a minőségi 
családi szórakozás, kikapcsolódás lehetősége. 
A Vidámpark bezárásával megszűnt az egyik 
legnépszerűbb családi attrakció a fővárosban, 
amit ma elsősorban a kisgyermekes szülők 
hiányolnak. 


Teremtsük meg a feltételeit, hogy Budapesten 
ismét lehetőség legyen körhintára ülni, dodzse- 
mezni vagy hullámvasutazni! 


Egy vidámpark kialakítása, üzemeltetése nem 
a Fővárosi Önkormányzat feladata, nem köz- 
feladat. A városvezetésnek az viszont feladata, 


hogy aktív kezdeményezőként lépjen fel annak 
érdekében, hogy egy ilyen létesítmény megfele- 
lő feltételekkel tudjon működni Budapesten, 

és kezdeményezze a vidámpark létrehozását 
olyan nemzetközi üzemeltetőknél, akik világszer- 
te hasonló élményparkokat működtetnek. 


Ezért érdemi tárgyalásokat indítunk potenci- 
ális nemzetközi üzemeltetőkkel, számukra jó 
adottságokkal rendelkező, megfelelő nagyságú, 
hasznosításra alkalmas területet (például Észak- 
Csepel környékén) és piacra lépési lehetőséget 
biztosítunk, hogy Budapest új vidámparkkal 
gazdagodjon a ciklus végére. 


Nem hagyhatjuk, hogy a Biodóm továbbra 
is a pártpolitikai csaták mementójaként 
magasodjon a Városligetben. Fejezzük be, 
és végre biztosítsunk méltó életfeltételeket 
az Állatkert lakói számára! 


A Biodóm az elmúlt évek pártpolitikai csatáro- 
zásának igazi mementója: a nagy tervekből félig 
készen megvalósított, üresen árválkodó, kihasz- 
nálatlanságában pusztuló létesítmény. Indokolt- 
ságáról megoszlanak a vélemények, de mára az 
épület áll, ezért ezt a helyzetet kezelnünk kell. 


A probléma megoldására az elmúlt öt évben nem 
volt sem erős kormányzati, sem erős fővárosi 
akarat; nem született valódi megegyezés 

az ingatlan sorsáról, sőt még a kivitelezés befeje- 
zéséhez szükséges tervek sem készültek el. 

A Biodómot ma mindkét oldal arra használja, 
hogy egymásra mutogathasson; ahelyett, 


hogy befejezné, létrehozva azt a kulturális és 
turisztikai attrakciót, amire tervezték. 


Nem hagyhatunk egy ilyen létesítményt befeje- 
zetlenül árválkodni a Városligetben! 


A Biodómot be kell fejezni, és biztosítani kell 
annak a funkciónak a működését, amelyikre a lé- 
tesítményt eredetileg tervezték: hogy megfelelő, 
európai normák szerinti életfeltételeket teremt- 
sen az Állatkert egyes állatfajai számára. 


ADJÁTOK VISSZA 
A MÚZEUMAINKAT! 


Álljunk ki azért, hogy a múzeumaink Buda- 


pesten maradjanak, a bezárt múzeumok 
újra kinyissanak, a hiányzó múzeumok 
megépüljenek! 


Budapesten évek óta bezártak, felújításra vagy 
új otthonra várnak a nagy állami múzeumok. 
Zárva az Iparművészeti Múzeum, felújításra vár 


a Planetárium, megvalósításra a Közlekedési 
Múzeum, az Építészeti Múzeum és a Fotómú- 


zeum. Jövőbeni sorsát figyeli a Magyar Nemzeti 
Galéria, a vidékre költöztetés fenyegetése lebeg 
a Természettudományi Múzeum fölött. 


Az állami szereplőkkel egyeztetve átfogó múze- 
umfejlesztési program kidolgozását kezdemé- 
nyezzük, és harcolni fogunk azért, hogy a Buda- 
pest számára fontos múzeumok a fővárosban 
maradjanak, újra kinyissanak, a hiányzó múzeu- 
mok pedig megépüljenek. 


Budapest szabad, színes kultúrája Í Újranyitás 

TÉNTERTTREB 


MEÉREAGSÉTNTÉNT 


A hiányzó, még meg nem épült múzeumokat 
minden esetben már létező épületekben vagy 
barnamezős területeken kell elhelyezni. Jó példa 
erre a Közlekedési Múzeum, melynek otthona 
továbbrais az Északi Járműjavító kell hogy 
maradjon Kőbányán, valamint az új Budapest 
Múzeum, amelyet az Óbudai Gázgyár területén 
kívánunk létrehozni. 


Nem kivétel ez alól a Magyar Nemzeti Galéria 
sem, amelynek nem a Városligetben, hanem erre 
a célra hasznosítható másik épületben, de leg- 
alábbis a barnamezős területek egyikén — példá- 
ul Rákosrendezőn — érdemes új otthont találni. 


Az egészséghez és az egészséges környezethez való jog alkotmányos 
alapjog. Bár ez az alapjog valamennyiünket egyformán illet meg, Budapesten 
belül is óriási különbségek vannak az egészséges életmód megőrzését szol- 
gáló és a megfelelő minőségű egészségügyi szolgáltatásokhoz való hozzá- 


férhetőség szempontjából. 


Egy Kőbányára születő férfi ma akár 10 évvel rövidebb életre számíthat, mint 
egy II. kerületbe születő nő. Az egészségügyi ellátás megszervezése ugyan 
alapvetően állami és kerületi feladat, de egy felelős városvezetés nem szem- 
lélheti tétlenül a folyamatos színvonalromlást, a lerobbant kórházakat, 


az orvosok és ápolók híján bezáró osztályokat. 


A budapesti ügyeleti és sürgősségi betegellátási rendszer ma kaotikus, a 
betegek számára teljesen átláthatatlan, ebben is azonnali változásra van 


szükség. 


Az életmódváltás többnyire , holnap" kezdő- Elérjük, hogy az üzemeltetők a budapestiek 


dik. Hozzájárulunk, hogy ne legyen több kifo- szabadidejéhez jobban igazodó, hosszabb 
gás: legyen ma a sokat emlegetett holnap! nyitvatartással álljanak a sportolni, feltöl- 
tődni vágyók rendelkezésére. 

A nagyvárosokban, így Budapesten is egyre nő HI Ahol ez a közvetlen környezetben élőket 
a lakosok mozgásszegény életmódjával ösz- nem zavarja, a közparkok futóköreit, kültéri 
szefüggő krónikus megbetegedések száma: fitneszpályáit kivilágítjuk, hogy biztonsá- 
szív- és légzőszervi, daganatos betegségek, gosan használhatók legyenek az esti 

i ED 7 b § : kóros elhízás, mozgásszervi panaszok. Mindezek órákban is. 

HT 8. 1 alpi ] j ta 8 7 5 [ Hi , következménye lehet a korai elhalálozás, a városi HI Új parkok létesítésénél szem előtt tartjuk 

je 18 98 /ag ) Ti A ; magány, elszigetelődés. a szabadban mozogni vágyók szempontjait 

Tee TT Bai sét is. Gondolunk a népszerű városi sportok 
7 ; HI Egységes sportnaptárat hozunk létre, abba (gördeszka, BMX, falmászás) helyszíneinek 
integráljuk a budapesti fürdők és uszodák, létrehozására is. 


sportlétesítmények nyitvatartási idejét, 
feltüntetjük azokat az időszakokat, amikor 
mindenki számára elérhető az adott létesít- 
mény. 


n KORAI DIAGNÓZIST! 


A korai diagnózis életet menthet. 
Több szűrővizsgálatot Budapesten! 


Évente több ezer ember hal meg Budapesten 
olyan betegségben, amely — ha időben felfe- 


dezik — jó eséllyel gyógyítható lenne. Miközben 
mindenki tisztában van a szűrővizsgálatokon való 
részvétel fontosságával, kevesen élnek a lehe- 


tőséggel. Az állam által indított népegészségügyi 


szűrővizsgálat-programok nem elég hatékonyak; 


éppen a leginkább veszélyeztetett embereknek 

többnyire kevés az egy figyelemfelhívó levél 

küldése. A szakrendelések telítettek, sok helyre 
csak hónapokat várva lehet bejutni, általában 
munkaidőben. 

HI Az elkövetkezendő években a nagyobb 
fővárosi rendezvények helyszínén lehető- 
séget biztosítunk bizonyos rendelőintézeti 
vagy kórházi infrastruktúrát/hátteret nem 
igénylő szűrővizsgálatok elvégzésére 
(pl. bőrrákszűrés, férfiaknak PSA-mérés, 

a kardiovaszkuláris állapot felmérése). 

WH  — AzEgészséges Budapest Program kereté- 
ben folytatjuk a CT-MR programot. Célunk, 
hogy az eredeti célkitűzésekben szereplő 
vizsgálatszámot elérjük. A még le nem 
hívott források terhére PET-CT képalkotó 
vizsgálatokatis elérhetővé teszünk 
a budapestiek számára. 


Gondoskodás I Egészség-ügyünk 


A budapesti centrumkórházak teljes körű fel- 
újítása és bővítése nem várhat tovább! Emberi 
körülmények között akarunk gyógyulni. 


A budapesti kórházak állapota siralmas, a koráb- 
ban beharangozott és elkezdett centrumkórházi 
fejlesztések leálltak. Ma belépve egy fővárosi 
kórházba nem az a sóhaj szakad ki belőlünk, 

hogy mielőbb érjük utol Stockholmot vagy 
Bécset, hanem hogy legalább olyan körülmények 
között gyógyulhassunk, mint a debreceniek 

vagy győriek. 


Hivatalba lépésünket követően azonnal tár- 
gyalásokat kezdeményezünk az egészségügyi 
kormányzattal, és a lehető leghatározottabban 
követeljük, hogy 


HI haladéktalanul folytassák a centrumkór- 
házak fejlesztését Észak- és Dél-Pesten, 
valamint Észak-Budán; 

(El a főváros vezetésével együttműködésben 
gondolják újra a hiányzó dél-budai cent- 
rumkórház elhelyezését, és a megfelelő 
helyszín megtalálását követően lássanak 
neki a tervezésének; 

HI biztosítsanak a budapesti kórházakban is 
legalább olyan körülményeket, mint amilye- 
nek a nagyobb vidéki városok kórházaiban 
vannak. 


Mindemellett átfogó programot indítunk a kórhá- 
zak előtti közterületek akadálymentesítésére és 


közterületi tájékoztató rendszerük kidolgozására. 

A SÜRGŐSSÉGI BETEGELLÁTÁS 
ÉS AZ ÜGYELETI RENDSZER ÚJRAGONDOLÁSA 


Elég volt a hosszas várakozásból, a betegek NI  — Akórházakban működő sürgősségi 
ide-oda küldözgetéséből! Elérjük a sürgős- betegellátó osztályok tehermentesítése 
ségi betegellátás és az ügyeleti rendszer érdekében a kerületekkel közösen meg- 
újjászervezését. vizsgáljuk a 0—24-es szakrendelések ki- 

alakításának lehetőségét a kórházi ellátást 
A sürgősségi betegellátás rendszeréről mind- nem, de a szakorvosi segítséget igénylő 
annyiunknak van legalább egy borzalmas törté- sürgős esetek ellátására. 


netünk. Kórházból kórházba küldözgetés, órákig 
tartó várakoztatás anélkül, hogy információhoz 
jutna az ember, mikor mi történik majd vele vagy 
a hozzátartozójával. 


[1 A kerületek bevonásával egyeztetéseket 
kezdünk az egészségügyi kormányzattal 
a sürgősségi betegellátás és az ügyeleti 
rendszer újragondolása érdekében. 

jaj Elérjük, hogy a sürgősségi betegellátásban 
a kormáry eltörölje a területi ellátási kötele- 
zettséget Budapesten. Minden budapestit 
fogadjon valamennyi sürgősségi osztály! 


Gondoskodás [ Egészség-ügyünk 


BUDAPESTI 


A budapesti emberek megfelelő egészség- 
ügyi ellátása olyan kiemelt ügy, amelyben a 
kerületek és a főváros vezetésének hallat- 

nia kell a hangját! 


A fővárosi kórházak állapota siralmas, a szakren- 
delők szolgáltatási színvonalán is van még mit 
javítani. A budapesti családok életét alapvetően 
befolyásoló kérdésekről (mint például a gyer- 
mekügyeleti rendszer átalakítása) az érintettek 
bevonása nélkül hoznak döntést, a tájékoztatás 
pedig a döntéshozatal után is csapnivaló. Cini- 
kusnak tartjuk azt a megközelítést, hogy mivel 
a fővárosnak nincs az egészségügy területén 
törvény által előírt feladata, és egészségügyi 
intézményt sem tart fenn, nincs beleszólása 

a budapestiek egészségügyi ellátásába. 


EGÉSZSÉGÜGYI TANÁCS 


A kerületi önkormányzatokkal, az egész- 
ségügyi kormányzat képviselőivel, a buda- 
pesti kórházak és szakrendelők vezetőivel 
és a háziorvosok, valamint házi gyermek- 
orvosok szervezeteivel létrehozzuk 

a Budapesti Egészségügyi Tanácsot, amely 
véleményezési és egyeztetési fórumként 
szolgálja majd az egészségügyi ellátórend- 
szert érintő döntések előkészítését. 

A Budapesti Egészségügyi Tanács részt 
vesz majd az Egészséges Budapest Prog- 
ram kormányzat által megígért, ám még 
nem folyósított 27 milliárd forintjának 

a budapestiek érdekeit szolgáló leghaté- 
konyabb elosztásában. Az állami támo- 
gatás egy részét a házi ápolásban és 

a hospice-ellátásban jelentkező kapacitás- 
és forráshiány megszüntetésére fordítjuk. 


A Budapesti Egészségügyi Tanács elő- 
segíti majd a budapestiek tájékoztatá- 
sát például az orvosi és gyógyszertári 
ügyelet, a kórházi szakrendelések ellátási 
kötelezettsége ügyében, és teret biztosít 
a tapasztalatcserének, a jógyakorlatok 
bemutatásának. 


Gondoskodás I Egészség-ügyünk 


GONDOSKODÁS 


ÚJ ÚTON AZ IDŐS- 
GONDOZÁSBAN 


Budapest lakossága folyamatosan öregszik. Miközben örvendetes, hogy egy- 
re többen élnek meg egyre magasabb életkort, nem szabad megfeledkeznünk 
azokról, akik számára a magas kor folytonos másokra utaltságot jelent. 


Egyre többet hallunk, olvasunk arról, hogy a demencia a következő évtizedek 
egyik legsúlyosabb problémája, ám a fővárosi fenntartású idősotthonokban 
1-1,5 év a várakozási idő. Ráadásul a legtöbb helyen épp azokkal a problémák- 
kal nem fogadnak idős embereket, amelyek a legnagyobb kihívások elé állítják 
a családokat. Miközben nagyon szeretnénk a közelünkben, jó helyen tudni idős 
szüleinket, hozzátartozóinkat, a gondoskodás róluk sokszor mind érzelmi, mind 
fizikai szempontból felemészti a középgenerációt. 


A fővárosi fenntartású idősotthonok szükségszerű felújításán kívül a követ- 


kező öt évben a budapesti idősgondozásban is meghonosítunk külföldön már 
bevált, innovatív megoldásokat. 


88 IDŐSEK HÁZI GONDOZÁSA ÉS DEMENGIASTRATÉGIA 


Akik egész életükben rólunk gondoskod- 
tak, megérdemlik, hogy végre mi gondos- 
kodjunk róluk. 


Az idősgondozásban jártas intézményekkel, civil 
szervezetekkel, kórházi szociális munkásokkal és 
a kerületi önkormányzatokkal összefogva létre- 
hozunk egy fővárosi szociális gondozói hálózatot, 
mely a családoknak nyújt segítséget az ottho- 
nukban élő demens vagy egyéb betegséggel 
küzdő idős emberek gondozásában. 


Kezdeményezzük, hogy a fővárosi önkormány- 
zat — mint a legnagyobb önkormányzati idősott- 
hon-fenntartó — kapjon meghívást a nemrég 
megalakult Demencia Társadalmi Tanácsba, 
hogy részt vegyen az átfogó kormányzati 
demenciastratégia megalkotásában. 

Gondoskodás [ Új úton az idősgondozásban 


A MÉLTÓ IDŐSKOR HÁZAI 
ÉS CSALÁDOK ÁTMENETI OTTHONA 


Létrehozzuk a Méltó Időskor Házait, ahol 
a magukról gondoskodni képes idős 
emberek azt érezhetik, hogy mekkora 
szükségünk van rájuk! 


A hosszabb élet jó esetben egészségben megélt 
éveket jelent. A magáról gondoskodni tudó, 

de magányos vagy kisebb problémái miatt 
egészségügyi felügyeletre szoruló idős emberek 
sok esetben nem tudnak megbarátkozni a privát 
szférájuk teljes elvesztésével, a , haszontalan- 
ság" érzésével, és emiatt nem akarnak a nagy 
létszámú idősotthonokba költözni. 


Az ő számukra kínálunk megoldást fővárosi tulaj- 
donban lévő ingatlanokban létrehozandó Méltó 
Időskor Házaival, amelyekben az idős emberek 

a saját összkomfortos apartmanjukban élhet- 
nek, miközben a házban folyamatosan működő 
egészségügyi szolgálat nyújt számukra teljes 


biztonságot. Az előkészítést haladéktalanul 
elindítjuk, a ciklus végéig már az első házba 
beköltözhetnek a lakók. 


Külföldi példák alapján mintaprojektet indítunk, 
integrálva ezt az idősgondozási formát a csalá- 
dok átmeneti otthonával. Így a még aktív idősko- 
rú emberek segítséget nyújthatnak olyan szülők 
számára, akiknek ez az átmeneti lakhatási forma 
az egyetlen lehetőségük arra, hogy a gyermeke- 
iket családban tartsák, és akiknek a munkavál- 
lalás és a gyermekek állandó felügyelete együtt 
szinte megoldhatatlan kihívást jelent. 


Az idős emberek így , fogadott" unokával, a csa- 
ládok pedig a nélkülözhetetlen segítség mellett 
pótnagyszülővel gazdagodhatnak. 


Gondoskodás [ Új úton az idősgondozásban 


GONDOSKODÁS 


A hajléktalanság alapvető oka a megfelelő jövedelem és a megfizethető 
lakhatás hiánya. 


Budapesten ma lakhatási válság van; az ennek enyhítésére indítandó szolgá- 
latillakás-programunkról az otthonteremtés fejezetben már beszámoltunk. 


Gondolnunk kell azonban azokra is, akik már ma az utcán élnek, vagy akiket 
a hajléktalanná válás réme fenyeget. 


A hajléktalanság tipikus budapesti probléma, amelynek felszámolása azon- 
ban nem lehet kizárólag a főváros feladata. Sikeresek csak a legszélesebb 
körű összefogással és a különböző megoldási lehetőségek kombinálásával 
lehetünk. A Budapest utcáin élő emberek egy része nem Budapestről szár- 
mazik és az ellátás reményében érkezett a fővárosba. A hajléktalanság tehát 
sok esetben nem itt keletkezik, ezért a megelőzésében és a felszámolásá- 
ban sem maradhat magára a Fővárosi Önkormányzat. 


HAJLÉKTALANELLÁTÁS 


A főváros innovátori, kezdeményező szerepe mellett létrehozunk egy fó- 


rumot, melybe a szociális kormányzat, a megyei jogú városok, a budapesti 
kerületek és a hajléktalanellátásban dolgozó intézmények, civil és egyházi 
szervezetek képviselőit hívjuk meg. 


Legfontosabb feladatunknak a hajléktalanná 
válás megelőzését tekintjük. 


Szomorú tény, hogy a budapesti hajléktalan em- 
berek jelentős része korábban gyermekotthonban 
élt. A gyermekvédelmi szakellátásban nevelkedő 
gyerekek számára a , nagybetűs" életbe kilépés 
valójában csukott szemmel ugrás a semmibe. 


A fővárosi és Pest vármegyében műkö- 
dő gyermekotthonokkal és nevelőszülői 
hálózatokkal közösen komplex megelőzési 
programot dolgozunk ki, mely segít a gyer- 
mekvédelemből kikerülő fiataloknak, 

hogy beváljanak az életben. 
Kedvezményes lakhatási feltételeket és 
fővárosi cégeknél, intézményeknél történő 
elhelyezkedést biztosító mintaprojektet 
indítunk agyermekvédelemből kikerülő 
fiatalok számára. 


9 ODAFIGYELÜNK A SPECIÁLIS IGÉNYEKRE I 


Nem maradhat az utcán vagy a városszéli jaj Megoldjuk, hogy a hajléktalan emberek 
erdőkben valaki csak amiatt, mert a párjával a kutyájukkal együtt igénybe vehessék az 
vagy éppen a kutyájával nem engedik be éjjeli nenedékhelyeket. 

a hajléktalanszállóba! HI Növeljük a pszichiátriai gondozás kapaci- 


tását a hajléktalanellátásban. 
Ma Budapesten elsősorban a hajléktalanellátó 
intézmények szolgáltatásaival és a munkaerő- 


hiánnyal van probléma. Az ellátásban részt vevő 
szervezetek tapasztalata szerint a hajléktalanszál- 
ló helyett az utcát választók döntésében vala- 
milyen, az ellátórendszer által nem elfogadható, 


nem , tolerált" szenvedélybetegségük vagy egyéb A 
ismérvük játssza a fő szerepet. F j ) úi 
a w s 
Az elkövetkezendő években az ellátás megszer- 3 . AAN 

vezésében és a fejlesztésekben elsősorban 


4 


ezekre a speciális igényekre koncentrálunk. 


sv 


Hi Biztosítjuk a hajléktalan párok együttes 
elhelyezésének a lehetőségét. 


Gondoskodás [ Hajléktalanellátás 


ÁLLATBARÁT 
BUDAPEST 


Legyen akár kettő, négy vagy több lába, éljen akár vízben, földön, 
levegőben, a gondoskodás a velünk élő állatoknak is jár! Állatbarát 
Budapest programunk keretében gondolunk a társállatként tartott és 


zok 


a még gazdira nem talált, valamint a Budapesten vadon élő állatokra is. 


A budapesti háztartások legalább egyharmadában él valamilyen társállat. 
Leggyakrabban természetesen kutya vagy macska. Az ő sorsuk jó esetben 
rendezett, gazdáik szeretettel gondoskodnak róluk. 


De mi a helyzet a kóbor állatokkal? Számuk egyre nő, az Illatos úti menhely 
pedig krónikus férőhelyhiánnyal küzd. Új állatvédelmi központ megépítésére 
és átfogó ivartalanítási program indítására van szükség. 


A felelős állattartásra felkészítésben, a kutyások és nem kutyások békés, 


egymást megértő együttélése érdekében is van még mit tenni Budapesten. 


A fővárosban kóborló állatok számáról csak 


becslések állnak rendelkezésünkre, ám azt 


tapasztaljuk, hogy egyre többen élnek gazdát- 
lanul, kiszolgáltatva Budapest utcáin. Az Illatos 


úti , ebrendészeti telep" mára krónikus helyhi- 


ánnyal küzd, kialakítása pedig nem felel meg 


PA 


a korszerű állatvédelmi követelményeknek. 


Állatvédelmi szervezetekkel és a buda- 
pesti állatorvosokkal összefogva átfogó ivar- 
talanítási programot indítunk, elsősorban 

a kóbormacska-kolóniák , utánpótlásának" 
megszüntetése érdekében. A kóbor állatok 
ivartalanításán kívül fontosnak tartjuk 
felhívni a figyelmet és a társállatként tartott 
kutyák és macskák ivartalanítására is. 
Évente 80-100 kölyökkutyát és sok száz 
kölyökmacskát adnak le gazdáik az Illatos 
úti telepen, mert nem tudnak vagy nem 
akarnak gondoskodni a szaporulatról. 


MÉLTÓ ÁTMENETI OTTHONT 
NÉGYLÁBÚ TÁRSAINKNAK I! 


Az Illatos útnál korszerűbb, nagyobb, új 
állatvédelmi központ és menhely kialakítá- 
sával növeljük az állatmenhely-kapacitást. 
Budapesten legalább két helyszínen biz- 
tosítunk éjjel-nappal folyamatosan nyitva 
tartó állatorvosi ügyeletet, ahová térítés- 
mentesen be lehet vinni az utcán talált, 
sérült, azonnali ellátást igénylő állatokat. 

A Fővárosi Rendészeti Igazgatóság ber- 
kein belül éjjel-nappal hívható állatvédelmi 
járőrszolgálatot létesítünk. 


Gondoskodás l Állatbarát Budapest 


Vadon élő vagy társállatként otthon 
tartott állat mindenképpen része 

a városi életünknek, tisztelettel, 
szeretettel kell bánni vele! 


A budapesti háztartások legalább egyharmadá- 
ban él már most valamilyen állat, és sokan ezek- 
ben a percekbenis azon gondolkodnak, hogy ku- 
tyás, cicás, nyuszis. Az állattartás jó esetben sok 
évre történő elköteleződést jelent, fontos tehát, 
hogy megfontolt döntés eredménye legyen. 


Állatbarát Budapest programunk szól a városban 
velünk, de nem az otthonokban élő állatokról is: 
őket és élőhelyeiket is óvnunk, védenünk kell! 


HI Az új állatvédelmi központ egyben kom- 
petencia-központként is funkcionál majd, 
ahol az állatvédelmi szervezetekkel együtt 
szemléletformáló, valamint a felelős állat- 


TANULJUNK MEG EGYÜTT ÉLNI 
AZ ÁLLATOKKAL! 


tartás fontosságát tudatosító programokat 
valósítunk meg. 

Figyelemfelhívó kampányokkal, edukációs 
programokkal és jógyakorlatok bemutatá- 
sával segítjük elő az együttélést a Buda- 
pesten vadon élő állatokkal. 


Parkjaink megújításánál, új parkok létre- 
hozásánál kellő érzékenységgel vesszük 
figyelembe a kutyások és nem kutyások 
szempontjait is. 

Valamennyi beruházásunk tervezése során 
figyelemmelleszünk a város vadon élő álla- 
taira, óvjuk, védjük, gazdagítjuk élőhelyeiket. 


Gondoskodásl Állatbarát Budapest 


VÁROSKORMÁNYZÁS 


EGYÜTTMŰKÖDÉSBEN 
A VÁROSSAL 7, 


Miközben szerelmünk Budapest, a város ma a bosszankodások színtere is. 
Koszos utcák, kátyú hegyén kátyú, magára hagyott külvárosok, elturistásodó 
belváros. 


A városlakó bosszankodik, a városvezető szelfiket posztol. 


Budapest problémáit nem lehet a Facebookon megoldani. Panaszkodás, kreatív ea ber 


tétlenség helyett problémaérzékery és tettrekész városvezetésre van szükség. ve 


IZETTT PTTTTÉ 


Olyan vezetőkre, akiknek Budapest nem csupán az első, hanem az egyetlen rő - At Las, btto 


is. Olyan vezetőkre, akik értik ezt a várost, tudnak és akarnak együttműködni at 2 Észt írt .L 
a fejlesztésében és működtetésében részt vevő valamennyi szereplővel. Agzeákáátó j 


Forrás: Pest-Buda, Budapest szimbólumai. 
Budapest Főváros Levéltára. Budapest, 1998 


Véget vetünk az ügyek bosszantó ide-oda 
tologatásának: létrehozzuk a Budapest 
0—24-et, a főváros éjjel-nappal hívható 
ügyfélszolgálatát! 


Elromlott a közvilágítás az utcájában? 

Nem világos, milyen kedvezmények járnak 
Önnek egy fővárosi múzeumban? Vállalkozóként 
információra van szüksége a helyi iparűzési adó 
bevallásának határidejéről? 


Elég volt a keresgélésből! 


A Budapest 0—24 megteremtésével egy olyan 
központi ügyfélszolgálati rendszert hozunk 

létre, amely telefonon és online is a budapestiek 
rendelkezésére áll, ha hibát akarnak bejelenteni, 
ügyintézésben kérnek segítséget vagy tájéko- 
zódni akarnak mindazon lehetőségekről, amelye- 
ket Budapest nyújt a lakói számára. 


95 ÁTLÁTHATÓSÁG 


A minimum elvárható átláthatóságon túl is 
mindent megteszünk azért, hogy a buda- 
pestiek könnyen megtalálják az életüket 
alapjában érintő döntéseket, szabályokat, 
információkat. 


Sokan vannak, akik keresnek, kevesen, akik találnak 
is. Ahhoz, hogy a Fővárosi Önkormányzat hivatalos 
honlapján megtaláljunk egy korábbi döntést, , csak" 
annyi kell, hogy tudjuk: pontosan ki és pontosan 
mikor hozta azt a döntést. Utána már , csak" azt 

kell eltalálnunk, mi volt a bizottsági vagy közgyű- 
lési előterjesztés címe, aminek kapcsán az adott 
döntés született. Ez az állapot tarthatatlan! Alapvető 
jogunk, hogy az életünket befolyásoló döntésekről, 
tések okait, hozzáférjünk a mi pénzünkből nekünk 
szolgáltatást nyújtó cégek szerződéseihez. 2024- 
ben azis több mint elvárható, hogy mindehhez ne 
kelljen órákat, napokat a képernyő előtt töltenünk. 


létrehozzuk a Budapest Open Data portált: 
közadatok, döntések, fővárosi rendeletek, 
szerződések, fejlesztési projektekhez kap- 
csolódó tanulmányok, adatbázisok, műkö- 
dési információk közzététele és kereshe- 
tővé tétele többféle szempont alapján; 
tulajdonosi, fenntartói iránymutatásokkal 
(és ahol szükséges, utasításokkal) elér- 


jük, hogy a fővárosi cégek, intézmények 
a honlapjukon könnyen elérhető helyen 
hozzák nyilvánosságra a közérdekű ada- 
taikat, különös tekintettel az általuk kötött 
szerződésekre; 

közérthetően tájékoztatjuk a budapestie- 
ket az elindított közbeszerzési eljárások- 
ról, és valamennyi megkötött szerződést 
azonnal nyilvánosságra hozunk. 


Városkormányzás I Együttműködésben a várossal 


96 RÉSZVÉTELISÉG 


Részvételiség másképp: itt az ideje, hogy 
végre tényleg felhasználóbarát felület várja 
a közérdekű adatok, fővárosi döntések iránt 
érdeklődőket, a közösségi költségvetésből 
pedig valóban innovatív projektek valósulja- 


nak meg! 


94 


A részvételiség alapja a tájékoztatás, a hozzá- 
férés biztosítása az információkhoz. A város 
polgárainak joguk van előzetesen értesülni egy 
fejlesztésről, egy változásról, nem csak azt 
követően, hogy már döntöttek a , fejük fölött". 
Jogukban áll egy könnyen kereshető felületen 


kod 


megtalálni egy adott témában az összes fővárosi 
döntést, jogukban áll megtudni, hogy egy-egy 
tervezett intézkedés, fejlesztés, beruházás mi- 
lyen hatással lesz az életükre, a környezetükre. 


A közösségi költségvetés akkor igazán hasznos 
eszköz, ha arra a Főváros külön forrásból áldoz, 
nem meglévő fejlesztésekről csoportosít át, 

és valódi innovatív ötleteket támogat, nem pedig 
olyan fejlesztéseket, amelyeket közösségi költ- 
ségvetés nélkül is meg kellene valósítani. 


Ezért 


megtartjuk a közösségi költségvetés in- 
tézményét, de felülvizsgáljuk a folyamatát 
annak érdekében, hogy megvalósítható, 
innovatív projektek kapjanak támogatást; 


nagyobb hangsúlyt fektetünk az ötletek 
fejlesztésére és inkubációjára. 


Városkormányzás I Együttműködésben a várossal 


87 BUDAPEST KLUBKÁRTYA A BUDAPESTIEKNEK 


Jutalmazzuk lakóinkat: jelentős kedvez- 
ményeket biztosító Budapest Klubkártyát 
igényelhet minden lakcímkártyával rendel- 
kező budapesti. 


A budapesti lakcímkártya alapján kiállított 

új Budapest Klubkártya (választható módon: 
kártya vagy applikációban) lehetőséget nyújt 
majd a fővárosi önkormányzati szolgáltatások 
kedvezményes igénybevételére. 


Az önkormányzati szolgáltatásokon kívül ked- 
vezményes belépőjegyet vásárolhatnak például 
a Sziget Fesztiválra (minden 30 év alatti 30 szá- 
zalék kedvezménnyel vehessen napijegyet, 

ez a célunk), a budapesti színházakba és mozik- 
ba, a fürdőkbe, az Állatkertbe stb. 


Együttműködési megállapodást kötünk az állami 
fenntartású kulturális intézményekkel és sport- 
létesítményekkel is, hogy klubkártya-elfogadó- 
helyként ők is kedvezményes belépési lehetősé- 
get biztosítsanak a budapestieknek. 


A 10 ezer forint értékű éves kultúrkupontis erre a 
klubkártyára töltjük fel. 


A rendszer folyamatos bővítésének köszönhető- 
en a későbbiekben pedig egyazon azonosítóval 
lehet majd hozzáférni valamennyi közszolgálta- 
táshoz. 

98 GSATÁK HELYETT EGYÜTTMŰKÖDÉS 


t.i 4 


Számunkra Budapest az első és egyetlen! Itt Kezdeményezzük a Budapesti Agglomeráció fórumát, hiszen a listás rendszer visszaállításá- 


az ideje, hogy a pártpolitikai csatározások Fejlesztési Tanács rendszeres összehívását. val a kerületi polgármesterek már nem lesznek 


helyét az érdemi ügyekben való együttmű- 
ködés vegye át. 


A budapestieknek elegük van már abból, hogy 

a városuk a pártpolitikai csatározások ütköző- 
pontja. Mindennapos csaták helyett partnerséget 
kínálunk a város hétköznapjait és jövőjét formáló 
szereplők számára, helyreállítjuk az együttműkö- 
dés korábban jól működő fórumait. 


Összehívjuk és legalább kéthavi rendszeres- 
séggel üléseztetjük a Fővárosi Közfejlesztések 
Tanácsát. Tanácstalanul széttárt karok és mások 
hibáztatása helyett mi a tárgyalások során elért 
eredményekben hiszünk. következetesen kép- 
viseljük a budapestiek érdekeit a főváros- 
kormány párbeszéd során. 


Budapest problémáinak egy része nem ér véget 
a városhatárnál, ezért megoldásokat is csak 
valamennyi érintett szereplő összefogásával 
találhatunk. Legyen a BAFT az agglomeráció és 
Budapest közös ügyeinek érdemi egyeztető 

és megoldást kereső fóruma! 


Folyamatos lesz a párbeszéd a kerületekkel. 
Budapest kétszintű önkormányzati rendszere 
sok évtizedes adottsága a városnak. A párt- 
politikai csaták mellett ma sokszor a széttartó 
kerületi és fővárosi érdekek is nehezítik a város 
működését és fejlődését. Mi értjük, hogy min- 
den kerületi polgár egyúttal Budapest polgára 
is, és választott vezetőitől nem napi harcokat, 
hanem a saját érdekében való együttműködést 
várja el. Létre kell hozni ennek az intézményes 


Városkormányzás Í Együttműködésben a várossal 


automatikusan a Fővárosi Közgyűlés tagjai. 


VÁROSKORMÁNYZÁS 


HATÉKONY 
INTÉZMÉNYRENDSZER. § 


Nem elég, hogy tudjuk, mit akarunk; azt is tudjuk, hogyan akarjuk... 


A pártpolitika az elmúlt években bekúszott a fővárosi intézményrendszerbe, 
vagyis a szakértelem helyett a pártérdekek váltak elsődleges szemponttá. 
Ez természetesen nem tett jót a működés hatékonyságának. Nincs ez így jól, 
azonnali változtatásra van szükség. 


A pártpolitikusok helyére szakembereket ültetünk a cégek vezetőtestületei- 
be, az intézményrendszert úgy alakítjuk át, hogy az a leginkább szolgálja 

a működés hatékonyságát és a fejlesztések megvalósítását. És nem utolsó- 
sorban: ígérjük, hogy újra izgalmas és hasznos lesz a várost szolgálni bár- 
mely minőségben. 

Pártpolitikusok helyett szakértelmet 
a cégek vezetésébe! Felszámoljuk végre a 
céges kifizetőhelyeket. 


Budapest közszolgáltató vállalatainak igazgató- 
ságait és felügyelőbizottságait ellepték 

a pártpolitikusok, akik ezekre a cégekre egész 
egyszerűen kifizetőhelyként tekintenek. 


Bár 2019-ben Karácsony Gergely tagadta, 
hogy bármilyen politikai befolyás érné őt azért, 
hogy pozíciókat osztogasson a cégeknél, 

az elmúlt mintegy öt év története mégis azt 
igazolja: a szakértelem sokadlagos szempont 
a pártérdekek mögött. 


FELSZÁMOLJUK 
A GÉGES KIFIZETŐHELYEKET 


Azonnal felszámoljuk a céges kifizetőhelyeket, 
száműzzük a pártpolitikusokat az igazgatósá- 
gokból, felügyelőbizottságokból, és helyettük 
szakértőket bízunk meg. 


Garantáljuk, hogy az igazgatóságok, felügyelő- 
bizottságok tagjai között mindkét nem képvise- 
lői legalább egyharmad arányban lesznek jelen. 

Valódi városfejlesztést Budapesten! 


Budapest korábban tapasztalt lendülete meg- 
tört, fejlődés helyett egy helyben toporog a 
város, vezetői az áldozat szerepében tetszeleg- 
nek csaknem öt éve. Miközben ők a pártpolitikai 
csatáikat vívják, a régiós városok sorra meg- 
előzik Budapestet. Bécsről már szó sem esik, hi- 
szen örülünk, ha Pozsonnyal tarthatjuk a lépést. 


Pedig Budapesten sok minden adott a sikerhez. 
Számtalan egyéb mellett a fővárosi önkormány- 
zatnak rengeteg használaton kívüli ingatlanja 
van, és kiterjedt intézményrendszerében felké- 
szült és tapasztalt munkatársak. 


A mi célunk, hogy a rendelkezésre álló erőfor- 
rásokat Budapest szolgálatába állítsuk. Lássunk 
neki a valódi városfejlesztésnek Budapesten! 


A főváros vagyonkezelő cége, a BFVK alapjain — 
a BFVT és az Enviroduna bevonásával — 

új fejlesztő céget hozunk létre, ebbe integráljuk 
a lakásügynökségi feladatokat is. 


A cégek összevonásával létrejövő Budapest 
Fejlesztési Központban egyszerre tudjuk csök- 
kenteni a cégvezetők számát és kihasználni 

a szinergiákat. Építünk az évtizedek során 
felhalmozott vagyongazdálkodási és városter- 
vezői ismeretekre, számítunk az intézmény- 
rendszerben meglévő projektmenedzsment- 
és műszaki lebonyolítói tudásra is. 


101 A TE HELYED, A TE ÖTLETED! 


Kit ne keserítenének el a Budapest forgal- tulajdonban lévő értékekkel, nem tudja, mije van; Hi Lehetőséget teremtünk a budapesti kis- 
mas helyein üresen tátongó üzlethelyisé- nem tudja, hogy amije van, azt mire használja. és középvállalkozások számára, hogy 
gek? Ötlettel, élettel töltjük meg ezeket. Így, jobb ötlet híján, amije van, azon megpróbál , megtalálják a helyüket" a városban. 
túladni. Nem kérünk a város kiárusításából, nem Hi Az üresen álló helyiségeket élettel töltjük 
Üresen álló üzlethelyiségek, kihalt, lepusztult akarjuk, hogy Budapest felélje a jövőjét! meg: teret biztosítunk a nem profitorientált 
külvárosi aluljárók... A Fővárosi öÖnkormány- szervezetek innovatív kezdeményezése- 
zat ma nem jó gazdája a rá bízott vagyonnak. (EI Proaktív szemlélettel, az elképzelése- inek is. 
A város vezetése nincs tisztában a fővárosi inkhez partnereket keresve látunk neki 


a valódi vagyongazdálkodás megvalósítá- 
sának. 

Hi Nem kiárusítjuk, hanem elsősorban a stra- 
tégiai céljainkhoz igazítva hasznosítjuk 
a fővárosi ingatlanokat. 

HI A stratégiai hasznosítás mellett ösztönöz- 
zük a kihasználatlanul, üresen álló ingatla- 
nok átmeneti hasznosítását. 

HI Mindennek érdekében a gazdasági sze- 
replők számára könnyen hozzáférhetővé 
és átláthatóvá tesszük a főváros vagyon- 
kataszterét. 

VITÉZY DÁVIDDAL 
BUDAPESTÉRT 
EGYESÜLET 


HA SZERETNÉD, HOGY MINDEZ MEGVALÓSULJON, 
JÚNIUS 9-ÉN KÉT X-RE VAN SZÜKSÉGEM: 


(8i EGYRE FŐPOLGÁRMESTER-JELÖLTKÉNT, 
(0 EGYRE PEDIG A VITÉZY DÁVIDDAL BUDAPESTÉRT EGYESÜLET ÉS AZ LMP KÖZÖS LISTÁJÁRA. 


A E vitezydavid.hu 


PÁRTPOLITIKAI CSATATÉR HELYETT 
VALÓDI VÁROSFEJLESZTÉST! 

